
ČOVJEK BEZ SRDCA. 





Naša partija razbi se na toj situaciji: kec ,,coeur“ 
izgubio se negdje, i sva potraživanja naše ljubezne do- 
maćice, da ga nadje, ostadoše bezuspješna. Što ćemo 
sad? Netko predloži, da izgubljenog keca zamjenimo 
narisanim. Pogledamo kolovodju na kartah — našeg 
starog ritmajstora — al on oborio glavu i zamislio se 
nešto. 

— Hej, gospodine ritmajstore, hoćemo li igrati bez 
keca ? 

— Kakvoga keca? podigne ritmajstor oči. 

— Srdca, odvratih mu ja. 

Ritmajstor odmahne rukom i odvuče svoj stolac 
"k peći. Vani je duvao vjetar i bacao ciele grudice sniega 
u prozore, da su neprestance zveketala stakla. | 

"— Meni je nešto hladno, izmrmlja zatim i sjedne. 
— Što će čovjek bez srdca, doda poluglasno i čudno- 
vato, taj njegov dodatak dojmi se svih nas kao navjestba 
pripovjedci, koju da će nam on izpričati. 

Posjedasmo svi oko njega, jedni s čibuci, drugi 
s cigarami, a naša ozbiljna lica prikazivahu, da ćemo 


pomno slušati. 
8470C4 

Ritmajstor šuti i dimi iz dobro napušene stivine 
lule, koja je bila malko manja od dječije glave. 

— Nu gospodine ritmajstore, jeste I' već razmislili? 
upita moj susjed videći, da ritmajstor ne kani još dugo 
započeti. 

— Sto razmislio? okrenu se on prema nam začu- 
djenim okom. ' 

— Ta pripoviest — vi ćete nam štogod pripovie- 
dati iz vaše —oinimive prošlosti ko onaj put, znate o 
sukobu s generalom — 


Ritmajstor nam u kratko objavi, da ne kani ništa 


pripoviedati. Nu sad navali moj susjed — neobuzdan 
obožavatelj ritmajstorovih pričanja, i pouka napokon 
njega, da je zakašljao, a tim je uvjek započimao. 

— A o čem da vam pričam? upita on nas, izkašljav 
se čitavo. 

— O0...0.... čem god. 

-— O čovjeku bez srdca! klikne moj susjed. 

Banusmo u smjeh. — Dakle o čovjeku bez srdca! 

Evo, što je pripoviedao ritmajstor. 


1. 

Naša regimenta ležala je u B., to vam je malen, 
blatan, dosadan magjarski gradić. Oko njega pusta rav- 
nica, u kojoj vam oko neima o što zapeti, ako ne o vi- 
jugaste, zimi užasno blatne, a ljeti užasno prašne ceste, 
i u dalekih razmacih stojeće plemićke dvore, koji se 
skrivaju iza nekoliko hrastova ili topola. | 

Što smo znali raditi u toj pustoši? Neki su se cio 
dan i noć kartali, drugi su sprovadjali prosto vrieme na 
lovu u obližnjih močvara Tise, gdje je bilo dosta divljih 
pataka, šljuka i vodenih kokica. 

Ja 1 još neki, koji bijasmo naučeni na družtvo, tra- 
žili amo ga u plemićkih dvorcih, koji nam rado otvo- 
riše svoja vrata. Osobito nas ljubezno svaki puta, kad 
bi svrnuli k njemu dočeka, neki M. magjarski ,nemes“, 
al vrlo fin i naobražen čovjek. 

Bijaše tada u mojih godina, a meni je onda bilo 
trideset. Visok, crn, hitar, dosjetljiv — nu bijaše krasan 
drug. U brzo se s njim sprijateljih, onako, znate do 
dna srdca. 

Malo koju noć, a da ne dojaših k njemu. Iz B. do 
njega jašio sam upravo dva i pol sata. .a koli toplo, 
prijatno mi bijaše u tom njegovom dvorcu, bilo mi ko 
da sam kod kuće. Morate znati, da je bio oženjen, i da 
mu je žena bila, ne toliko liepa, koliko ljubezna i dra- 
žestna. | 

Zaljubih se namah u nju toliko, koliko se smije 
prijatelj u ženu svojega prijatelja zaljubiti: Kad sam 
dolazio; ljubio sam joj ruku osobitim žarom, kad sam 
odlazio, isto tako, a kod stola susretali se naši pogledi. 

Nas troje zabavljalo se zimi osobito dobro. Kako 
rekoh M. bijaše dosjetljiv čovjek, a ja, mogu se pohva- 
liti, nisam zaostajao za njim — sad je naravno druga- 
čije sa mnom — i tako smo se natjecali pred njegovom 
ljubeznom Marinkom, koja se je koj put od smjeha dušila. 

Najviše šale bijaše kod karta. Marinka nije se ni- 
kako mogla naučiti tarokom, a tad bijaše prigovora, 
ukora, smjeha, tumačenja, odgovora, bockanja — nu to 
ne spada ovamo. | 

Nekoliko dana prije nove godine pozvaše me, da 
kod njih sprovedem staru godinu. Namah poslije objeda 
na taj dan spremih se, da odjašim k njim. Al moj konj 
ošepesao. Ogledasmo ga, napokon mi sluga reče, da je 

možda zlo podkovan. Kovač odkine podkovu, očisti ko- 
pito i prikuje drugo, al moj konj svejednako šepesa. 

Ne bijaše druge, najmih si seljačka kola. Strašne 
li vožnje, pomislih si, al kad budeš tamo, zaboravit ćeš 
na droncanje i tvrdo sjedalo. 

U pet sati izadjosmo iz B. Jedva mi kojih pet sto 
koračaja od gradića .odmaknuli, al kad tamo — blato 
da misliš utopiti se moraš u njem ko Farao u moru 
S konji i kolesi. 

Konji su mjestimice do koljena greznuli u blato, a 
točkovi prestajali su se okretati. Medjutim zatavni ; 
gusti oblaci zakrenuše nebom, ćerani ljutim vjetrom. U 
šest sati pokrila već ravnicu egipatska tmina. 

Počeh kleti kočijaša, kako je smio preuzeti vožnju 
ne znajući, hoće li moći svojimi kljuseti napred. 

— Gospodine moj, toga nije nitko znao, morala se 
rječina razvaliti i zalijati cestu, odgovori on meni i konji 
stadoše, odišuć muklo od muke. 

Što smo mogli učiniti? Napred nemož' a natrag isto , 
tako; tko će okrenuti kola u tom blatu! Da sam imao 
čizme, skočio bi: bio u blato i povratio se natrag, al 
tako u tankih cipelah ne mogu u blato. 

Zdvojan, da ću morati bog zna koliko vremena spro- 
vesti na tom bogom prokletom mjestu, a da ću se u 
najboljem slučaju morati na staru godinu zabaviti u B-u, 
zamotah se do oka u moju lisičju bundu, pa čekaj — 
što će doći, 

Medjutim je moj kočijaš skočio sa kola, greznuo do 
koljena. u blatu i obilazio, ne bi P se dalo štogod po+ 
moći. | S. 

— Razvalila se rječina... opetovao on neprestance, 
a njegove čizme odgovaraju: šljok... šljok... 

Ne mogu vam izreći, kolika me je dosad. izjedala 
u taj čas; kad budete u sličnom slučaju, sjećat ćete se 
mene. 

Minu četvrt, minu pol sata: najednom opazih, da se 
u daljini nešto svjetli kao dva oka velikoga zmaja, pa 
sve bliže i bliže cestom naprama nam. | 

— Ive kočija! kliknuh veselo kočijašu, razabrav u 
mraku svjetiljke na bokovih nekakve kočije, koja je 
poput puža polagano provijala se kroz blato. Pomislih 
nije li ju možda moj prijatelj poslao.meni u susret? Al 
nije. Kad se približi kočija na kojih petdeset koračaja, 
uvjerih se po konjih i kočijašu, kojemu sam samo livri- 
rane noge vidio na slabom svjetlu svjetiljka, da se moj 
prijatelj nije dosjetio blatnim zapriekam. 

— Sad ćemo morati s puta, da mogu kraj nas proći, 
obratih se k mojem kočijašu, kad nam se bijaše strana 
kočija približila na kojih dvadeset koračaja. 

Moj kočijaš pokuša, što je mogao, al konji ni da 
bi s mjesta. 

Ako prodju, možda će me uzet sobom, pomislih 
zdvojan; al kad nam je bila strana kočija na deset ko- 
račaja blizu, stade — stade i zape u blatu. 

Fićuk biča, naprezanje konja kletve livriranoga 
kočijaša uvjeriše me za ćas, da je strana kočija zapela 
u blatu ko i moja kolca. Do mala se pridruži kočija- 
ševim kletvam nešto krupan ženski glas, a poslije tanak, 
sladko-zvonak djevojački, od kojega mi srdce drhtnu. 

Milo je čovjeku u nevolji naći druga; tako se i ja 
obradovah videći, da sam dobio vis-4-vis, koj ne može 
napred, Znajući da me ne vide ko ni mojih kola, jer je 
tolika tmina ,vladala oko nas, počeh lagodom mehko 
sjedećega obćinstva razmatrati moje drugove u nevolji. 

Tko su, što su? 

U maglenom svjetlu razabrah samo toliko, da su 
dvie ženskinje, od kojih je valjda jedna starija, druga 
mladja. Njihove glave provirivale su časimice na raz- 
.klopljena vrata kočije, a onda su opet brzo nestajale, 
kanda se sgroziše od silnoga blata, što ga opaziše pred 
sobom. 

U to dosjetih se dobroj misli. 

— Idi, rekoh mojemu kočijašu, koj je još uvjek 
stajao u blatu: — idi onamo i ponudi im svoje konje; 
četvero konja valjda će izvuć kočiju iz blata. Tako mo- 
žemo i mi s njimi, a tvoja kola _ mogu čekati do sutra, 

Moj kočijaš učini, kako mu rekoh. Kad dogazi do 
strane kočije, uplaši ga se i kočijaš i obe ženskinje, 
koje kriknuše od straha pred njim, zaklopiv vratašca 
kočije. Njegovo razdrapano odielo i debeli bič u ruci, 
pričini im ga valjda sličnim hajduku, koj da će ih orobiti. 

Nu poslije, kad im moj kočijaš raztumači, što je i 
što hoće, i kako je on s gospodinom nadporučnikom ta- 
kodjer zapeo, pružiše opet glave i počeše me kroz tminu 
tražiti svietlećim se očima. | 

— Gospodje, ne imajte straha, ja sam N, N. nad- 
poručnik, pa sam zapeo takodjer u blatu; izvolite se 
poslužiti mojimi konji, a kad prispijete u B., poslat ćete 
mi koga u pomoć, počeh im tada dovikivati. 

Gospodje se očito obradovaše i odvratiše mi: da im 
je milo na ovakav način izaći iz blatnoga pakla, a da 
se nadaju, da će me moći sobom uzeti itd. 

Ne prodje četvrt sata, pred kočijom uprlo se če- 
tvero konja i kočija se sretno pomaknu vapred. Nove 
neprilike pokazaše se onda, kađ je kočija imala proći 

kraj mojih duboko u blato zagrezlih kolca. Napokon bi 
i to svladano, kočija odpuza kraj mene i stade. 

— Gospodine nadporučniče, a ne ćete li k nam, ta 
dodjite — mjesta dosta, pozva me zvučan glasić. 

— Došao bi, al ne znam kako; ako skočim u blato, 
zablatit ću vam svu kočiju, odgovorih ja, a nešto me 
je silno vuklo u kočiju, ne toliko udoban povratak u B. 
koliko neizvjestna simpatija za nepoznate mi još ljude. 

Zvučan glasić zadrhta od smieha. 

— Izvolite vašem kočijašu naložiti, da vas na ledjih 
prenese. ovamo. 


Zaista dobar savjet! Popeh se mojem kočijašu na 


koščata ledja i on _ me stavi toli spretno na stepenice 
kočije, ko da cielog vieka nije radio drugi posao. 

Udjoh — sjedoh naprama gospodjam, a moj se ko- 
čijaš popeo na jedno od svojih Kljuseta, pa ćeraj! 

Kočija krenu škripljuć napred, a meni se pruži 
sgoda, da gledam, što imam pred sobom. Mogu vam 
reći, da mi je malo, vrlo malo ženskinja bilo simpa- 
tično, s kojimi me slučaj dovede u blizinu. Bijaše mi 
tada trideset godina, a meni su tada još uvjek najsim- 
patičnije ženskinje na svietu bile — moja mati i moja 
sestra. Mislim, da ste me razumjeli. 


Al te! Starijoj je moglo biti trideset i šest godina. 


Stas joj je bio pun, jedar i put svjetlo-blieda; oči crne 
i duhovite; lice neznatno, oblo s malim nosićem, al te 
je ipak očaravalo smjelim izrazom, kakav si pomišljamo 
na licih amazonka. 

Mladja bijaše kći sa svimi tepisi majke, nu 
ublaženimi nekom finom nježnošću, koja ju činjaše, reć 
bi, otmenijom, plemenitijom. 

Predstaviše mi se. Starija bijaše udova barunica 

14 

Elizabeta R—sy, a _mladja njezina kći Ida. Kojih pet 
sati daleko od B-a leži njihovo imanje, za koje me umo- 


liše, da ga na nikoj način ne obadjem, budem li kada 
u sgodi, da ih posjetim. 


— Kad pozoveš, majko, gospodina nadporučnika | 


na naše zabave, on će se odazvati tvojemu pozivu, obrati 
se na pol k meni kći, a njezine me oči sgodiše ko dvie 
čarobne strjelice. 

— Ne ima sumnje; gospoda častnici vole zabave, a 
mi ćemo ga nastojati zabaviti što ljepše, dometne mati. 
— Gospodje su toli ljubezne... bit ću vrlo sretan, 


kad budem mogao sprovesti u E oeoke OTUŽIVU vrieme, 
naklonih se zahvalno. 


Čas zašutismo, motreć se medjusobno. Osjećao sam: 


po njihovih pogledih, da ih zanimam, a pogledi kćeri 


pozivali su me, reć bi, i nukali, neka ne sustanem kod 


ovoga prvoga sastanka s njimi. 

Kad zavedosmo opet razgovor, bijasmo već blizu B-u. 

— Žalim gospodina nadporučnika, da se je morao 
povratiti, nagovori me mati, kad opazismo prvu kuću 
gradića: — je 1 daleko namjerio poći? upita me ona. 

— Nedaleko, k mojem prijatelju M., pozvao me, da 
kod njega sproveđem staru godinu, odgovorih ja. 

— O, u njega je mila supruga, moja dobra prija- 
teljica Marinka; vrlo vas žalim... prihvati Ida. 

-— A kud bi mi bilo gore, da niste vi nadošli; 
valjda bi bio morao: do sutra sjediti u blatu, odvratih na to. 

— Glede toga nemojte nam zabavljati, reče mati, 
jer da nije bilo vas, morali bi mi na isti način sjediti 
kako rekoste, u blatu. 

Bijasmo već na trgu. Zakucah na staklo kočijašu 


od 

da stane. Kad stade kočija, oprostih se što ljubeznijim 
načinom od gospodja. Čovjek je toli sebičan, da ljubez- 

nošću računa kao robom; a ja sam vruće želio, da me 
pozovu na zabavu. 

Pružiše mi ruku, najprije starija, a onda _mladja, i 
ja osjetih neki osobit čar, kad kliznuše njezini gladki 
prstići po mojoj ruci. Čovjeka u tridesetoj godini ne 
omamljuju više toli lahko ženske ruke. 

Kad sam stajao na tvrdom tlu, naklonih se još je- 
dnoč i poželih im sretan put; nu jedva da sam se okrenuo 
bio, sustavi me poziv iz kočije. 

— Čekajte, gospodine nadporučniče, samo čas... 
kliknu za mnom Ida i njezine oči sjevnuše kroz polu- 
tamu. 

— Izvolite, okrenuh se hitro k poluotvorenim vra- 
tam kočije kao da mi ima zapovjednik strategičnu tajnu 
priobćiti. 

— Majko, ti dozvoljuješ, da gospodinu nadpoluč- 
niku poklonim jedan cviet iz naše kitice... začuh iz 
kočije mio mi glas. 

Mati se nasmije glasno. 

— Ti misliš, da gospoda častnici luduju za cevie- 
ćem kao vi djevojke; nu ponudi, ponudi, valjda ti ne će 
gospodin odbiti, doda ona smijući se još svejednako. 

Opazih, da je Ida segnula-u kut kočije, i podigla 
krasnu kiticu od raznoličnoga cvieća. Hitrimi prstići iz- 
čupa ona polu razevalu crvenu kameliju i pruži ju meni 
rekav: — Do naše zabave morate ju sačuvati... ado 


onda... s Bogom! 
Kočija se zaklopi i ja ostadoh sam. 

Sutradan rano izkušah opet mojega konja, a on 
stupa lahko ko obično. Obradovah se, da ću moći barem 
novu godinu sprovesti kod mojega prijatelja. U deset \ 
sati zajaših, u dvanaest udjoh već u njegovo dvorište, 
pozdravljen cijelom ruljom ovčarskih pseta. 

Berci, tako bijaše ime mojemu prijatelju, izleti pred | 
mene, i zapita me, pošto si stisnusmo ruke, zašto li ni- | 
sam jučer došao. | | 

Pripoviedih mu, što mi se je dogodilo, na što se on | 
od srdca nasmija i čestita mi na liepom družtvu, koje 
sam imao. 
U salonu nas dočeka ljubezno se smieškajuć Ma- 
rinka. že 

— Misli si tepca, našao putem ljepše družtvo i po- 
vratio se jučer natrag, uvede me Berci. | 

— 0... vi dakle volite izmjenu, susretne me ko- 
rećim glasom Marinka i ponudi mi sjedalo kraj sebe. 

— Pripoviedajte i izpričajte se, koliko se znate, doda. . 
ona ironički. 

Pripoviedih i njoj moju jučerašnju nesgodu. 

— Vi ste se vozili s mojom dobrom prijateljicom, 
reče Marinka, kaa svrših 

— Ona mi je isto o vami kazala, rekoh ja. 

— Ivi se niste kajali, da nas niste mogli pohoditi, 
nakloni Marinka glavu na lievo. 

— Što bi se kajao tepae; da mu je danas tako 
on bi se opet povratio, umieša se Berci. 

— Sasvim naravno, odvratih mu hitro, kad bi mi 
bilo ostati cielu noć u blatu, volio bih se povratiti u 
krasnom družtvu. a 


Iza mastna objeda, koj nam je čitavo zažario lica, 

umolih Marinku, da mi bez ikakvih refleksija na me, 
štogod pobližega pripoviedi o Idi i njezinoj majci, 

— Elizabeta vam je, poće Marinka udobnim nači- 
nom, s neke strane vrlo nesretna žena. Njezin prvi za- 
ručnik, kojega je ludo volila, iznevjerio se njoj, na što 
je pošla za čovjeka suhoparna i razdražljiva, koj iza 
dvogodišnjega braka umre, ostaviv ju s nejačkom Idom. 
Al u nje je silan značaj i jaka volja. Iza smrti svojega 
muža odluči neumornim radom zatomiti sve osjećaje. 
Poče marljivo učiti ekonomiju, i sad vam je ekonom nad 
ekonome. Cio dan sprovodi na polju, nadziruć svoje ljude, 
a i Idu nastoji u tom načinu odgojiti, nu meni se čini, 


da je Ida premekana za to. Niste li opazili veliku razliku 


izmedju kćeri i matere, makar da su si za čudo slične? 

Odvratih, da jesam opazio, i da mi se kći čini ot- 
menijom od prirode. | 

— Pogodili ste, nastavi Marinka; — ona je, to 
jest, njezina je mati već od malih nogu naginjala na 
mužke poslove; dočim je Ida nekakva idealistkinja oso- 
bite vrsti, koje ja pravo ne pojmim. Ona voli oružje. lov, 
vojsku, konje, buku, svečanost, a u istinu nije sama toli 
nemirne ćudi, već naginje časimice na snatrenje, čita 
rado poezije i pamti mnogo stihova. Njoj će biti dva- 
deset godina sada, a ona je već bila u petnaestoj go- 
dini sasvim raznita. Sijaset prosaca, i ne kakvih god, 
liepih, duhovitih mladića obilazilo je već nju, al ona ne 
oće ni ovoga ni onoga, da se već svatko plaši približiti 
se njoj. Nu sad ju moli, il juje već umolio mladi doktor 
Ivan P—fy, i čini se, da je s njim zadovoljna, premda 
bi mlada djevojka morala biti uzhićena sa takvoga prosca. 
Doktor P—fy ne samu da je liep i uman čovjek, već 
ima i one nježnosti u druženju s ženami, bez koje se 

težko sbližuje mužko i žensko srdce. Nu gledajte, ona 
je samo zadovoljna s njim, samo mu ne prigovara, a da 
vam još jasniji bude njezin značaj, kazat ću vam, da ju 
je taj doktor prije dva ili .tri mjeseca umolio za ruku, 
pošto se već pozna s njom nekoliko godina, i ona mu 
je odgovorila, neka još pričeka pol godine, a onda će 
mu reći, što je odlučila. Molim vas, nije li to čudnovato! 
Da ga nije imala sgode upoznati, al tako. I da nije on 
toliko zaljubljen u nju, valjda bi ju bio ostavio na to, 
nu znate — ljubav voli sjesti na najtanje grane. 

Izvješće Marinke o svojoj prijateljici uerta mi u 
pamet Idu toli zanimivu, da sam cielo poslije podne 
ostao nešto zamišljen. Neprestance mi je dolazila na um, 
kako je čupala eviet iz kitice. Njezin pogled ostavio 
mi trajan trag u duši, bijaše mi nekako svjetlo. . 1 
opet samotno uz toli drage prijatelje. 


III. 

Čim pade mrak, posjedasmo za stolić u salonu. pa 
karte u ruke. Vani je duvao ljut vjetar, i bijaše nam 
toli ugodno slušati u toploj ugodnoj sobi njegovo biesno 
zviždanje. | 
| U početka igrali smo mirno i tiho, nu do _ mala se 
posvadiše Berci i njegova žena. Marinka je naime pre- 
tukla nekog kralja tarokom, dočim je imala boju onoga 
kralja. | 

— Ti se ne ćeš do vieka naučiti tarokom, vikaše 
Berci, baciv ljuto kate na stranu. 

Uzeh posredovati, napokon se izmiriše razvadjeni 
supruzi i potvrdiše mir žarkim po'jibcem. 

Nu mir se opet razklima, kad nareče Marinka pagat 
ultimo bez pagata. | 





! 
o dij 


Berci skoči sa stolca i uhvati se za glavu kao da 


ga žena upropastila neopreznošću. | 
= Igraj ti s kuharicom, a ne s nami, stade on opet 
vikati, a ja u neprilici čim da izpričam Marinku. 

— Igrajmo se duraka, predložih ja, videći da svadji 
ne ima kraja. 

— Kakvoga duraka! Ta ona je i bez igre vječan 
durak! poviče Berci. | 

Marinka se uvriedi i obori oči. Činilo mi se, da će 
proplakati. Al jedva to opazi Berci, prišulja se iza nje 
i poče ju gladiti po licu. 

— Nije ona durak, ona je moja dobra, mala ovčica, 
govoraše on mehkim, nježnim glasom, i mir bi opet 
uglavljen. 

Dugo smo mučali, premećuć taroke. Marinki su drh- 
tale ruke od straha, da ne pogrieši, a Berci_ kanio se 
svake pažnje. 

Najednoč zaštropotaše u dvorištu kola. Pogledasmo 
na prozore, al se je malo što dalo razabrati u mraku. 
Berci podje dolje, da vidi tko je. Za nekoliko časaka 
otvoriše se vrata salona i barunica Elizabeta sa kćerkom 
udje, posuta svietlimi kapljami od raztopljenoga sniega. 
Lica bijahu majci i kćeri zažarena od nagle promjene 
topline. | 
Prijateljice se zagrliše, a meni poskoči srdce od 


! 


pemira i radosti. 


— Vi ste ipak posjetili prijatelja, obrati se k meni 


barunica, skidajuć rukavice. — Vidite, sad smo se na 
.sgodniji način sastali. 

Odvratih, da je i jučerašnji sastanak bio sgodan 
prem neudoban, zatim se okrenuh prema Idi, da ju poe 
zdravim i 

— Jučer smo se sastali u blatu, danas u toploj 
sobi, sutra možda na oblacih, naklonih se pred njom, i 
kako se naklonih, osjetih da su njezine oči kliznule preko 
mojega lica. 

— Ako nas bura ponese, može se i to sgoditi, na- 
pokon ne imam straha, vi biste me sigurno i tamo za- 
štitili, primjeti ona, smiešeć se jedva primjetnim smieš- 
kom, koj je, reć bi, poput daha lebdio oko njenih ele- 
gantno crtanih usnica. 

— Moj mač i moja kabanica na vašoj su usluzi, 
rekoh joj na to, i od tih nespretnih rieči zali mi namah 
lice rumenilo stida. Da sam barem još dodao ,srdce!“ 

I ona opazi, da sam se zastidio i poče opet razgo- 
varati s Marinkom. 

Naslonih se rukom na obližnje sjedalo, i počeh raz- 
matrati živahno govoreće družtvo načinom čovjeka, ko- 
jega će za malo ujesti dosada, ako se družtvo inače ne 
razmjesti. 

Medjutim sam opažao, da me Ida motri hitrimi po- 
gledi, al ju ipak nisam mogao uhvatiti na tom. Kad sam 
god skrenuo oči k njoj, uprla je već ona svoje u pri- 
jateljicu. | u | 

Bijaše mi, kao da me odlikuje tajnim načinom, a 
meni je toliko laskalo njezino odlikovanje, kan da sam 
prije nekoliko dana izašao iz kadetske škole. 

Berci ponudi gostinjam sjedala, te se ujedno iz- 
priča, da toga prije nije učinio. 

Sjedoše na divan, a mi oko njih | 

Sad zavede razgovor barunica Elizabeta o ekono- 
miji. Taj razgovor potraja nekoliko časova, za kojih je 
Berci živahno potvrdjivao baruničine nazore, nu videć, 





mE br aene 


da se mi ostali dugočasimo i da ne znamo pravo što 
da počmemo, predloži nam, da se tarokiramo. 

Marinka, Ida i ja odselismo se namah na drugi stol 
i karte počeše padati. | 

Jedanaest taroka, pagat ultimo, navjesti Ida iza 
druge igre. 

— Contra pagat ultimo, odvratih ia. 

IHino se lice malko smrknu, i koli dražestna činjaše 
se pri tom! Ne znam, kako mi je baš tada pao na um 
njezin zaručnik, kojemu sam zavidjao kao da i ja ima- 
dem kakvo pravo na nju. 

— Pagat uhvaćen! viknuh zlorado, kad padnuše 
zadnje karte. 

Ida probledi malko, i pogleda me sjajnim očima, 
koje prosuše neko čarobno svjetlo na moju dušu. 

— Vi ste zloban čovjek, znate... reče ono sme- 
.teno i izplati nam naše novčiće. ; 

— Da ste imali monda i dvadđeseticu, onda ne bi 
bio zloban; — sad sam vas uvjerio, da kod karta ni- 
sam kavalir, dodah šaljivo. 

— Nu dakako, da smo još i kod karta kavaliri — 
ode naša brada! Kakvu je opet ludoriju počinila? do 


viknu nam sada svejednako s barunicom  zabavljeni 


Bervi. | 
“On je mislio, da je Marinka opet pogriešila. 

Ida se zarumeni žarkim rumenilom ; Bereieve rieči 
staviše ju u nepriliku. 

— Oprosti prijatelju, olviknuh mu ja, ti si se ovaj 
Puta prevario, u ostalem ne spada na tebe ništa što mi 
ovdje radimo. Ovaj put bila je nesretna razdjelba kriva. 

— "Tako je: što se pačaš u tudje poslove, pazi 

radje, da štogod naučiš od gospodje barunice, podiže 


glivu Marinka i ošine svojega muža oštrim pogledom. 

Berci izmrmlja nešto, a mi nastavismo kartati. 

Ida postade sada nešto ozbiljnija, što mi bude na 
žao. Pogledi sam ju molio za opioštenje, a ona mi je 
pogledi opraštala. 

Minu sat i barunica opomene kćer si, da se prosti 
i spremi na daljuji put. Berci i Marinka umoliše ju, da 
ostane kod večere, nu ona se ne dade nagovoriti veleć: 
gospodarstvo bez gazdarice ko jaja bez kokoši — bez 
obojega ne će se ništa izleći. 

Nasmijasmo se, i Ida se nasmjehnu, al nekim pre- 
zirnim posmjehom, Boj me sjeti da je plemkinja. 

Berci i ja sprovedosmo gostinje do kočije. Berci 
ode s barunicom napred, a ja s Idom nekoliko koračaja 
iza njih. 

— Što radi moja kamelija? upita me Ida, kad stu- 
pismo u dvorište. 

Ona sniva medju stihovi o nekoj nježnoj ruci, od- 
vratih ja, a naše se ruke slučajno u taj par dodirnuše. 
Potegnuh moju hitro natrag. 

— Al se je valjda ne plaši toliko, koliko vaša, 
primjeti Ida, a meni se čini, da se je morala pri tom 
nasmjehnuti tužnim posmjehom, premda ga nisam mo- 
gao u polutmini razabrati. Čovjek je dosjetliv stvor. 

Nisam znao što odgovoriti — i zašutil. 

— Žalim vas, da putujete po takvoj buri, izmrmljah, 
kad nam vjetar zažvizda kraj uha. 

Ida kao da me nije razumjela. 

Znate, zašto sam vas pitala za kameliju? podiže 


ona k meni oči: — jer mi je tužno pomišljati, da se. 


moji darovi bacaju u prah. 


mi ana 


Stajali smo već pred kočijom. Mati i kći nestadoše 
hitro u njezinoj nutrinji. 

— Sretno putovali! 

Vidjeh kroz staklo, da se je bielo lice sagnulo, 
moja duša nasluti, da je to bilo Idino lice. 

Svu noć razmišljao sam o njoj, i toli sladko.... 
sladko bijaše mi o njoj misliti. Hoće 1" ona tako sa 
mnom i pred svojim zaručnikom ? Možda me samo izku- 
šava? Ne znam, kako mi postade najednoč njezin za- 
ručnik toli simpatičan, premda ga još nisam vidio. 


IV. 

Moji prijatelji opaziše doskora, da mi je Ida, štono 
se veli, nešto malko smela glavu. 

Kad su me vidjeli zamišljena, spominjali su mi nju; 
kad sam bio blied i boležljiv, rekoše mi: ,gle, što je 
učinila Ida!“ 

Nu ja sam na sve to odmahivao rukom, posmje- 
hivao se smješkom, kojim htjedoh reći: ,govorite, dug 
je dan“. Jednoč mi priobći Marinka, da je posjetila Idu, 
i da je Ida propitkivala za mene. — Čini mi se, da 
ćete još pogibeljan postati dr. P—fy-u, reče mi Marinka, 
gledeć me lukavo sa strane; nu ja se razljutih na to, 
i od tog doba nije više Marinka na ovakov način sa 
mnom razgovarala. | 

Sjećam se, da je bilo pete veljače. Snieg i led pokrio 
je sav kraj. Zrak bijaše leden i proziran i kanda sbijen, 
dah je padao smirznut pod noge. Ranim iutrom bijah 
već kod Bercia. 

— Gjuro, bi 1 se ti provezo jutros? upita on mene, 
izašav upravo iz štale, 

 Sažeh rameni. 

— Krasan dan za sanjkanje, cesta je gladka i smr- 
znuta — nu reci, hoćeš li? 
— Hoću, a kuda“ 


— Vidit ćeš. Skoči gore i reci. Marinki, da ćemo 


se prosanjkati, al neka se žuri. 


Nadjoh Marinku kako sprema zajutrak. Upravo je 
svenuto groždje stavljala oko jabuka. 

— Gospodjo, dobro jutro — vaš muž i gospodar 
nalaže vam, da se spremite za sankanje i da ne po- 
časite časom, jer se je inače posankao — 

— Bez mene, upade mi u rieč nešto snenim glasom 
Marinka, — dakako, današnji muževi ni ne znadu inače, 
doda ona nešto zlovoljno. 

Izpričav Bercia rekav, da je njegov nalog sasvim 
inače glasio, a da se je samo meni tako zaletilo. 

Medjutim codje i Berci. Kava bi izpita za tren, i 
još nisu zvončići zazvonili pod boltom, spremila se već 
Marinka u svoje krzno. Ona i ja sjedosmo odostrag, a 
Berci napred s dugim bičem u ruci. 

Letili smo poput triesa preko biele, bezkrajne rav- 
nice. Izhodeće sunce sipalo svoje hladne, al sjajne tra- 
kove po sniegu, i snieg se je odsjevao kao sag, spleten 
od srebrnih niti. Na šikarju blistale se ledene iglice, a 
krugom nas doticala se biela ravnica s jasno-modrim ne: 
bom ; te dvie boje u podpunom sjaju proizvodile neo- 
bičan čar u našoj duši. 

Nu pomalo se naša lica žariti počela od zime. Ma- 
riukin nosić pomodrio se najprije, a onda zacrvenio. 

— Čini mi se, da se vaš nosić osobito raduje toj 
zimi prišapnuh Marinki. 

Marinka me pogleda iz dubine svojih šalova i na- 
smjehne se nazlobno. 


mo" | 

— Moj nos je barem iskren, on ne taji svoju ra- 
dost, kao vi, odvrati ona. 

Upitah ju, kako to razumije, nu ona ga strese gla- 
vom i pokaza mi očima na plemićku kuću, koja se u 
daljini pomoli kraj ceste, pošto smo zakrenuli bili oko 
neveliku šume. 

Kada joj bijasmo na domaku, zapucketa Berci bi- 
čem i naćera konje u dvorište, kojemu na dnu stajaše 
dvorac, a s boka staje i žitnice. 

Nekoliko sluga i pseta izleti pred nas, a zatim se 
pojavi na ulazu — barunica Elizabeta u krznu, koje 
joj je sizalo do gležnja. Oko pasa imala je savit širok 
remen, a na glavi imala je nekakvu čudnovatu kapu, iz 
koje su joj samo oči i nos virile. 

— Ženski ekonom — čudite se, al se ne smijte 
prišapnu mi Marinka. 

skočimo sa saona. Barunica Elizabeta podje nam 
veličanstvenim korakom na susret i pozdravi nas veselo. 
Berci. se našali s njom, a onda nas povede u dvoranu. 

Dugo smo sjedili u dobro ogrijanom salonu, razgo- 
varajuć koješta o zimi, lovu, zabavah i usjevu. Ja i 
Marinka razklopismo albume, i ona mi poče tumačiti 
pojedine slike. Sliku Ide minu ona čudnim pogledvm, a 
kod zadnje slike stade. Bijaše slika mlada čovjeka, du- 
hovita lica s nekim žalobnim izrazom, kakav mi je vazda 
simpatičan bio. 

— Zaručnik... prišapnu mi Marinka i zaklopi 
hitro album. Hćedoh bolje pogledati zaručnika, al Ma- 
rinka namaknu lukavo drugi album, i nastavi glasom 
brbljava čičerona tumačiti slike. 

 Opazih kroz staklena vrata, da netko u susjednoj 
sobi stoji i danas. motri. Za tren sam upoznao — Idu. 


Zp ave KEJ sra 

Crno odielo i bliedo sjajno lice. Naše se oči sukobiše. 
a onda unidje Ida. U meni drhtnu srdce, a kad ona 
sjede izmedju mene i Marinke, bijah neizrecivo sretan, 
da mi je toli blizu. 


Nismo se četvrt sata razgovarali bili, kad zaječi 


na dvorištu konjski topot. Ida probliedi i zamuknu, Ma- 
vinka ju pogleda pitajućim okom, a meni sinu misao, , da 
je zaručnik došao. 

Bijaše u istinu on. U lovačkom odielu nnidje visok, 
crnook mladić; izraz, koj opazih na njegovoj slici, na- 
djoh ješ ljepše izražen na živom licu. Obljubih ga na- 
mah kao da mi je brat, ili stari prijatelj. 

Nakloni se, a onda mu sustane oko na Idi. Nu ona 
obori oči i probliedi još većma. Predstaviše nas medju- 
sobno Odielismo se od družtva, i poćeo se, stavši u 
dubak prozora, razgovarati 

Većinom sam govorio ja; on bi samo kadikad pri- 
mjetbe stavljao, i gledao čas mene, čas Idu nekim ta- 
jinstvenim pogledom kao da se je pitao: ,šta će taj 
ovdje, a što je moja golubica toli blieda ?“ 

Neko vrieme gledao ju toli željno, sdvojno, da sam 
zamuknuo. On ni ne opazi da sam zamuknuo i strese 
glavom kao da će potvrditi, što sam rekao. 

»On je sdvojan, da ga Ida ne će ni jedanput pogle- 
dati — on je lud od ljubavi“... pomislih. 

— Vaša zaručnica je vanredna djevojka, primjetih 
tada tiho, misleć, da ću ga tim zaplesti u novi razgovor. 
Zanimalo me čuti, kako govori o njoj. 

Najprije mu sinu lice nekim radostnim sjevom, a 
onda se razli po njem blieda žalost. 


— Tko vam je rekao?... zapita on kanda bez 
daha. 

— Moji su mi prijatelji pripoviedali; Marinka vas 
je vrlo hvalila... 

— Marinka... a ona... ona vam nije ništa go- 
vorila?... Usta mu ostadoše otvorena. 
— Nije. Danas je treći put, što ju vidim; nu ona 
je vanredna djevojka, mogu vam čestitati . .. 

— Čudna djevojka... izmrmlja on. 

— Zašto čudna? 

— Ta vidite... koga to ne bi boljelo!... 

— Mogu vas uvjeriti, da se sve zaljubljene, to jest 
strastveno zaljubljene djevojke tako vladaju. 

— Izbilja... mislite? Djetinjskom radošću zasja 
mu se lice, i usnice mu se raztegnuše sladkim smieškom. 


Pogleda me začudjenim očima i smrknu se namah opet, 


kao da je ironiju čitao na mom licu. 

Moji prijatelji ustadoše, da se povrate kući. Na 
pragu obrati se Ida prema majci. 

— Ati majčice zaboravljaš gospodina nadporuč- 
nika pozvati, da nas češće pohodi, reče a onda mi pruži 
prstiće. 

— Razumjeva se, da nam je gospodin vazda mio 
gost, obrati se barunica prema meni; al ja joj se zabo- 
ravih zahvaliti, moje su oči tražile samo — zaručnika. 

Stajaše usried sobe, gledajuć u strop, prekrštenih 
ruku. Uzdignute mu oči sjale vlagom, koja mnavješta 
ugnjeteno — plemenito srdce. 

— S bogom, prijatelju! doviknuh mu sa hodnika, 
al on me ne ču. 

Mati i kći pratile su moje prijatelje do na dvorište. 
Mati opet u krznu, a kći u velikom perzijskom šalu. 
Požurih se za njimi. Na veži se po drugi put opro- 
 sti$šmo. ' 

— Sad sam i vašega prijatelja upoznao, prišapnuh 
u zadnji čas Idi. 

— Po čem? upita me ona gorkim smieškom. | 

— Po vašoj bliedoći, odgovorih hitro. 

— Varate se, vi ste upoznali roba, koj traži go- 
spodaricu, reče ona hitro i nestade. 

Uz jeku zvončića i škripu sniega pratila me cielim 
putem dva nova lica, budeć mi u srcu davno zasnule 
osjećaje, davno pregorene želje — dva lica, koja ne 
mogoh nikako razdružiti. 


; V. | 
Nisam mogao pravo pojmiti, što se sa mnom sbiva. 


S kolikimi ženami sam se do tada sastajao, nježnimi i 


objestnimi, duhovitimi i dražestno-bedastimi, al nijednoj 
ne podje za rukom, da trajno zavlada mojimi misli i 
osjećaji. | 

Mnogo puta sam se zaljubljivao onako veselo od 
objesti, ne misleći što li će od toga biti; al sad_me je 
počeo dušiti nekakav strah, koj mi je govorio: pazi, 
budi oprezan ! 

A šta! rekoh si: — djevojka ti je pokazala prst 
a ti misliš, da ti na njem srdce nosi. Ona samo da draži 
svojega ljubovnika; koja je žena mrzila ljubećega roba! 

Nasmijah se sam sebi. Program mojega života bi- 
jaše već odavna gotov. U mene ne bijaše više ni po- 
hlepe, ni zlobe, ni zavisti. | 

Pa ipak iznad svega toga uzvijala se neprestance 
slika Ide, kanda mašuć mi iz daljine bielima rukama, 
zovuć me glasom osobite vlasti, osobite slasti .. U snu 
sam klečao pred njom kao pred božicom, makar da sam 
svakoga jutra rekao: u tvojem su hramu drugi bogovi. 


i ODR 


Običaj je, da u svih mjestih, gdje ima _ mnogo vojske 
i kakva takva dvorana, častnici priredjuju svake godine 
po jedan sjajan ples. Te godine zapalo mene, da skr- 
bim za dekoraciju dvorane i pozive. Sve bi sretno sprem- 
ljeno i pozivnice razaslane, a jednu od tih primi i ba- 
runica Elizabeta sa posebnim listićem, u kojem sam ju 
molio, da naš ples počasti sa svojom kćerju. Doktora 
P—fy-a pozvah takodjer posebnim listićem. Moje prija- 
telje pozvah lično, nu Marinka mi namah odkaza veleć: 
da neima vremena spremati si plesno odielo, na što mi 
i Berci šaljivo, okrenuv se prema ženi, odkaza. 

— Kal ne ide ona, ne mogu ni ja. | 

— Ti možeš ići, zašto da i ti ne ideš? primjeti 
Marinka. | 

— Gledaj... samo tako govori, a da idem, onda 
bi osam dana... 

Marinka se malko razljuti, al mi Berci ipak odkaza. 

Kobni trenutak nastupi. Ja sa dva druga primali | 
smo gostove i gostinje na ulazu u dvoranu. Dvorana bi- 
jaše prilično izkićena vienci i cviećem, da sam i sam 
bio zadovoljan. Cigani gudili su na galeriji ciganskom 
žestinom, veliki luster sa devedeset svieća sipao je ča- 
robno svjetlo na plesačice i plesače, a bijaše jednih i 
drugih za dosta. 

Sva okolica na milje daleko poslala je svoje ljepo- 
tice, medju kojimi bijaše nekoliko vanrednih. Nu mene 
ne očara nijedna: grozničavom čeznjom očekivao sam 
— Idu. 

Ples započe četvorkom, al nje ne bje, ni, njezinoga 
zaručnika. Valjda ni ne će više doći! rekoh si, spreman 
da s nekom sitnom, al dražestnom plavušom izvodim 
propisane slike. 

15: 

Moja plavuša bijaše vrlo razgovorna; neprestance 
mi je pripoviedala o svojih mačićih, kako su umni, al 
meni sve nekako pusto i samotno. Klimao sam glavom, 
stavljao glupe primjetbe, dok me napokon ka ne 
upita: od šta sam tako zamišljen? 

Ne doreče toga pitanja, udje barunica Elizabeta sa 
kćerju i njezinim zaručnikom u dvoranu. Naklonih se 
— oni meni, bijah smeten do gluposti, da mi je plavuša 
.od straha prestala pripoviedati o svojih mačićih. 

Svršenom četvorkom podjoh k njim, da ih pozdravim. 

— Vi ste se valjda opet borili s kojekakvimi za- 
priekami, rekoh nakloniv se velikim počitanjem. 

— Pogodili ste, odvrati mi smijuć se Ida: — go- 
spodin doktor nije htio ići, mahnu ona prema njemu 
rukom. 

Gospodin doktor izpriča se glavoboljom. 

Cigani zasviraše mazurku. Namah zašumi nekoliko 
parova kraj nas. Naklonim se i umolim Idu, da pleše 
.sa mnom. 

— Oprostite, gospodine npadporučniče, ovaj put sam 

obećala gospodinu doktoru, odgovori Ida i ustane. 
Na licu doktora čitao sam, da medju njimi još nije 
bilo razgovora o plesnom redu, Ona ga želi razjediti il 
ga odlikuje, pomislih i naklonim se opet i umolim ba- 
runicu, da sa mnom pleše. Barunica zahohota glasno. 

— Oprostite, ja ne plešem više: što bi rekli moji 
seljaci, da me vide ovdje skakutati! odgovori mi bučnim 
glasom. 

Ogledah se za Idom. Na kraju dvorane vidjeh ju, 
kako se vije oko bliedoga doktora. Strastveno je ple- 
sala; oči joj se odsjevahu razkošnim bljeskom, čipke i 





vrpce trepetale su na njoj, a krasno joj tielo savijalo 
gracijom grčkih plesačica. | 

Doktor joj nešto prišapnu u uho i ona se nasmieši. 
Taj smiešak razigra doktora ; činilo mi se, da ga je spo- 
pala želja, da ju poljubi u čelo. 

Potražih si plesačicu od neke zdvojnosti. Dugo sam 
plesao s njom, a preko njezinih ramena pratile mi oči 
Idu. Iz ruke u ruke letila je ona, plešuć sa svakim je- 
dnako strastveno. Kad so nadjosmo na blizu, pogleda 
me ona pogledom, ol kojega mi je krv letila u obraze. 
Poziv — odbijanje — mržnju i ljubav čitao sam u tih 
pogledih. | 

Glava mi se zavrti. Još nisi plesao s njom! bockalo 
me nešto, al svaki puta mi ju preote netko drugi. 

Kad bi... ona bi te pričekala... 

Leteć mimo nje s nekakvom gradjankom, koja je 
parkete činila uzdisati, umolih ju za jednu touru val- 
cera, koj će se iza mazurke plesati. 

Ona mi migne trepavicami. Mažurka se svrši, a ja 
ostadoh s mojom gradjankom, da ju vodim oko dvorane. 
Nepristojna prispodoba nametnu mi se tom sgodom: moja, 
mi se gradjanka pričinila kao uznojena bedevija, koju 
vodim okolo, da se ne razhladi. 

S Idom je šetao dugi major naše regimente Taj 
major bijaše velik lakrdijaš, on je toliko smiešnih pri- 
povjedčica pripoviedao Idi, da se nije prestajala smijati 
objestnim smiehom. | 

Doktor je medjutim sjedio kraj barunice i motrio Idu 
izpod oka. Tad opazih strašnu zavist na njegovom licu. 

Cigani zagudiše valcer. Poletim pred Idu i ona se 
pusti obujmiti od mene. Krenusmo se okretati raznjiha- 
nim kretom. Koja razkoš! Poda mnom lice toli milo i 

otmeno — nježno; vrat, koj je sam vriedan pomutiti 
milijun mužkaračkih glava i grudi i ramena — meni bi- 
jaše muka suzpregnuti se! 

I što bi poslije: svi moji osjećaji razvališe se poput 
morskih valova, da utope u sebi taj biser. 

Treću četvorku plesao sam s Idom. Ne znam kako 
mi baš onda na um pade tužiti se na moj stališ. Ida 
me pogleda začudjenim okom. 

— Znate što veli Prudhon? zaklikta ona. 

— I gorke rieči, izrečene vašimi ustmi, bit će mi 
sladke, odvratih ja. 

— Umirite se Prudhon govori istinu i moja će 
usta samo potvrditi njegove rieči. 

— Ja sam zvedljiv. 


\ 


— Prudhon veli: ,La femme peut aimer_un home 
de travaille et “industrie comme un serviteur; un poćte 
ou artiste comme un bijou, un savant comme une raretč; 
le sage elle respćcte, le riche obtiendra sa preferance ; 
mais son coeur est au militair. (Žena će ljubiti zanatliju 
kao slugu; pjesnika ili umjetnika ko dragulj, učenjaka 
ko riedkost, mudraca će poštivati, bogataša će odliko- 
vati: al srdce poklonit će vojniku). 


Kad doreče, sukobiše se moje oči s doktorovimi ; 


da je znao, što ja mislim! 

Nehotice stisnuh Idi ruku i ona mi odvrati stisak 
svojimi božanstvenimi prstići, 

U dva sata ostavi barunica s kćerju i doktorom 
dvoranu. Na skalinah me upita Ida, što radi njezina 
kamelija; — pokazah joj na srdce. 


VI. 
Prvoga svibnja krenu nas des»tak častnika po podne 

na starih razdrmanih kočija putem dvora barunice Eli- 
zabete. Barunica Elizabeta pozivala nas prvoga svibnja 
na zabavu. 

Upravo zapadom sunca stigosmo onamo. Tamo bi- 
jaše već sijaset gostova mužkih i ženskih a medju rijimi 
Berci s Varinkom. 

Barunica Elizabeta primi nas za čudo gdin su 
sretanjem, il se je barem meni tako činilo, jer ju od 
zadnjeg: posjeta ne mogoh odieliti od bunde i pojasa. 
Idu nadjosmo u jednostavnom sivom odielu, kako leti 
poput kakve smetene djevojčice 12 jednoga kuta drugi, 
da sa svakim gostom barem po koju 1ieč progovori. 

Mene pozdravi neznatnimi riečmi: — Nisam sum- 
njala, da ćete doći, a onda odleti. 

Doktora P—fy-a nagjoh neobično razgovorna i ve- 
sela. On mi poče pripoviedati, kako si je uredio život 
po stalnom programu, kojega se više ne će odreći i da 
osjeća nuždu, da se jedared skuči u puževu kućicu. 

Zabava poče u perivoju iza dvorca. Tamo bijaše 
ogroman paviljon s parketnim podom, i u tom paviljonu 
počesmo plesati uz svirku poludivlje ciganske bande. 
Kako je bilo malo plesačica, a mnogo plesača, dospjeh 
samo iz riedka plesati s Idom, nu za to sam se više za- 
bavljao s Marinkom, koja bijaše vrlo dobre volje. 

Mjesto bijaše vrlo sgodno zabavi. Oko paviljona 
cvali su upravo busovi jorgovana, napunjajuć zrak slast- 
nim mirisom. Iza jorgovana stajahu ogromni borovi, uz- 
dižuć se tužnim dostojanstvom prama vedromu, tamno- 
modromu nebu, kojim su časomice letile okriesnice zviezde. 

Pi oljeće, glasba, miris i krasotice, sve to ne uz- 
mognu oćerati neku žalobitu tjeskobu iz mojega srdca, 
koja me je sve većma gnjela, sve više uznemirivala. 

Plešuć govorio sam plesačicam takve ludorije, od 
kojih nisu znale, bi li se nasmijale ili uplašile. 

S Idom razgovarao sam o poeziji. Ona je pozna- 
vala svu svjetsku liepu književnost od Schakespeara do 
najmanjega magjarskoga pjesnika. | 

A poznate li vi magjarske narodne pjesme? 
upita me najednoč Ida probliedjelim licem. 

Odgovorih joj, da sam neke čitao u njemačkom pre- 
vodu, al da mi nije nijedna ostala u uspomeni. 

Ida se malko zamisli. ' 

O, liepe su, liepe... progovori kao kroz san: — 
hoćete li, da vam jednu kažem, sitnu al pun'1 čara. 

Umolih ju, da mi ju kaže. 

— Čekajte, kako glasi... da, tako: 

sd niji ga kao gavan zlata: 
Kao ruža leptira. 
Al on je niem, i on je st:una 
| Koja se ničim ne dira! 
Pogledah Idu u oči, i ona je obori 
— Al on je niem, i on je struna 
Koja se ničim ne dira — — 
opetovah zamišljeno. | | 

Najednoč ustade Ida hitro, nestrpljivo 1 ostavi me, 
ne rekav ništa. 

Iza plesa povratismo se u dvorac na večeru. Tamo 
me zapade mjesto kraj Marinke. 

— Što ste tako uzrujan? upita me ona brižno, 
kada joj ponudih, da joj vatošim vina, 

— Uzrujan Valjda 01 plesa! Ruke mi drhtahu, jedva 
sam natočio Marinki vina, 


— Vi ste bojazljiv. .. bulite 


snjeliji, prišapnu mi 
Marinka. 


“4 


Pogledah ju u čudu: što li će time reći? Al ona 
ne reče ništa više, a ja nisam više pitao. 

Na dolnjem kraju stola sjedila je Ida uz doktora. 
Lica joj se mienjala; čas probliedi, čaš se zarumeni, a 
oči joj bijahu neprestano oborene. Kad pogleda uz stol 
prodje tako mimo mene okom, kao da se boji susresti 
moj pogled. 

Is doktorom je više razgovarala no obično, i on 
bijaše toli ljubezan i oprezan s njom, da me ganu. Ko- 
lika je ljubav bila u toga čovjeka! 

Već su zviezde trnule, kad se razidje družtvo. Lica 
gospodja bijahu već blieda poput krpe od umora, nu 


za to su se lica nekih častnika sjala zdravim rumenilom. 


Kočija za kočijom zaštropota u dvorištu. Napokon 
zaštropota Bercijeva, i on mi ponudi, da kod njega pre- 
noćim. Jedva sam stajao: drhtavica i nepoznata mi sla- 
bost kidala je moje tielo, kad se spremih. 

Kako ćeš se s njom oprostiti! Što ćeš joj reći? 
Ogledah se nekoliko puti za njom, al je ne opazih 
nigdje. Gdje je? Valjda dolje. Zahvalim se barunici na 
pozivu i odem sam dolje, nadajuć se, da ću bar na čas 
moći sam razgovarati s Idom. 

Na zadnjoj stepenici nadjoh ju nešto prislonjenu 
uz kameni stup. Stadoh pred njom niem. Gostovi bi- 
jahu već svi va dvorištu — bijasmo sami, obasjan ru- 
menkastim svjetlom viseće svjetiljke. 

— 1do, ja se praštam, rekoh uzrujanim glasom. 

Ona podiže oči. Usnice joj se malko raztvoriše, i 
kan da je bojazan zatrepetala njezinimi dugimi, crnimi 
trepavicami. | 

— S Bogom, Ido! 

Ona mi ne pruži ruke. 

— Kad bi vi... poče tiho i sustane. 

— Što bi? 

— Kad bi vi samo jednu rieč rekli, progovori bo- 
jazljivo. 

Kao da mi je nestalo pameti, ne mogoh progovo- 
riti. Gledao sam ju i ona mene čas — dva — 

— Vi ste čovjek bez srdea! progovori na- 
jednoč Ida strastveno — glasno, skoknu stepenicu višje, 


i u taj par pojavi se na ulazu doktor. 
— (Gospodin Berci čeka na vas! dovikne mi srdi- 
tim glasom, a oda okrenu natrag na dvorište. 


Ogledah se — Ida bijaše već na vrhu skalina. 
Sklopih ruke moleć ju, da stane — čas stane, kan da 


razmišlja, a onda nestade u tmini — — 
— — Covjek bez srdea! — — 


VII. 


Tri dana i tri noći sprovedoh bulazneći sam sobom. 
U srdce mi ulezla tolika očajnost, bockajuć me nepre- 
stance iglicami prikora, da mišljah — poludit ću! U 
glavi mi se plelo, u srdcu mi je vrvilo, duh mi je lećao 
po bezpućih misaonog carstva kao ranjena zvier, čas 
popostavajuć od umora, čas skučiv se pokorno pod nogu 


sudbine, da onda tim divlje i neobuzdanije hrli k neiz- 
vjestnomu cilju. 


Četvrti dan bje odlučeno. | 

Ranim jutrom — još je sunce poput zlatne kruglje 
stajalo na iztočnih poljanah — krenuh iz B-a. Hitro me 
je nosio konj; griva mu se vijorila na jutarnjem vjetru, 
a podkova zveknula mu kadikad o kamenu biesnom 
zvekom Travnici, osuti rosom, pašnjaci, na kojih su se 
gomilala stada marve ovaca, šume svojim tavnim zele- 

nilom, u daljini puste magjarskih vlastelina, nicale, su 
i nestajale mimo nas poput slika delibab-a.* 

U kojih deset sati zadjoh u dvorište barunice Eli- 
zabete; konj okupan u pjeni, a ja blied i razčupan, 
valjda sličan ljudem, koji se bacaju u valove. 

Kočijaš izadje pred mene i, prihvativ mi konja, 
reče. da je barunica otišla daleko na polje. 

Baš u sgodu! pomislih i upitah ga, je I! i njezina 
kći otišla ? 

— Čini mi se, da je baronesa u perivoju, ona je 
svako jutro u to doba ondje, odgovori mi kočijaš. . 

Za čas udahnuše mi prsi svježi miris perivoja. 
Srdce mi zakuca tjeskobno. Iza nekoliko koračaja stadoh 
šapćuć: Jesi li poludio, što ćeš? 

Nu promišljena odluka prevlada tjeskobu. 

Oprezno, reć bi šuljajuć se za plahom sjenom moje 
mašte, kretao sam napred. Puteljak za puteljkom pre- 
stupi moja neodlučna stopa, sve kutiće velikoga pavi- 
ljona iztraži moje zvedljivo oko; gusti busovi razkriše 
mi svoje tajne, već bijah mal ne na aku perivoja, a 
da nisam vidio ljudske slike. 


Hecedoh okrenuti. i u okretaju zape mi oko o ši- 


karje, štoje lievi kut perivoja zatvaralo. Skrenuh onamo. 
Šikarje ne ima otvora, razstavim grančice i moje oči 
nadjoše, što su željele vidjeti. Na stolici od brezovih 
grana sjedjaše Ida sva u gustoj sjeni, samo jedan tračak 
sunca probio gusto lišće i padao nad njezino desno uho. 
Ona sjedjaše nepomično držeć na koljenih nekakvu 
knjigu u sturinskom vezu, al dok sam juja motrio, nije 
čitala, oči joj bijahu zamišljeno upr'e u zemlju. Usnice 


* Delibab — magjarska fata morgana. 

imadjaše nešto stisnute, dočim joj se po licu razlievala 
svježa rumen. Šiljak njezine cipelice provirivao j izpod 
svjetlo-žutkastoga odiela, a meni bijaše, da ga poljubim. 

Dugo sam oklievao motreć nju, a da ona nije ništa 
slutila. 

Tad iznenada shrvan željom raztvorih grane i udjoh 
smjelo u njezino skrovište. 

Ona skoči sa stolca i zadrhće. 

-- Vi ste! ote joj se krik. 

— Niste me izčekivali, Ido... al oprostite, što 
sam se usudio uznemirivati vas na ovom mjestu... u 
taj čas... 

Ona me je nekako pouzdano motrila sa strane i 
kan da uzmicala natrag. | 

— Mene je nužda, strašna nužda dognala ovamo... 
hoću da vam kažem... | 

Idine oči postadoše veće, sjajnije. 

— Ja Sam nesretan... 

Rekav to, oborih oči. Nisam znao, što da rečem, 
što da učinim sada. Ona stajaše nekoliko koračaja pred 
menom, nikoga oko nas, van lebdeći leptirići i zujeće 
pčele, pa ipak — neka nevidljiva zavjesa nije mi dala 
bliže njuj. 

— Ido, Ido!... ne znam jeste 1!" me meri al 
meni je strašno... moje su rieči plahe i nemoćne... 

Znam da sam si pokrio lice rukama i ostao niem. 

Tad pristupi ona k meni tiho imuno, i kad spustih 
ruke, vidjeh, da me motri dobrodušnim očima, turobnim 
smješkom na usnicah. | 

— I ljudi bez srdca bivaju nesretni? reče mi ša- 
\jivo, nakloniv glavu na lievo. 


pp 

— Tko vam je rekao, da u mene neima srdca? 
upitah ustrašen. 

Ona pokaza prstićem na me. 

— Ja? 

Ona strese dražestno glavom. 

— Ido, vi me krivo sudite... u mene ima srdce 
puno ljubavi za vas. 

Pogled, kojim me ola pogleda, rinu me u propast, 
on mi pokaza, da sam joj sada stran. 

— Gospodine, mogu vam priobćiti, da sam se jučer 
zaručila s doktorom P—fyem, opomenu me ona ravno- 
dušnim glasom. 

— Zaručili?... oprostite, onda stoji pred vama 
luda, koj vas moli, da ga što prije izbrišete iz svoje 
uspomene . . . rekoh ogorčenim glasom, suze mi htjedoše 
provaliti, i ja se okrenuh. 

— Čas!l... samo čas! začuh iza sebe. 

Oči mi se opet povratise k Idi. Najprije vidjeh kao 
vosak bliedo lice, zatim sgrčene usnice, i zatim trepe- 
ćuće trepavice kako brane suzam, da provale... nu one 
bijahu jače od svoje zaprieke ... provališe i padoše na 
moju glavu. 

Ona je šaptala i ja sam šaptao — nerazumljive 
rieči kao iza sna... Meka ručica dirnu moju kosu, pri- 
hvatih ju zdvojnom žestinom, pritisnuh na nju cjelov i 
S njim dušu . 

Krik... lišće zašušti... slike nesta, a ja ostadoh 
sam pred spuštenom zavjesom. 

LJUBAV NA ODRU. 

U jednoj od tiesnih ulica, koje u rimski ,,corso“ iz- 
laze, stoji mala gostiona, koju gostovi nazivlju po imenu 
njezina gospodara ,k Emidiju“. U većoj sobi te gostione, 
koja je prilično mračna i nečista, sastaje se oko pol de- 
vete večerom stalno društvo umjetnika, po narodnosti 
Rusa, i zgodi se kadikad, da se k njima pridruži koja 
od ruskih umjetnica ,par passion“. 

Družtvo je uviek burno zabavljeno. Jedan goro- 
stasni Ukrajinac, gromka glasa, užasna mrka i ozbiljna 
lica, začimlje obično zabavu zločestimi dosjetkami. Druž- 
tvo bane u smieh, jedan razloži nevaljalost dosjetke, i 
to bude opet povodom smieha; osobito se neki mali 
kipar, neznatna talenta i nosa, nu krupnih nogu, raz- 
hohoće, dok ga koji od družtva vodom ne poškropi. 

Napose glasno je družtvo, kad dodju ovamo Eudo- 
ksija Ivanovna Čortova, slikarica ,en miniature“, tanka 
strojna djevojka od kakovih dvadeset godina, obla biela 
lica s uzvinutim nosićem i krupnom gornjom ustnicom, 
koja je vazda pripravna prepirat se o rimskoj arhitek- 
turi i čaru raketa, i Natalija Sergijevna Tartarinska, 
osobito vješta slikanju crnih brkova — u obće se bavi 

portretiranjem, — vazda uzrujana ženskinja, kakovih 


dvadeset i šest godina, svježa, pravo ruskoga obraza i 
brbljava do dosade. 

Ona ima jednu pogrešku, i to veliku bradavicu na 
desnoj strani nosa, i što je osobito liepo u nje kao žen- 
skinje, ona priznaje. daje ta bradavica ružna. Sve ostale 
žene, koje su bradavicami obdarene, hvale je kao oso- 
biti dar Božji. 

Čim sjedne Natalija Tartarinska medju svoje pri- 
jatelje, stane pripoviedati, što je sve taj dan uradila; 
to pripoviedanje raztegne se na jedan sat, i medju tim 
jedva da se je tko od ostalih usudio prekidati ju psov- 
kom na nevaljalo jelo. Kad _mine sat, pogledje jedan 
drugoga tajinstveno, migne trepavicom, — i eto ti cielo 
slušateljstvo Tartarinske gleda u njezinu bradavicu. 

— Vot... vot... eto sliškom jasno, čto bil bog 
borodatij ... stane ona na to mucati, zatvarajuć oči i 
zamukne s uzdahom. 

Miljenica družtva je svakako Eudoksija Čortova. 
Kad ona stane pripoviedati o čaru raketa za tamne noći, 
ne može se ono dosta naslušati njezina umiljata djeti- 
njega govora, koj žurno i gladko poput potvčića niz li- 
vadu teče. Osobito je interesantna, kad niječe sebi spo- 
sobnost, da se ijedan mladić u nju zaljubi, i baš nije- 
kajući toli je dražestna, da se svi u nju zuljubljuju. 

Nu svi! — U tom držtvu imade jedan osobit čo- 
vjek. Srednjeg stasa, suhonjav, crnomanjast, dugoljasta 
lica sa veličanstveno-zavinutim nosom, krasnih, sjajnih 
očiju, koje neprestano govore: ,sve je ništa, i ti i ja 
smo od praha stvoreni, i pravo je, da se u prah povra- 


timo“, iztiče se on medju drugovi, kao biela vrana med 
crnimi. 


Rodom je Malorus od matere Gruzinke, od otca . 
bogata trgovca u Kijevu, koj mu zarana umre, ostaviv . 
mu ogroman imetak. Iz početka posveti. se on pravo-. 
slovju, nu pošto mu to dosadi, ode u Berlin slušati me-- 
dicinu. Tu se zaljubi u neku pjevaćicu chansonetta, Pa- . 
rižkinju neobičnih sitnih nožica i ručica, podje za nje- 
zinim tragom kroz čitavu Njemačku, Austriju, Švicarsku, 
Belgiju, ljubeći ju svedjer idealno, zadovoljavajući se 
milostivim pogledom i gdjekojom dobrostivom riečju, dok 
mu ju u: Antverpenu za uvjek ne ote bogat bankir, u 
čijem naručaju ona umre poslie prvoga poroda. | 

Izroniv nad njezinim grobom nekoliko iskrenih suza, 
krene Vasilij Hvostov u Italiju, nadje tamo nekoliko pri- 
jatelja slikara, i posveti se napokon sam slikariji, no- 
seći na srdcu jednu želju, da naslika svoju ljubav na 
odru. 

I zbilja, pribaviv si nakon četirih, pet godina to- 
liku tehniku, da može slikati, ne poduzme nikoje drugo 
djelo, van da sliče bliedu ženu na odru s dugimi trepa- 
vicami na ugaslih očiju i dijamanti narešenim Križićem 
u sklopljenih ruku, koji se čarobno odsievaju pri sjaju 
ogromnih voštanica. 

Njegov atelier bijaše odozgo do dolje ovješen ški- 
cami svake veličine, predstavljajućimi jedan te isti pred- 
met, naime ženu na odru. Kada mu prijatelji pohvališe 
koju škicu, odmah bi se uzrujao; zla sjena ... tomu ima 
još dugo raditi, oh, ni čela još nisam pogodio, a gdje su 
neumrle, nevidjene ustne?... oh, posla do smrti... 

Talijani mu rekoše iza ledja ,matto“, Rusi ,durak“, 
a Niemci ,er wird etwas grossartiges schaffen“, nu 
Hvostov se nije za ništa brinuo, slikajući i nadalje svoju 
ljubav na odru. Inače bi izbjegavao. bučna družtva, riedko 

kada polazio kazalište, i šetnja na protestantsko groblje 
kraj Cestijeve piramide, bijaše mu najmilija zabava. 
Drugovi, opaziv, da ga to neugodno dira, ne navaljivahu 
na nj nikada neugodnimi pitanji, već su ga s ozbiljnim 
strahopočitanjem susretali kao čovjeka, koj ima svetu 
ranu na srdcu. 

Osim toga ljubljaše Hvostov mračne gostione, u 
kojih se gostovi prečesto ne mienjaju, te bi zato naj- 
volio dolaziti k Emidiju. Prema ženam vladao se on 
hladno; neumoljiv ukor titrao vazda na njegovih tam- 
nimi brci osjenjenih ustiju i uzprkos tomu privlačio 


njegov prezir srdca ljepotica. Njihove oči bludile sa 


strahom preko njegovog bliedog lica, zaustavljajuć se 
na njegovu čelu, na kojem kao da je čudnovatimi pis- 
meni bila zapisana povjest strašne boli, i zato bi Hvo- 
stov, ne htijući odavati svojih tajna, rcEnvac čelo cr- 
nimi, kao gavranova krila, vlasi. 

Prvi dan osvoji si Hvostov najtamnije mjesto u 
gostioni, kut, koj su svi ostali izbjegavali radi vlage i 
mračnosti. Dok su drugi hohotali, zgurio se on nad sje- 
dalom, nasloniv čelo na ruke, i slušao žamor ostalih kao 
talasanje dalekoga mora. 

Kada mu se prijatelji do sita nabrbljali, pozvali bi 
ga imenom, i on podje za njimi kao crna sjena. Jednom 
se usudi Čortova, premda na uljudan način, ukoriti ga 
rad njegove šutnje, nu jedan njegov pogled suzbije ju 
na uviek. Od tada bi ona uviek, kad se o njem govo- 
rilo, uzdahnula, i izrekla rieč ,nesretnjak“ tolikim sa- 
žaljenjem, da su mu drugi zavidjali. 

Njegov pogled prodre duboko .. 


Bijaše to neke tamne, zimske noći. Sivi oblaci po- 


krili rimsko nebo, zrak bijaše neobično hladan, i sa sa- 

binskih, sniegom pokrivenih brda, dolazio studen, uledji- 
vajući vjetar. Često bi zažviždao u tiesnih ulica, kao 
zloduh, lupajuć i razbijajuć nezatvorena okna. Vazda 
puni ,corso“ oprazni, i šum mnogobrojnih vodometa 
prevlada tišinu. 

Ruski umjetnici zaostadoše ovu večer neobično dugo 
u gostioni, jedan od njih počasti ih francezkim vinom. 
Nastade šum i radost, a nitko ih nije smetao u objesti. 
Gorostasni Ukrajinac očituje Čortovoj: ljubav pred čita- 
vim družtvom, izpije na njezino zdravlje boka! vina, i 
razbije ga zatim na taracu gostione, veleći: Iz čaše iz 
koje sam ja pio na zdravlje Eudoksije Ivanovne Čor- 
tove, ne smije piti ni ruski carević! 

Zatim se Ukrajinac sagne k svojoj ljubovnici, i po- 
ljibi joj nožku uz veliko povladjivanje ostalih, nu nje- 
zine oči tražile su medjutim drugoga u tamnom kutu... 

Kipar s krupnim nogama uzme na to nazdravljati 
ruskim krasoticam, što je težko išlo, jer je malko mucao. 
Uzprkos tomu nagradi ga Natalija Tartarinska zahval- 
nim pogledom. 

Upravo se netko spremao, da čita zabranjene sti- 
hove Puškina, kad udje u sobu krasna osamnaestgodišnja 
djevojka s guslami u ruci, a za njom se pojavi petnaest- 
godišnji dječak, sliep i po obrazu nalikujuć na djevojku, 
da ju prati gitarom. 

Nešto bujna! povikaše svi — Hvostov, kao da je 
zaspao, ne maknu se s mjesta — nešto vrlo vesela i 
nešta vrlo tužna! 

Djevojka stane pred zeleni zastor, koj je dielio sobu 
od spremione, i zagudi; brat ju Doprati vještim udara- 
njem. 

> Bravo! poviknu za malo opojeni umjetnici, i neko- 
* 

liko franaka pade u šešir sliepa dječaka. Bravo! samo: 
dalje, dalje — nikada dosta!.. : 
Djevojka igraše sve strastnije, ruža joj pade sa: 
grudi i raztepe se po podu, igle joj popadaju iz vlasih, 
i ove se razpletu i spuste niz njezin alabastrov vrat i 
ramena. | 
Najednom zagudi tužno, tužno. tako plače ljubeća 
duša, kad ima bez praštanja ostavljati sviet, nepojmljiva 
tuga ušulja se u srdca slušatelja i obori njihove glave- 
Kao da su tisućljetni uzdisaji pršili sa struna go- 
lubovimi bielimi krili... Djevojkine oči počivale nepre- 
stano na slikaru ljubavi na odru, zar da je čitala s nje- 
gova čela povjest boli?... | 
Hvostov snatrio medjutim u svom kutu kao obično. 
Glava mu počivala na rukama, na oči mu pao lagan 
umor, i duša povuče se u se. Niti je što vidio, niti što 
čuo, oko njega bijaše mrak, tišina, crna pustoš... 
Najednom stane nešto lagano po njem padati, on 
pogleda gore, i vidi da sjedi pod evatućom lipom, i da 
ge njezini cvietci po njem trune. Tisuću pčela zuji oko 
lipe, veliki modri i crveni leptiri doletavaju k njoj, u 
daljini pjeva slavulj, i što više pjeva, više cvieća niče. 
iz zemlje... opojan, sladak miris okupi ga sa svih 
strana, i nebeska rosa pada na njegove oči. Nešto mu- 
šapće u uho poznatim, nu davno zaboravljenim glasom: 
čuj, tamo u jezeru umire labud, on pjeva na tvoju uspo- 
menu, posljednji njegov zvuk pozdravlja tebe... I zbilja: 
opazi on u daljini jezero, ožareno zadnjimi traci sunca, 
i to jezero kao da se sve bliže k njemu primiče. U sre- 
dini jezera stoji otok, osut samimi bielimi ružami, a nad . 
ove pružio se tamnolisti i viti čempres, bacajuć dugu 
sjenu na pozlaćene vale. U toj sjeni plovi lagano umi- 

.rući labud, sve niže i niže pada. mu glava, a njegovi 
divni i obajajući zvuci uznjihali valove jezerca i vodeno 
ovieće,.. tamo... daleko... daleko .. čuje šaptati 
Hvostov i neizreciva čeznja obuzme mu srdce. 

I najednom zaokupi njega crni oblak i ponese ga 
'u vis. Oko njega trieskaju gromovi, izpod njega drhće 
zemlja kao na gudnji dan, al on ne vidi ništa, ni sela 
ni grada, samo nekoliko crnih niti, koje se viju poput 
zmije preko svieta, i što je više motri, bivaju mu jas- 
nije — te niti su silni sprovodi, koji kreću prema groblju. 

Užasan zvuk, kao da sva zvona svieta na vatru 
zvone, užasan plač, kao da svi ljudi plaču, doječi do 
njega, groza mu se ovije oko srdca, možda je iz rane? 
.— niz njegovo lice teku krvave kaplje. 

Dalje! — Dalje! — grmi on oblaku, a oblak leti 
preko gora preko mora, i spusti ga onesvieštena u evietan 
vrt. U tom vrtu cvieće i drvlje kakovo još nikad vidio 
nije, zlatne ribice lete po zraku kao iskre, zrak je sladak 
nebo sjajnije, iz daljine čuje se glasba, najprije šumna, 
-poslie tiša, čarobna, omamljujuća glasba, od koje se 
ovieće odkida od stabljike, i kanda plešući prše po 
“zraku. Niz staze porasle visoke biline u rodu palmam, 
lišće im je srebrno, stablo zlatno, cviet da ne znaš, je 
li dragulj ili zvieda. Izpod njih stoje kipovi božica: mi- 
ložka, kapitolinska, medđicejska Venera, sve te stoje na 
visokih podnožjih i gledju na strana putnika. Ujedanput 
se stanu micati, živa krv udari u njihovo mramvrno 
tielo, one se sagnu i sadju dolje u svoj svojoj božanskoj 
:goloti. Zatim podju Hvostovu u susret, nagnu se po- 
nosno pred njim, i stanu ga razkriljenimi rukami zvati 
na šetnju. On gledje neodlučan. medicejska smije mu 

se lukavo i zamamno, kapitolinska je dostojanstvenija, 
a na miložkoj počiva možda najnježniji čar ženstva. 

Hvostovu se steže srdce u grudih, al se on ipak 
prevlada i viče muklim glasom: appage satanas! na što 
se božice u tren oka povratile na svoja podnožja. 

Strašan, trzajući nemir ovlada njime, on mora da 
hrli dalje u tamu, u mrak, gdje je muklo i mrtvo, gdje 
neima jeke ni odziva. I zbilja postaje vidik sve užji, 
pod nogom leži mu piesak, nad njim pocrnilo nebo kao 
crno sukno, sa stranah stesnile se pećine i prolaz biva 
sve užji, da se rukama o nje opirati mora. 

U daljini spazi bludeća svjetla, kako skaču preko 

puta, sada žureći se, sada gaseći, i kada se nešto pri- 
bliži, opazi on, da su to mrtvačke glave na žabljih noguh, 
sve bliže dolaze one, i evo — skaču preko njegove 
glave, da mu se krv uledjuje od straha. 

On stane dozivati dobroga duha u pomoć, i čim iz- 
govori zadnje slovo, zatutnji pečina pod njim kao da će 
se prelomiti. Sad će da se sruši, mozak mu se zaviti, 
oči zamagle ... jedva da može disati... već nema po- 
moći, on mora umrieti u strašnoj pustoši sam bez pri- 
jatelja i znanca... ah, samo jedno ime hoće još spo- 
menut, al mu ne da dah... Hi 

. . Adelaide... | 

Netko dolazi k njemu i sagiblje se nad njega, i 
premda su Hvostovu zatvorene oči, osieća on ipak, da 
ga taj na cčale motri. E 

— Gospodine Vasilije, veli ovaj glasom uljudna 
doktora, vi ste valjan, izvrstan čovjek, samo vam je 
jedna mana, što ste si upiljili u glavu, da naslikate lju- 
bav na odru. Napokon je to liepo, ja vam želim dobar 
uspjeh, samo mi je žao, da se vaš nervus superphan- 
tasticus uslied toga odviše steže irazteže. U ostalom će 

dva grama sulphuris vesuviani pomiešani prahom  valis- 
neriae odmoći toj napetosti. Osim toga valjalo bi, da si 
potražite model vašoj slici, jer znate ovako bez modela 
slikati, to ne valja ništa. Zato otvorite brže oči, pred 
vama stoji djevojka, koja sasvim nalikuje mrtvoj Ade- 
laidi... hm... km 

Hvostov otvori oči upravo onaj čas, kad djevojka 
zadnji put lukom potegnu preko gusala, i zagledav ju, 
ukoči se kao kamen, Njegovo bliedo lice probliedi još 
većma, kao da je ruka smrti prešla preko njega, ustne 
mu zadrhću, on šapće... Ade...laide... 

Djevojka ostavi sobu, pokloniv se zahvalno gosto- 
vom, i zadnji joj pogled mune preko Hvostova, nu on se 
nadje toli iznenadjen, da ne opazi, kako jo brzo nestade. 

Tek nekoliko časova poslje osviesti se on, i stane 
začudjenim, pitajućim okom gledati oko sebe, kao da 
moli prijatelje, neka mu odgovore. Oni mu pripoviedaju 
da je djevojka prekrasno igrala, i da se vrlo čude, kako 
se on uz njezino igranje i njihovo pljeskanje probudio 
nije. 

— Gdje stoji, odkuda je ta djevojka? upita ih naglo 
Hvostov, ali mu oni odgovore, da upravo toli malo o 
njoj znadu kao on. 

— Hoće li opet doći? upita on strastveno. 

Odgovore mu, da je obećala. 

— Ja ju moram naći. ja ju moram naći! klikne 
zdvojno Hvostov 

— A čemu? zar ti se mile njene oči, gle ti gle sa- 
njara — 

— Vi budale, zar ne znate, da je pred vama bila 
mitva Adelaida?! smrkne se Hvostov i poleti u hladnu 
noć. On pohiti. u sve bližnje gostione i kavane, ali ne 

.nadje nigdje djevojke. Bježeć do preko pol drugog sata 
.amo tamo uzkimi ulicami, nadje se na jednom blizu 
.gheta. Sada ga svlada toliki umor, da se je morao na- 
.sloniti na jednu kuću. Dolnji prozori bijahu nizki i za- 
.strti velikimi krpami, koje su možda prije sto godina 
grlile krasno tielo rimske plemkinje. . 

Odahnuv malo, začuje Hvostov, da se iza prozora, 
.pokraj kojega je on stajao, netko prepire. On prisluhne 
oštrije, i začuje krupan, ženski glas govoriti. — Što si 
dobila, kaži amo? — tepla si se dosta dugo, mogla si 
štogod zaslužiti. 

— Šest franaka, odvrati tih, nježan glas. 

— Šest franaka, ništa više? o ti nevaljalko! — 
Kaži amo, gdje su novci? — tisi sakrila, ti imaš više. 

— Pitaj brata, odgovori drhćuć nježni glas, bila 
sam u četiri gostione, i u sve četiri nisam više od franka 
dobila, u petoj dobila sam pet franaka, signori Rusi 
cobili su dobre volje. 

— Istina je majko, umieša se sada treći polu ženski 
polu mužki glas s velikim žarom, ti činiš sestri krivo 
.da nije onih poštenih Rusa bilo, ne bi ti imali što do- 
onieti. i 

— Šuti ti, ti ne vidiš, ćoravče jedno, kako te sestra 
vara, ili si snjom u dogovoru, poviče sada biesno krupan 
glas, ja sam sita toga; mlada djevojka, pa ne zna više 
od šest franaka zaslužiti? Ja sam zaslužila i dvadeset 
u tvojih godina. Onaj signor Tedeseho bio je opet danas 
.tu, veli da te hoće imati za model, ma štogod stajalo. 
Slušaj dakle, ja sam mu to obećala za dvanaest lira na 
dan, razumije se ,nudo“. 
| — Majko, sladka majko, ja ne mogu... čuje Hvo- 
:stov jecati. 

' — Zašto ne možeš, kaži mi to samo još jedanput, 
samo jedanput — 

— Nemogu... 

Hvostov čuje nekoga naglo koraknuti, i namah za- 
tim zaječi nešto u sobi kao ćuška po gladkom licu. 

— Madre! priskoči drugi, zar si poludila! Dok sam 
ja živ, ne smiješ sestre tući, ako ti se hoće lupati, a ti 
lupaj mene. 

— Vi biesovi...! sila ružnih kletva, kakovih samo 
pijan čovjek iustiti može, sliedila je iza toga. Hvostovu 
.se zgrozi, on podje dalje. Ulica bude sve tamnija, smrad- 
nija, vjetar letio njom, kao rieka uzkom kotlinom, i 
zbaci nekoliko puta Hvostovu šešir, srećom, da se ovaj 
.na blizu gdje zadjeo. 

Neznajući kamo će i kuda, nadje se Hvostov pred 
kipom bogorodice; svjetiljčica, goruća pred njom, ugasi 
se onaj mah, kada on pristupi k njoj. — Ja sam pra- 
voslavan, pomisli Hvostov, moji me učiše prezirati svaku 
.drugu vjeru, osobito katoličku, katolici uče valjda obratno 
svoje, zar se ne tjera u vjeri takova politika, kao u dr- 
žavi? Raj i pravo uživa onaj, koj prevlada — — fu, 
kako smrdi ovdje. Hvostov potraži žigicu i zapali svje- 
tiljku. ad opazi, da pokraj kipa leži dječarac, kako- 
vih dvanaest godina, sav poderan i blied, glava _ mu je 
prislonjena na kamen podnožja, a ruke je zgrčio medju 
.stisnute noge. 

— Kako ti je ime? upita Hvostov, al ne dobi od- 
govora, dječarac je tvrdo zaspao. 

— Drhće, mora da mu je zima, pomisli Hvostov, 
;siromah, možda je bolestan? Ajde, da učinim poštenu 
šalu. Hvostov skine sa sebe gornji kaput, i pokrije njim 
dječaka — al ne će li mu ga tko ukrast, ako ga nadje 

u snu? Hvostov se ogleda po taracu, i nadje dosta jaku 
vrpcu, uzme ju i priveže njom rukav kaputa za ruku 
spavajućeg dječaka. Zatim uzme iz kese nekoliko fra- 
naka, omota je u soldo. i turi je u poderane cipele dje- 
čaku. Osjetit će kad stane, bude li se čudio, u cipelah 
novac, a na ledjima novi kaput, nasmjehne se sa zado- 
voljstvom Hvostov. Koli riedko se je on smijao. 

Sad krene Hvostov natrag. Lice, što mu se bilo na 
čas razvedrilo, smrkne se opet, dobro ga nije mogao 
nitko vidjeti u tmini. On upravi korake putem, kojim 
je došao. Doskora stane pred kućom, na koju se bio 
umoran naslonio, i u kojoj je čuo onaj čudnovati raz- 
govor. On se približi tiho k prvomu prozoru, i opazi, 
da je u sobi svjetlo. Poderani zastor, koj je zakrivao 
prozor, razstavi se ili odvije se kadikad, kad bi near 
ljuće dunuo, da se je moglo u sobu vidjeti. 

Hroslovii ovlada silna  znatiželjnost. On mora 
k prozoru, on mora vidjeti što se u sobi zbiva. 

On pristupi sasvim blizu k prozoru i zaviri u nutar. 
Soba bijaše pusta i vlažna, stiene izpucane, i preko pu- 
kotina razpreli pauci mreže. U onu sobe ležao kup po- 
derana odiela, jedna boca pokrita čašom i pokraj nje 
češalj. 

Hvostov približi još većma glavu, u to mu dodje u 
pomoć vjetar, zažviždav biesno ulicom, i raztvori sasma 
zastor. Čudo! U desnom kutu sobe tik prozora stajao 
krevet, sastavljen od nekoliko starih škrinja, te škrinje 
bijahu pokrivene velikim pokrivalom od crna baršuna 
zarubljenim zlatnimi niti, a na tom pokrivalu ležala, na- 
sloniv glavu na lievu ruku, djevojka, što je u gostioni | 
»k Emidiju“ toli krasno gudila. Pokraj nje stajaše na 

klimavu stoliću lojenica svieća, dogorievajuć kraju, a. po 
dno djevojčinih noguh savio se sliepac dečko. 

Hvostov ne može da vjeruje, on misli da sniva. Za- 
drhće na čitavom tielu, glava mu se smuti, on se na- 
sloni na prozor. Jedna mu se ruka poklizne niz prozor 


u sobu i dirne u nešto — s užasom začuje Hvostov 
jeknut jednu strunu. Tamo bijahu naslonjene gusle s gi- 
tarom. . | 


... Adelaida... | 

Modrožuti plamen svieće tvorio čudne sjene po 
stieni i lice djevojke činilo se pri njegovom svjetlu otaj- 
stvenim, sad bi probliedilo kao mramor, kao u mrtvaca, 
sad bi ga polilo bliedo rumenilo, reć bi da prva zora 
sviće nad njim. Tamne obrve zavijale se nad oči u kra- 
snom luku, a preko ovih pale duge svietle trepavice, 
grudi dizale seispuštale kao krila golubova nad sielom 
ljubavi... | 

Do pol sata stajaše Hvostov naslonjen na prozor, 
da motri snijuću krasotu, njegove oči počivale na nje- 
zinom licu kao mjesečina nad grobom, i slike prošlih 
dneva letile hrlim letom kraj njegove tužne duše. Poslje 
se uznemiri, stane kucati po stieni, i kad se još nitko 
probudio nije, počne dozivati: Signorina... signorina... 

upalio se omot svieće, vi ćete izgorjeti... signorina 
Bianca, Marietta — Emilia! Ali se djevojka ne probudi. 

Sad zapjeva Hvostov tihim, al umiljnim glasom ta- 
lijansku pjesmicu o bliedoj ruži: 

Nell mio cuore, sta in fiore 
Una rosa bianca e pallida —- 

Kako se bio zapalio papir oko svieće, bude soba i 
djevojka još većma razsvjetljena, i pri tom svjetlu opazi 
Hvostov na svoju veliku radost, da se ustnice djevojke 
miču, da joj lice oživljuje, i da će sad otvoriti oči. 

On ju pozove još jednom, i ona se podigne naglo 
na krevetu, pitajuć, tko je? 
= — Vaš prijatelj, vaš obožavatelj! odgovori uzhićen 
.Hvostov. Djevojka potegne rukom preko očiju i podje 
Kk prozoru. Vani bijaše tamno, ona ne vidje ništa, van 
jedno bliedo lice. 

— Tko je? — što ćete od me? — ja ne imam 
ništa, da vam dadem, rekne ona sa strahom i htjede se 
natrag povući, ali joj Hvostov dosegne ruku. 

— Ja ću vikati! 

— Za Boga nemojte, poslušajte me malo, i ne će 
vam žao biti, ja sam pošten čovjek, ja sam umjetnik. 

— Pittore! vikne uplašeno djevojka, ona mišljaše, 
da je to onaj 'Tedeseho, kojem ju je mati obećala. 

— Velim vam, ne bojte se, stane ju blažiti Hvostov, | 
sasvim neobičza, ali poštena želja tjera me k vam. Ja 
sam vas vidio kod _ Emidija, i vi ste mi se toli slična 
pričinila nekoj osobi, koja je sada mrtva, a koju želim 
naslikati na odru, da sam vas došao moliti, da mi kratko 
vrieme poslužite za model — samo se ne bojte, poštene 
mi rieči — ostajte tako vam Boga! 

Djevojka se zgrozi, ona dosegne sviećnjak, u kom 
se silno razgorio papir, grozeći svaki čas, da ugasne. i 
približi ga Hvostovljevu licu. — Madonna! klikne cje- 
vojka kad vidje, da je to bliedi gospodin iz Emidijeve 
gostione, oči bijahu mu toli užasne i ujedno toli krasne, 

očaravajuće pri svjetlu, : 

— Molim vas, andjelu moj . 

Ima glasova osobite vlasti, koji nas MORI čim 
ih čujemo. Djevojka ne može da odoli. 

— Ja sve znam, govoraše joj Hvostov, kako je 
s vama, ja č, što vam 

je noćas rekla mati. Meni vas je žao, neizmjerno žao, 
nu ja ću vam pomoći, ako učinite, što vas molim. Do- 
djite sutra k meni, evo vam adresa, Hvostov joj pruži. 
posjetnicu, na kojoj bijaše naznačen njegov stan, — vi 
neimate ništa drugo činiti, nego počivati neko vrieme: 
na umjetnom odru — u ostalom to ću vam sutra raz- 
ložiti, Nagradit ću vas koliko vaša majka želi, samo 
dodjite — — 

Dune vjetar i gorući papir utrne. Nastane nepro- 
nikljiva tmina. Hvostov se oprosti, umoliv djevojku još 
jednom, da se ne plaši doći, i baci joj na odlazku svoju 
kesu sa sto franaka u sobu. 

Drugi dan iza toga sjedjaše Hvostov u svom ate-- 
lieru. Bilo je oko tri sata poslije podne. Pred njim sta- 

jala nova škica ljubavi na odru, no nedovršena kao sve 
ostale, viseće na stieni. On se nasloni u svoj stolac, i 
pokriv rukama oči, stane snatriti, ali se svaki čas trgne, 
čim bi gdjegod zašuštilo ili zaječile stope. | 

Hoće li ona doći? pitao se neprestano on, nije li 
ju možda uplašio moj nezgrapan način, buditi ju toli 
kasno — pa kroz prozor — 

Netko zakuca na vratima. Hvostov skoči i otvori, 
pred njim je stajala krasna sviračica u tamnom odjelu 
bojazljivo motreć čudna slikara. 

— I vi ste došli, klikne od radosti Hvostov, o da 
znate, koliku ste mi radost pripravili, dajte mi ruku, 
udjite brzo, ja sam presretan! 

On povede djevojku do fotelja, umoli ju da sjedne; 
i sjedne sam pokraj nje na nizku klupčicu. 

— Krasna moja, začne on, vidite li ove sličice na 
stieni? sve jedna slična drugoj — djevojka mun plaho 
i začudjeno očima preko slika, — vidite li ženu na odru, : 





— 254 — 


ta žena bila je moja prva ljubav, i ona umre u tudjem 
naručaju. Moje su želje smirene, samo jedna gori mi 
još na srdcu, da nju nasličem, kako sam ju vidio u 
zadnji čas, prije nego li je grob imao progutati njene 
ostanke ... Ona živi jasno u mojoj pameti, no kada 
stanem kistom nasljedovati njene prekrasne crte, smuti 
se slika i ja ne mogu dalje... nu ja sam vas, vas na- 
šao, koja joj nalikujete kao ruža ruži, i sada se nadam 
da će moj trud uspjeti. Smijte mi se, izrugajte me, ali 
učinite što vas molim, ne ću se plašiti nikojih žrtva — 

Hvostov izpripovjedi sada suzami u očima povjest 
svojih patnja, djevojka ga slušala pomno, i često joj se 
ovlažiše oči, i često nagne joj se prekrasna glava k slu- 
šaocu, kao da je našla srodnu dušu. | 

Kad se stalo smračivati, oprosti se djevojka sva 
tronuta, obećav, da će od sada svaki dan dolaziti. 

 Hvostov podje namah u dućane, da nabavi stvari 
nuždne, da uredi model. Došav kući šetao se cielu noć 
sobom uzrujan i premišljajuć o uspjehu. Prema jutru 
zaspi težkim snom i u snu mu se prikaže Adelaida na 
andjeoskih krilih, dirajuć mu blagoslovno prsti čelo. Kad 
se probudi, raztumači on taj san dobrim znakom. 

Po podne u tri sata dodje djevojka. nu koli silno 
uplaši se ona kad vidje usred sobe naredjeno odro, po 
kriveno do dolje crnim baršunom, pokraj odra stajali 
ogromni sviećnjaci sa voštanicami. 

Kad to vidje Hvostov, primi ju hitro za ruku i stane 
ju zdvojnim glasom moliti. neka se ne plaši. Iz početka 
se djevojka otimala, poslije popusti probliediv kao smrt. 
i gloži se mal ne onesviešćena na odru. Hvostov joj 
stisne blagim načinom ruke kao u mrtvaca, i stavi joj 
medju kažiprste zlatan križić narešen dijamanti. 

— Taj križić je vaš, reče on, al ne dobi odgovora, 
djevojka se ukoči kao mrtva i ustne joj probliede. | 
Sad sjedne Hvostov pred razapeto platno i stane 
strastveno kistom slagati boje, da se za jedan sat mogla 
razabirati figuracija slike. Mal ne do zalazka sunca 
radio on neumorno i djevojka se medjutim ne maknu. 
Kada mu je pomanjkalo svjetla, stavi on boje i Dem 
na stran i podje k djevojci. 

— Angjelino, tako se djevojka zvala, — ja vam 
zahvaljujem vi ste predobra, reče joj zahvalno i pritisne 
usta na njezine ruke. 

 Angjelina otvori polahko oči i skoči naglo sa 
odra. 

— Ja sam spavala, oh, da znate što sam sanjala, 
reče ona tajinstveno. 

— Recite mi što, znajte, da sam vaš prijatelj. 

— Sanjala sam, da smo zajedno ležali u grobu, te 
da su iz naših srdaca niknula dva mirtina busena, ali što 
je čudnovato, njihovo cvieće nije bilo bielo, već crno, 
crno kao ovaj baršun, odvrati ona, nagnuv krasnu glavu. 

Angjelina i Hvostov izadju zajedno iz kuće; on ju 
odvede u neku kavanu, i tamo naruči za nju slastica i 
sladkoga pića. Iz početka stidila se ona pred Hvostovim, 
a poslije se toli ohrabri, da mu je izpripovjedala svoju 
prošlost. 

Ona je polazila od otca lakoumna, vesela i stra- 
stvena, no neizmjerno dobra čovjeka. U njega bijaše 
sila talenta glasbenoga, i premda mu nisu sreća i sred- 
stva služila, izuči se on sam svim inštrumentom. Ne bi- 
jaše u Rimu kazališta, u kojem ne bi on koje vrieme 
svirao, nu lahkoumnost njegova ne dade mu napred. 
Sad bi ga svladala strast kartanja, sad piće, liepa dje- 

vojka mogla je u svako vrieme učiniti s njim, što ju je 
volja bila, pa kad bi ga poslije takovih izgreda snašao 
poraz, pošao bi bezkrajno dobrom voljom dalje uzdajuć 
se nadom Jahkoumnika u buduću sreću. 
Svoje žene nije ljubio nikada, pa kako da jui' 
ljubi, kad je bila prosta pijanica, kojoj ne bijaše nikada 
dobra rieč na ustima, tim više ljubio je svoju djecu iz- 
učavajuć ju od malih nogu glasbi. Osobito ljubljaše An- 
gjelinu, i jedina ona mogla ga je molbom pridržavati 
od posvemašnje propasti. ' 
Angjelini bijaše petnaest godina, kad joj najednom ' 
izostane na nekoliko dana otac iz kuće. Angjelina budne 
zabrinuta, podje ga tražiti po krčmam i gostionam, kuda 
je on običavao dolaziti, i saznade šesti dan, da je njezin 
otac pobjegao iz Rima radi umorstva, počinjena na ne- 
kom prijatelju, s kim se posvadio poradi neke djevojke. 
Doskora zatim ulove joj otca u Anconi, te ga od- 
sude na doživotno robovanje u sicilijanskih kamenolomih. 
Nastane nevolja u kući, mati bude sve prostija, da | 
Angjelini ne preostade drugo, van da si sviranjem po 
gostionam služi kruh. Takovu ju upoznade Hvostov. 
To njezino očitovanje približi njih dvoje jedno dru-| 
gomu, izmedju njih razvije se prijateljstvo, medjusobno 
sučuvstvovanje, pouzdanje i poštivanje. Sad se već usudi ' 
Angjelina kadikad motriti Hvostovu u oči, ta ona je. 
opazila kolikom je bojazni slušao njezino pripoviedanje. 
Ona je osjećala, da bi se tomu čovjeku mogla sasvim | 
podati, i da ju silne niti k njemu vuku. ' 
| Sada joj se nije više činio njezin kasni posjet ču- | 
dnovatim — ona ga je počimala ponjati. Oko jedanaeste - 
odprati ju Hvostov kući, i uruči joj kod vrata opet nešto 

novca za majku, ali ga ona ovaj puta ne htjede primiti, 
rekav: kako me sudite! 

| Svane krasno jutro oblaci koji su dosad visjeli na 
rimskom nebu, razidju se i nestane ih bez traga. Tu- 
djinci, zabavljajući se dosad u galerijah i muzejih, spreme 
se jatomice na šetnju. Jedni podju u Frascatti, drugi u 
Tivoli. Hvostovu se prohtije prošetati campagnom prema 
grobu Cecilije Metelle. Ali sam, ili s kojim prijateljem ? 
— on se sjeti Angjeline. On podje ravno k njoj i nadje 
ju pripravnu da ga prati. 

Cieli prije podne šetali se oni campagnom, igrajuć 
se kao djeca. Hvostovu bijaše svaki čas nježna šala na 
ustima, a Angjelina mu je odvraćala kao prkosan dječak, 
koj se na čas, kada mu se štogod ne svidi, strašno na- 
mrgodi, da poslije bane u tim razuzdaniji smieh. 

— Uzmimo, da ste kraljica, reče na povratku .Hvo- 
stov, sjedeći na razbijenu mramornu stupu, što ga slučaj 
dovalio na rub ceste, da prolazećim služi kao sjedalo. 

— Kako da budem kraljica, presječe tobož ljutito 
Angjelina, sabiruć tratinčice, nikle pokraj stupa. 

— Ali slušajte! uzmimo, da ste kraljica — 

— Manite se toga, ja ne čujem više. 

— He, kao da vi ne bi mogli zavladati čijim srd- 
cem, meni se sve čini — al pustimo to. Vi ste kraljica 
i basta, što bi vi učinila kao takova? upita Hvostov, 
uzdigav glavu. | | 
> — Prvo i prvo, odvrati Angjelina, ja bi vam za 
btanila stavljati komu takova pitanja, a što bi vi uči- 
nili, da ste kralj? okrene ona glavu prema Hvostovu, i 
upre nasmješljivo oči u njegove. | 

— Ne, ja nebi htio biti kralj — 

— No, nego? 

17 

— Papa — 
— Papa! hahaha! Angjelinu spopade tolik smieh, 
da joj je cvieće iz ruke izpadalo. — Nu, pa što bi vi, 


da ste papa? 
| — Ja bi naložio, odgovori važno Hvostov, ja bi 
naložio po cielom katoličkom svietu da se madonne budi 
u kipu, budi u slici, imadu učiniti samo po jednom mo- 
dellu, a taj bi bio — vi, a sve ostalo dao bi spalit i 
razbiti. 

— Idite vi, naljuti se Angjelina, vi se odviše ša- 


lite, vam bi papinstvo baš tako dolikovalo, kao meni 


kraljestvo. 

Hvostov ju umoli za oproštenje i oni krenu udobro- 
voljeni kući. Angjelina dolazila svaki dan u Hvostovljev 
atelier, svaki dan sprovede ona do dva sata na odru, 
dok je Hvostov slikao, motreći joj obamrlo lice. Zgodi 
se kadikad, da joj se nije dalo mirovati, da se je makla 
ili nasmijala, tada bi Hvostov skočio kao lud sa sjedala 
bacio kist i paletu i pošao van, pri tom mu se smrčilo 
čelo i tajinstvena pismena na njem odavahu opet po- 
vjest njegove boli, strašniju, nego li ju je čula Angje- 
lina, i strašniju s toga — jer neizrecivu. 

Nu tada bi Angjelina zaplakala, grozna bi joj zdvoj- 
nost i pustota zalegla u srdce. Neko, dosad neizvjestno 
čuvstvo, diglo se iz dubina njezina srdca, dobivalo sve 
savršeniji lik i raslo pravilno s dnevi, u kojih je posje- 
ćivala  Hvostova. Ona: postane posvema nemoćnom na- 
prema njemu, njegov mig bude joj neprekršiva zapovjed, 
njegov posmjeh budne joj rajska slast... Sni joj savi- 
jali krasne slike, iz kojih se sjao poput grijuća sunca 
Hvostov, nu tim strašnije pokaže joj zora podpuno bez- 
nadje i pusti beztrag, kojim je osudjena poći... 

Do malo probliedi ona kao bolestnica, a proljeće, 
koje se pojavi ove godine ranije i bujnije no ikad, nadje 
ju već posvema slabu, upalih očiju, bliedih ustnica. Kad 
su prve ruže procvjetale u rimskih perivojih, bijaše 
Hvostov na dovršivanju slike, pa ni nije ga više varala 
slika fantazije, pred njim je ležala prava ljubav na odru. 

Bijaše krasan dan, sunce pozlatilo krovove Rima, 
kao da mu je ovaj dan izsjati sav žar, pusta campagna 
zazelenila se mladom  svjetlo-zelenom travom, i nitko 
ne bi mogao čitati sa njenog radostnog lica, da će za 
kratko iz nje niknuti ,malaria“. 

Hvostovljev atelier bijaše zastrt zelenom zavje- 
som, samo jedan sunčani trak probijao je kroz uzku ru- 
picu u sobu. Na stolcu sjedjaše blieda obnemogla An- 
gjelina, pred njom na klupčici Hvostov. 

— Što vam je? pitao ju tužno ovaj, da ste jiko 
propala; zar ste bolestna? kažite prijatelju. Zar se ne 
radujete i vi samnom, gdje dospieva sliza savršenosti? 

Angjelina uzdahne, oči joj se orose. Hvostov joj 
primi drhćuću ruku, i poljubi ju. 

— Aleksiju, moj mili prijatelju, progovori poslije 
Angjelina bolnim glasom, kažite mi nešto; što ćete vi 
učiniti, kad sliku dovršite, hoćete li ju izložiti? 

— Ne ću. 

— Prodati ju? 

— Angjelino! zar joj ima ciene? 

— Što ćete s njom? 

— Vratit ću se u domovinu u moju San tamo ću 
si sagradit na najosamljenijem mjestu stan, i u njem ću 
protrajati zadnje dane života u miru božjem — 

— Ali slika? za nju vas pitem, uznemiri se An- 

gjelina, ona si morade pokriti lice crnm plaštem ; to pi- 
tanje izreče ona s toga, da prikrije svoj nemir. 

— Slika će biti mojom viernom drugaricom, njoj 
ću se moliti, nju ću ljubiti, kao što sam ljubio... 

— Hoćete li se kada i mene sjetit? 

— Kako ne bi Angjelino! 
— A što ću ja, kad ne bude vas? bane djevojka 
u plač. 

— Ne plačite moja zlatna, kako ste me upoznali, 
tako ćete me i zaboraviti, O, znam ja, ne će biti dugo, 
pa će se naći mladić sokolova oka, Apolonova stasa, a 
moja Angjelina ni ne zna više, da je bilo kada Hvo- 
stova na svjetu. | 

— Mislite? Angjelina uzdigne naglo glavu ; lice joj 
bijaše u taj par hladno, odlučno, mramorno, oči nešto 
ovlažene, ali bez čuvstva, hladno-ponosne, i ona je upre 
u Hvostova. 

Hvostov se smete, te joj stane od smetnje laskati, 
nu ona osta hladna, kao da joj je stinula krv u žilah. 
Hvostovu budne toli čudno, neobično zdeno pri njezinom 
pogledu, srdce mu se napuni tajnim strahom, i on klekne 
pred nju i stane ljubeći joj ruke, moliti za oproštenje. 

Ona mu odmahne rukom, odvraćajuć od njega lice. 

— Ja da vam praštam? — Što? — Na čem? — 
Vi ste moj dobročinitelj, ako posumnjate o mojoj oda- 
nosti, ili o čemu takvom, što ću vam ja? trgne Angje- 
lina rameni, — u ostalom vi ćete vidjeti, da ja... 

Hvostova d6buzme strašno čuvstvo, on sjedne na 
stran i pokrije lice rukama. U Angjelininu glasu bijaše 
nešto toli užasna, da mu je svakim živcem potreso. — 
Ona se boji toga, da ću ju samu ostaviti, kad dovršim 
sliku, mišljaše on, pa što da učinim? Da ovdje ostanem? | 

Ljudi bi rekli, — nu zar i može o tom govora biti, mi 
se moramo razstati, ja moram prije onamo, a onda kući. 

Kao oblaci navale na Hvostova slike iz prošlosti, 
on vidi grob u kutu sjenovita groblja, i na njem ružin 
grm; upravo je procvala: prva ruža, i u njoj se blista 
rosa poput suze, što ju lije ljubeća uspomena... već 
mu je na ustima nezaboravno ime: Adelaida... 

. Angjelina plače... 

Bijaše već pao mrak, kad se je Hvostov probudio 
iz svojih sanja. Čim otvori oči, trgne se u nazad. pred 
njim bijaše ono, za čim bijaše toliko žarko težio, što je 
mislio, da ne će nikad više nasi. Na odru ležaše, ne 
Angjelina, već prava pravcata Adelaida onako, kako je 
ležala prije nekoliko godina u Antverpenu u kući ban- 
kirovoj. Voštanice, stojeće na velikih sviećnjacih kraj 
odra, plamtile onim istim tihim, tugujućim svjetlom i 
obasjavale bliedi ženski lik s upalim očima, po kojih 
su pale tamne, duge trepavice; u suhim rukama stajao 
je križić s dijamanti, i ovi se uopreku ostalom: odsie- 
vali kao suze prve radosti. 

Hvostov se hvata za Mira on misli da sanja, on 
primi rukom bližnju voštanicu, i ova spane sa sviećnjaka, 
opaliv mu prst, njezin plamen dodirne padajuć baršun, 
viseći niz odar, pa za tren plane baršun. Hvostov se 
baci prsima na plamen, i srećom mu uspije ugasiti ga. 

To već nije sanja. Hvostov hoće da poludi; leti 
k prozoru i otvara ga naglo; sa visine pozdravi ga 
jasno modro nebo, na kom se upravo začele upaljivati 
zviezde, po ulicam vrvi sviet, i Hvostovu se pričini, da 
s posmjehom o njem govori, a sa tornjeva ječe žalobi- 
tim glasom zvona, opominjuć na molitvu .. Ave Maria... 

Sad se baci Hvostov kao mahnit na odar, drhću- 

ćima rukama stane on buditi Andjelinu, hoće da joj raz- 
dvoji ruke, ali su ruke grčevito stisnute i hladne kao 
led, sad opazi da su nokti pomodrili, da su joj ustnice 
posivjele, da to nije bljedoća na njezinom licu, već 
smrt. 
Zaokupe ga strašna pitanja, kojim ne nadje nikakva 


odgovora. Pokuša zadnje sredstvo, razgrne joj odielo i- 


stavi joj ruku na grudi — al tamo mrtva tišina i mir, 
kao da od začetka šute. — Nešto biela izvije se iz 
odiela — papirić popisao sitnimi slovi — ha! Hvostov 
ga približi voštanici, 
Prijatelju moj! | 

Pošto ne mogu dalje živjeti, uzela sam si život. 
Ne uznemirujte se, jedina ta pomisao bila bi kadra su- 
zdržati me u zadnjem trenutku od nakane, zato vas mo- 
lim zadnjim dahom, neuznemirujte se. Ljubeći vas neiz- 
mjerno, ne tražim od vas nijedne suze, ja sam blažena 
u svojoj smrti, ja umirem u vašoj blizini. Umrvši dono- 
slm vam jednu žrtvu, možda će vam ona pomoći, da iz- 
vedete vašu želju, koja je toli krasna i uzvišena, da me 
u ovaj čas uzhićuje i bodri na smrt. O, da mogu mrtva 
sasvim nalikovati vašem idealu! Prostite mi, ja sam sama 
kriva — nu s Bogom, s Bogom, čas zove, dok ste se 
probudili, stajat će pred vama najistinitiji model ljubavi 
na odru. Angjelina. 

Pročitav listić, zgrči Hvostov ruke, i sruši se do 
odra. Dvie goruće voštanice padnu pri tom sa svieć- 
njaka, te zapale baršun. Za malo je gorio cieli odar, a 
soba se napunila crnim dimom. 

Vatra! Vatra! vikali sat kašnje ljudi po Rimu, al 
tada ne bijaše više ni, Hvostova, ni Angjeline, ni slike: 
»Ljubav na odru* — — 

Kad starije lice omrkne tugom, kako tako, ali kad 
se mlado šestnaestgodišnje počimlje mračiti, čudna te 
jeza ođ njega prolazi. I u istinu nije drugačije, no da 
gledaš jasno proljetno nebo, gdje ga sive odurne obla- 
čine zakrivaju neprozirnim velom. | 

Bijasmo onda još vrlo mladi, te bi nas takovimi 
odrasliji smatrali uzprkos tomu, što smo već tada pušili 
i naočale nosili Gladka površina gorskoga jezerca ne 
odbija ravnodušnije promjene, koje se oko njega zbi- 
vaju, nego li su naša lica uticaje sreće ili nesreće. 

Ja sam imao dobra prijatelja Janka, kao što se on 
u obće prama svakomu takovim očitovao. Gdje bi on 
god sjedio u školi, ne daleko od njega nadje se i moje 
mjesto. Pa kako i ne bi! Nijedan od mojih drugova ne 
bi s tolikom, najvećoj pogibelji izvržonom požrtvovnošću 
prišapćivao perfecte i inperfecte nepravilnih grčkih gla- 
golja, nijedan ne bi, ma bila i najneznatnija izreka težke 
zadaće, rezultati svoje nauke pomogao na toli ljubezan 
način prijateljevu nevolju. Kad je slavni učiteljski sbor 
imao povoda uz najstrožiju pazku povesti istragu, mo- 


— 266 — 


gao je svagdje šumom auktoriteta i grožnjom porušiti 
stiene sloge i tajnoga zavjeta, ali kad je stao pred 
Janka, stao je pred sv. Ivana _ Nepomuka, koj je izpo- 
vjedio stidnu kraljicu. 

Bilo je već prema koncu godine, kad je naš Janko 
počeo ozbiljnim postajati. Ideš li Janko ovamo ili onamo, 
na šetnju ili igru? znali bi ga mi po navadi upitat; — 
eh, ne idem, ne mogu, ne će mi se, glasio je njegov 
odgovor. Glava mu uz to klonula, oči mu se zalile vla- 
gom, da je bilo mučno gledat. 

— Čujder, Janko, nagovorim ga ja jednom u bi- 
skupovoj bašći, sastavši ga kod zdenca, kaži mi, što ti 
je, da si ođ nekoga vremena zamišljen? | 

— Sasma obične stvari, odvrati hitro on, nastojeć 
lice zakititi ma i nagne snatnjim posmjehom. 

— Dakle? 

— Roditelji su mi pomrli, a ne ostavili imetka, 
škola stoji mnogo, eh, pak. — 

— Pak? 

— Moram nastojati, da što pr ije uhvatim stalnih 
temelja. 

— I što si odlučio? 

— Ostaviti gimnaziju i zakloniti se u preparandiju. 

— Za Boga svetoga! kliknem iznenadjen ja, jesi li 
poludio brate Janko, u preparandiju! pa i zbilja naj- 
tužniji mladići polazili bi za onda preparandiju. 

— Ja idem te idem, hilu su jedine rieči, koje je 
on upotrebio u svoju obranu. 

Za vrieme praznika polazio J anko obično svomu 
ujaku na imanje blizu Karlovca; kao obično, tako učini 
i ljetos. 

Kakova knjižica ili ujakova kratka puška zabavile 








= 267 


\ 


njega od dana do dana, da je nakon praznika izlazio 
tust kao puh. 

Drugojačije izpalo to ljetos. 

Po otcu nekoga prijatelja, dobi on na. dar_ mlado 
psetance čiste prepeličarske krvi. Pas je bio na ledjima 
hrdjav, po trbuške biel, imao je veoma prijatne žute 
oči, koje su se smieškale, kao u kakove uljudne služ- 
kinje, i rep kitnjast, kojim bi običavao mabat toliko 
puta, koliko bi ga puta po imenu ,,Sokol“ prozvao. Osim 
toga imao je pas zlu navadu, da je previše razlikovao 
meso od sočiva. 

Da zadovolji Janko toj zločestoj navadi omiljeloga 
psa, posmakne on, gdje je god mogao komadićak mesa, 
te ga baci svom gojenčetu. Da se pas od malena pri- 
uči redu i poslušnosti, privezao bi ga on na zelen ko- 
nopac i vodio po dva po tri sata na šetnju po ujakovih 
šumah i livadah. Osim njega nije smio nitko psa ni do- 
zivati, ni hranit, pa baš ta zabrana imala je znamenitih 
posljedica na njegov cieli život. | 

Kad je Janko ustao sa kreveta, dozvao bi namah 
Sokola, koj je podno njegovih nogu ležao; pa bi se na 
to iztegnuo, zievnuo živo i dopuzao do gospodara, da 
mu obliže ruku. 

O podne stajao Sokol kraj Jankovoga stolca, te 
pazljivo pratio okom njegovu ruku. Na jednom bi se 
ova pojavila iznad tanjura, Janko bi zafućnuo, Sokol 
zamirisav glasno, da se je čulo, otvorio na kraju u to- 
liko gubicu, da pokaže šiljate zube, na to bi se Jan- 
kova glava okrenula, te zagrmila ,na noge!“ | 

Kao poslušan pas stavi se Sokol na zadnje noge 


o . vw e 


uztraje u tom položaju tako dugo, dok ne bi komadić 

mastne govedine prhnuo poput šišmiša iznad njegove 
glave. — Čop! čulo se namah iza toga, zubi Sokolovi 


sastali se i sljubili i —— mirna Bosna. 

Kad je sunce stalo ljubiti vrhove zapadnih gora 
izvadio bi Janko iz žepa zelenu vrpcu, urezao tanku 
šibu, i fučnuo na fučkalku — a taj fičak imao je ka- 
zati: Sokole, gdje da bio, ovamo, tvoj te gospodar zove 
na šetnju. 

Jednoga dana zgodi se neobična zgoda. 

Janko izvadi po običaju iz žepa zelenu vrpcu, ureže 
tanku šibicu, fučne na fučkalku, ali koga ne ima? ne 
ima Sokola! 

Janko šigne nekoliko puti šibom po zraku, neka se 
zna tko je gospodar, pa kad ni to pomoglo nije, zatro- 
poće nogama po podu ; ali sve uzalud, tlo bi se moglo 
izpod njega srušiti, ali Sokola ne ima te ne ima. 

To razgnjevi Janka gnjevom. Škripljuć zubi obleti 
on staje, kuću, družinsku sobu, vrt, vikne dva tri puta, 


da se je na sat daleko moglo čuti: Sokole! ali Sokola 
ne ima. 


Kao izgubljen baci se Janko na klupu izpred kuće, 
i mal da ne zaplače od gnjeva i tuge ujedno. Ili je pas 
ukradjen — onda ga više vidio ne bude svoga miloga, 
jedinoga druga; ili ga je tko sobom poveo — onda ne 
valja više, onda je pokvaren, neposlušan, što je isto to- 
liko kao izgubljen. 

— Joj, joj meni, da ja nisam bolje na njega pazio, 
Sokole, mili Sokole, gdje si? stane uzdisati i uzdigne 
oči prema nebu i zapazi. — | 

Upravo nasuprot kući stoji vinograd njegovog ujaka 
i kliet. Od kuće pa do klieti vodi izmedju šikarja 
uzka cviećem i travom zaraštena staza. Kako je on uz- 

digao oči, raztvori se na jednom mjestu šikarje, a iz 
šikarja izadje Sokol, i za njim odgojiteljica djece Jan- 
kovog ujaka, djevojčica, kakovih četrnaest godina stara, 
tanka i vita, plavokosa, modrooka, blieda lišea, po kom 
se neprestance krade lukav, ljudskomu srdcu grozeći 
posmjeh. 

Jednom rukom držala liepa Pavka suknju, da se 
ne zablati, a drugom domahivala Sokolu, neka pričeka, 
neka ne leti toli hitro, da ga ni dostići ne može. 

— Grom i pakao! zagrmi u to Janko i skoči kao 
ranjen lav sa klupe, da potrči na brdo. 

Za tren stane on pred Pavkom, za tren baci joj u 
probliejelo lice toliko uvrieda, koliko je dosta, da ti za- 
grebačka gospodjica izkopa oči, da te po njemački ocrni 
pred cielim svietom i da ti svaki puta, kad te u Ilici 
sastane baci preziran pogled u obraz. | 

Kao uplašena lastavica poleti Pavka u kuću kuka- 
ojuć i plačuć, de bi se djavao morao smilovati, a ne čo- 
vjek od šestnaest godina, kojem se nade puni brci jav- 
ljaju izpod nosa. | 

No Pavka odniela je uza sve to bolji dio. 

Na Janku ne raztrgaše za ciela života toliko šiba 
i batina, koliko je on sam za jedan tužni četvrt sata na 
hrbtu Sokola. | | 

Janko obadje vinograd, zavrne se do stražara i 
vrati se u kuću, kad je tama sjela po cieloj okolici i 
pviezde javljale se otajstvenim blieskom. 

Što je Janka porazilo i proizvelo u njegovoj duši 
neku vrst kajanja, jest to, što Pavka ne dodje k večeri 
izpričav se glavoboljom. Ujak i njegova žena pitali se 
medjutim, izmjenjivajuć čudne poglede, što je djevojci? 


# 

Činilo im se naime, da su opazili u njezinim očima tra- 
gove suza. 

Kad je Janko poslje večere polazio spratom u svoju 
sobicu, začuje nešto iza vrata za kojimi je prebivala | 
Pavka, slično jecanju ili pritajenomu plaču. 

On pristupi k vratam, a ova su bila šlučajno samo 
pritvorena ... jecanje i plač... šapat... Pavka.. 

Janko se prigne do ključanice i pogleda kroz škulju 
u sobicu, pa ima što vidjeti! 

Na stolu posutom tisućami ženskih sitnica gori 1o- 
janica, stenj joj je dug kao prst, te posut svakojakimi 
gljivicami, koje umne ženskinje tumače kao vjestnike li- 
stova ili dobra glasa.., kod prozora stoji, nakloniv 
glavu na staklo Pavka i oture svak čas rubcem suze, 
što li? Najednom se okrene, prodje po sobi — a sada 
je Janko jasno vidio, da je plemenita vlaga vlažila Pav- 
kine oči — pristupi zaridav zdvojno k stolu, i uhva- 
tivši drkćućom rukom okresač, okrnji dugi stenj svieće 
i sve one viestnike listova i dobra glasa... u to joj 
ruka klone, okresač zahvati nešto jače i svieća utrne 
kao ljubav u ženskom srdeu.... soba potamni....i 
Janko ne vidje ništa . 

Kao da ga je tko kropom polio, uzpne se Janko u 
svoju sobu. Iza njega polazio tužno, spominjuć se valjda 
polomljenih šibaka, Sokol, i leže namah po dno kreveta. 


— To je čudno!... pa šta sam joj takovoga re- 
kao? pitao se Janko... zbilja... rieči, kojimi je iz- 


grdio Pavku dolažahu mu poput crnih vrana točno jedno 
za drugom na pamet... | 
- Akoprem je u sobi bilo vruće, da prekipiš, zadrhće 
Janko, da su mu gornji zubi udarili o dolnje. 
On se pošeće po sobi gore, dolje škripljuć cipelami 

kad bi došao do prozora, nasloni glavu kao Pavka na 
staklo i osjeti neku ugodnost od njegovog dodira. 

— Ja sam luda, ja sam glupan! zavikne najednom 
glasno udariv se šakom po glavi, da je Sokol zavivši 
rep med stražnje noge od straha pobjegao pod krevet, 
. misleć, da su mu gospodara opet spopale želje, mahati 
palicom, da je po zraku — neka, neka — ali po nje- 
govom hrbtu, to se bome osjeća. 

:: Po sankovoj glavi zakolale čudne misli, dok se na- 
pokon sve ne slože u želju, da izdobri Pavku uljudnim 
susretanjem, ako se ne bi desila zgoda, umolit za opro- 
štenje u nesvjestnom gnjevu izrečenih rieči. 

Još danas! sine najednom u Jankovoj glavi, ali se 
u zgodan čas sjeti, da se nastavak jecanja i plača obavlja 


sada u krevetu pod popluncem ...oh!... onaj po- 
plunac on bi ga izljubio kao materino lice, kao sveto- 
tajstvo, kao... kao... 


Oj, vi ženske suxe, vi žalostno cvieće u tužnoj do- 
lini, koga uiminu vaši čari? Tko vas jednom vidi, taj vas 
više ne zaboravlja, toga ste obajale najstrašnijom  bas- 

nom, proti kojoj ne ima lieka ni obrane... pamet gine 

. srdce zamire... nebo potavni .., vaša žrtva 

bulazni, da se ostali sviet ruga i smije, da prstom na 

nju kažu, neka se zna, taj je vidio ženske suze, rajski 
biser, andjeosko blago, ključ pakla! 

No suza i suza! Da čovjek n. pr. počme govoriti 


0 suzah zagrebačkih gospodična ...aln&... ruka 
mi drhće ,.. pero'mi izpada ...groza ... al... 
jao .. . jedna :zagrebačka gospodična poručuje mi u 


ovaj par, neka nepišem pjesama, u kojih bi se mogle 
:njezine oči prepoznati, a ja sirotan namjeravam upravo 
napisati pjesmu, u kojoj upozorujem gradsko poglavar- 


- “si a 2 


mnom 


stvo, da stavi one oči pod zatvor, neka ne strieljaju po 
gradu, neka ne smućivaju bezazlene misli gradskih še- 
taoca, u kojoj upozorujem sva ravnateljstva višjih škola, 
sveučilišta, gimnazije kao i realke, da nalože svojim 
slušateljem nosit toi crne naočale, preko kojih nejvide 
ništa, ni oči svojih rodjakinja, a ja ću medjutim stati 
na čošku . . . ske ulice i vikati prolazećim iz svega 
grla . .. no ja ću vikati, to je moja briga! 


JI. 

Cielu noć ne stisne Janko oka. Nikad još nije čuo 
Sokola hrkat, noćas bje mu dosudjeno, da ga sluša i da 
mu se čudi, kako li su prostrana pluća u njega. Da se 
je Janko bavio anatomijom ili mekanikom, možda bi bio 
našao kakovu takovu zabavicu u hrkanju psa, ali tako 
— na putu da se zaljubi — bože dragi! 

Kao mahnit djipi on sa kreveta kad se je do sita | 
naslušao hrkanja, uhvati obim rukama psa za vrat i na- 
bije ga cipelom, da je pas vikao. Janko je bio dobra 
srdca, ali se je lahko razljutio; ja se dobro sjećam, 
kako je jednomu od svojih najboljih školskih prijatelja 
radi sitnjarije izčupao punu šaku vlasi. Poslije, kad se 
je razhladio, umoli uvriedjena prijatelja toli bolnim i 
raztuženim glasom za oprost, da se je ovaj razplakao. 

Tek onda, kad se je pas stao gušiti od muke, iz- 
pusti ga iz ruke, — i sjeti se u isti mah, da je viku 
Sokolovu mogla začuti ipod njega stanujuća Pavka. Šta 
si je mogla misliti o njem ? Da je divljak, krvolok, tiran, 
živoder, mladić koj u mjesto komadić srdca, kamen, 
tvrd kamen u grudima nosi. Pa da se onda u nje po- 


rodi barem najtanje nagnuće prema njemu?! A on ga 
je želio. | 

Krv mu navali u glavu, dah zapne u grlu, Mas 
ga težina, muka kao nikad prije. 

Sladka bol razlije se po njegovih žilah kao: jek, 
koj je gorak na jeziku, a sladak u tielu. 

On se prigne kao prije do psa, uhvati ga za vrat 
i namjesti ga pokraj sebe na krevet. 

— Sokole! ... Sokole! ... moj sladki Sokole! 
bio sam te ružno, ali da znaš kako mi je čudno pu 
duši, sve bi mi prostio ...no...no... | 

Pas cvili me kosa diete. 

i MO sei ..Janko ga pogladi po kata i 
sode ga izpod mh i pun težki uzdah iz uzbunjenih 
grudi. | 

Kao brat uz vierna brata položi Janko svoju sei 
uz Sokolovu, ništa ga ne smete, kad je: uzradovan pas 
oslinjenim pr potegnuo ne čitavog njegovog 
lica... oh!. 

| Mogla su . biti četiri sata, lezi su trnule na ob- 
zorju, kad je Janko zasnio, alga ni tada ne mine 
muka. 

Snilo mu se, da je na obali morskoj ; more se pjeni 
i valja, noseć u daljinu brod. Na jednom zasvietli se 
izpod njega silno nabujali talas, i u isti mah stvori se 
iz njega krasna djevica, kojoj se dugi bieli plašt raz- 


plinuo u tamnih dubinah . .. Janko se nagne kao očaran 
nad talas... talas. se raztvorio i on se baci u njegov 
naručaj... sve dublje, sve dublje uvlačile ga mehke 


ali hladne ruke od kojih ga divna nepojmljiva nikad ne- 
slućena, nit osjećana slast prolazi, da mu glava od nje 
puknuti hoće,. da: ga pamet ostavlja... u to zazvoni 
nešto poput čarobne glasbe u otajstvenih dubinah, Janko 
se trgne i probudi... 

18 


— 274 — 


Probudiv se opazi, da je razkriljujuć u snu ruke, 
dirnuo u staklo, koje je od toga zazvonilo i zamnielo 
poput čarobne pa u smućenoj glavi zaljubljena mla- 
dića. 

Zbilja! prene se on sav udivljen od sna, je li već 
kasno? Ogleda se po sobi i opazi najprije Sokola, gdje 
stoji pred vrati i grebe šapami ispod njih, — lavež 
njegovih drugova u dvorištu uzbudio valjda u njem 
čeznju za svježim zrakom. 

Janko skoči hitro sa kreveta i . psa na dvor, 
obuče se zatim brzo, sve na po otvorenih očiju, umije, 
počešlja, otvori prozor, neka udje jutarnje povjetarce i 
koga vidje u vrtu, što se je sterao bujan i cvietan iz- 
pod njegovog okna? 

No vi ste čitateljice valjda namah pogodile, da nije 
nikoga drugoga vidio, nego Pavku. 

Kao vila — al to je stara prispodoba — kao... 
boga mi ne znam što bi reko, —- kao sve liepe dje- 
vojke išla je čedna i skromna izmed ružinih busova, 
tipkajuć sitnim nožicama po tvrdom pjesku. 

Gdje gdje nadje se bezobrazan grmečak i sasiplje 
na nju čitavu kišu od rosnih kaplja, da je sirotica vris- 
nula i stepla glavom, kao da ju pčele oblieću. 

Kako je bila pazljiva na odjelo, uhvati ručicom 
modru suknju i pridigne ju malko, da ju rosa ne ovlaži, 
al opazi nesrećom u taj mah, da ju upravo njoj na- 
suprot sa okna gleda Janko... joj, Janko: Suknjica 
padne natrag preko cipela, Pavkino se lice zarumeni 
poput ruže, njezina grud zadrhće kao list na vjetru i 
ona naravski — vi bi sve moje gospodične to isto uČi- 
nile — pobjegne u kuću. 

— Evo ti ga na! pomisli Janko, koj me je bies 

nosio na okno, da ju smetem u šetnji, ali baš nije tre- 
bala pobjeć zbog te čarapice, što sam ju vidio, — nije, 
nije, nastavi glasno, ja sam nesretan čovjek. 

Ima ljudi, koji vjeruju u svoju nesreću. 

S | 
* * j 

Jankovi rodjaci običavali, ako je bio vedar dan, 
objedovati u vrtu pod sjenicom. Točno u jedan sat po- 
zove sluga Janka sa poljane pod sjenicu. | 

Kod stola sjedio ujak, držeći jednom rukom žlicu, 
dočim je drugom dizao brkove u vis, da se na njih re- 
zanci ne uhvate. Na čelu stola sjedila teta, pomićuć se 
neprestano na svom mjestu, kao da je štogod zabora- 
vila; uz to bi opominjala djecu, dva tusta, crvena dje- 
čaka do kože ostriženih vlasi i velikih zamrljanih ušesa, 
neka si ubrus privežu preko prsa, jerbo im ne će svaki 
čas kupovat novu odjeću, posljednja je stajala dvadeset . 
i dva, dva—de—set i. dva forinta. 

Medju dječaci, da se barem kod objeda ne poču- 
paju, sjedila sklonjena oka Pavka. 

Kad je Janko pristupio k stolu, pogleda ga hitrim 
okom odozdo, al ne dalje od trećega puceta prsluka, i 
zacrveni se namah kao rak. 

— Sluga, dobar tek, nazdravi svim kolikim Janko, 
sjedajuć na stolac do tete. | 

— Da Bog da, odvrati mu ujak i otre nemilosrdno 
jedan rezanac, koj se tri puta okoio njegovog brka ovio. 

— Hvala ti dušice. izlane tankim i plačnim gla- 
som teta, kao da sluti, da joj današnji objed ne bude | 
prošao pravim putem kroz želudac. 

— Noa vi derani? izdere se u to ujak na dje- 
čake, koji su zaboravili odgovorit od smieha, jer se je 


* 

jedan rezanac objesio na sam nos vjihova. oca, te se 
ondje zibao kao mahalica na uri. 

Dobar tek viknu u jedan mah uplašeni djed ali 
nastave prutiti borbu otca s rezanci. 

 — Dobar tek, opetuje Janko i pogleda pazljivo 
Pavku, hoće:li bar sada štogod odgovoriti, ali ona ni 
oka ne dignu, ni glavom maknu, tek tanke rumene ust- 
nice raztvore se nježno; no ne prodre na nje glas, ko- 
jega bi osjetilo ljudsko. uho, koj bi bio kadar obajati 
Jankovu dušu i. možda Jankov želudac, jerbo je. za tog 
objeda toli malko jeo, da mu je brižna teta opipala čelo 
i obećala mu skuhat the od bazgovog cvieta. 

— Propao sam dakle za uvjek, ona ne će više 
ništa o meni da čuje! šaptao šećuć se poslije. objeda 
vrtom stravljen i pogružen u misli Janko, ja bi pao na 
koljena pred. nju, ja bi joj noge izljubio, samo da mi 
prosti, toli me bole njezine suze .:. . Bože moj! kako je 


jadna naslonila glavu na prozor i ridala, ridala, da su: 


stakla zvonila... ni svieće nije mogla okresnut, kako 
joj je. ruka drhtala... ona mu se pričini golubicom 


plahom i nježnom, Boje: je on bundaš, nč, glupi SE 
izčupao perje. 

Dok se je Janko šetao vrtom, gonio . njegov Sokol 
dugorepoga hrdjavoga mačka. po SI Mačak bježao 
sve dalje u vrt medju grmlje, a Sokol leti kao _ mahnit 


iza njega, hvatajuć ga zubima za rep, na što bi ga 


mačak ćušio. i :puhnuo: poput sjevernog vijora. 
No čujte sada, što se je iz toga izleglo. 

Daleko na kraju vrta pod šljivom sjedila, Šijuć ko- 
šulje, Pavka. Ona se je od samoga straba, da ne sa- 
stane Janka, ovamo uklonila, 

Kako je marljivo šivala, ne opazi ničesa, što 1 se je 

oko nje zbivalo, kad ti najednom doleti u njezino krilo, 
ni pitaj, ni prosi, ogromni kuhinjski mačak sve napere- 
nim u vis repom i nakostrušenim hrbtom, i postavi se 
tamo u obranu: proti Sokolu, koj je obskakivajuć ga 
lajao, da bi slona, a ne mladu djevojku uplašio. 
> Da si Pavka jučer nije priučila živce na pasje i 
ljudske izgrede, bila bi se jamačno onesviestila, ali sada 
hvala božjoj providnosti, ne učini toga; nego vrisne toli 
silno i toli u najdublju ćud pronicajućim glasom, da:je 
taj vrisak začuo Janko i protrnuo od njega. 
Jedan — dva — tri — doleti o do dada 
od:kuda se čuo vrisak. 
. — Ti prokleto pseto! Sokole! ideš i?i no počekaj 


malo! .. šic, šić... meni se sve čini :gospodično, da 


će taj pas mene unesrećiti, da će mene od vas ili da 
kažem vas od mene... molim prostite, .. . ti. grdo 
pseto, hoćeš li šutit ... stane se izpričavat. sav: za- 
duhan Janko -i pokloni se poslije svake rieči zastidjenoj 
Pavki, koja od same smetnje nije znala, što da učini. 
Iz ruke.joj izpala košulja, a iz vlasi jedna igla da joj 
se pram spustio niz ramena. 

— Molim draga gospodično, vi ste ioš od jučer . 
Jučer! nesretni Janko, da samo te rieči nisi izrekao, 
možda bi se Pavka dala sklonuti, da ti bar u oči po- 
gleda, ali. sada — ni svi svetci ne mogu. je više :pri- 
držati, da ne odleti poput uplašene: srne, Šapćući ši 
čeno: jučer... da, jučer . 

— “Tako, tako, samo i je još dtekala« 

Kao kameni stup gledao Janko .za Pasion kako 
izmiče, pa kad je. bila na kraju, da sasvim zamakne, 
navale Janku na oči suze, da ne bi malomu djetetu bolje. 


"a: 

III. 

Što sam do sad opisao, pripovjedao mi je na vlas 
Janko, kad sam š njim u istoj sobici pod krovom sta- 
novao, učeći raba an nauke; on je Nedj polazio 
preparandiju. 

Dva prijatelja, koja stanuju pod istim krovom ili 
iza istih vrata, povjeravaju si najtanje tajne srdca. Ko- 
liko noći probdismo tako, preklapajuć o zagrebačkih kra- 
soticah, da njihove oči, ustanca, grudi, ručice, sve je to 
prošlo izpod oštra noža naše kritike. Mnogo puta nadje 
nas zora, gdje se žestoko prepiremo o bradavici koje 
gospodjice, stoji li joj na zgodnom mjestu ili ne stoji, 
ili ne bi li ljepše bilo, da je na lievom obrazu, nego li 
na desnom i obratno. 

Kod takovih prepiraka znao sam se ja često raz- 
žestit, no Janko ni da. bi jednu krilatiju rieč izpustio. 
Zgodi se, da je našao tamo negdje u petrinskoj ulici 
djevojče, koje je nalikovalo njegovoj Pavki, te bi tisuć 
puta žalio, da je to djevojče nešto prerumeno, jer da 
toga nije, nalikovalo bi snu njegove duše kao jaje jajetu. 

Janko je biv liep mladić, stasit, zdrav i milovidan; 
njegove crne oči susretale djevojčice s osobitim umi- 
> ljenjem. 

Ja sam se prečesto čudio, kako djevojke vole pitat 
za njegovo ime, prezime, rodno mjesto, roditelje i za 
druge malenkosti. Iza takovih pitanja dometnuje bi pra- 
vilno: mora da je dobar čovjek. | 

Al briga za to Janka! On je znao gdje ga boli. 
On pozdrave odvraćao pozdravi, kad je trebalo DOŠIIJe! 
še, nasmijao se siadko — i to bi sve. 

— Iti se više nikad nisi mogao približit Pavki? 
upitam ga ja jednom, ležeć u krevetu, njegov krevet 

ticao se moga, da smo si mogli u oči gledat, ako su 
uzglavci naperučani bili. 

— Kad ti kažem, nisam, odvrati mi on klonulim 
glasom, ja leti ovamo, ona leti onamo, ja velim draga 
Pavčice, a ona odkreni glavu, pa šta ćeš onda? 

— Možda se je pretvarala, ja ne vjerujem, da. te 
je toli zamrzila. 

Janko ne odgovori ništa, već se zagleda u stienu, 

— A jesi li ti prije toga sukoba osjećao prema 
joj ljubav ili . . . 

— Nisam, ni malo, uleti mi Janko hitro u rieč, ja 
sam sto puta sjedio do nje i nisam ju nagovorio jednom 
riečju, ali od onda, kad sam ju vidio plakat, ma svisnut 
ti hoću. 

— Hm. | | 

— Kad sam odlazio u Zagreb, odlučim na koj bilo 
da bilo način zadobit oproštenje. U dvorištu me čekaju | 
kola, a ja brže bolje skoči u njezinu sobicu. Ona sjedi 
za stolom i šije košulje ili čarape, ne znam ti pravo, 
što je bilo. — Draga .liepa gospodično, ja“ sam vas 
uvriedio, ja se kajem i molim vas ne mojte me barem 
sada tužna odpustit kad odlazim, ta Bog zna hoćemo li 
se kada više vidjet. Da, liepa ti vraga. Što misliš, da : 
me je pogledala? Nije, vjere mi, ni trenula okom. Baci 
ti košulju, baci ti iglu i ode _k prozoru, da joj ne vi- 
dim. lica. | 

— To je ćudo. 

— I prije jedan puta odbila me na isti način. 

Bila je tiha noć, mjesečina, da bi piesak prebrojio 
na zemlji; privežem Sokola na konopac i odem se šetat 
u vrt. Šećem, šećem, na jednom opazim tamo blizu sje- 

nice nešta biela. Tko bi to inogao biti? zUPAN 86, 1 
krenem korake onamo. 
: |. — Pa tko je*bio? upitam. Janka. 

— Ona ti je bila, ona, dragi moj, gledje ti mjesec 
zamišljena i ne čuje, gdje ti se ja njoj približujem: Već 
sam bio pred njom, da padnem na koljena, kad ti PWTašje 
pseto zalaje. 

— Ah, do biesa, zašto si vodio pšeto sobom ?. 

0— To tije moja navadica, kad ne ima pseta uza 
me, meni ti je pusto u svietu, kao da ne ima ljudi. 

“— Da, da, ali kako: je bilo dalje? : 

ed ve K40 obično. Ona vrisne, skoči i-:odleti, višje sVe 
žviždi suknja.iza nje. Joj, joj, čemu o tom i govorit: 
Ja ću poludit radi te djevojke. Da ju samo nisam. vi- 
dio plakati, da smo se barem pomirili e u uzdahne 
iz pune grudi Janko. | 

Ja ga stanem tješiti, stanem odgovalati, ali sve 
uzalud, on gleda u stienu i šuti kao kip. > 

Napokon upotrebim najjači liek. : Razjasnim mu 
stvar. Pavka je možda liepa djevojka, ali sirota, slabo 
naobražena, kako se po svem: vidi, svojeglava i Bog 
zna kakovih još nisam prigovora nabrojio! Takova dje- 
vojka nije za Janka, koj treba naobraženu :i imučnu 
A tko zna, bude li kada. došlo do zgode, da joj ponudi 
ruku? A kad čovjek, dakako pametan čovjek kao Janko, 
vidi da ta ili ona djevojka nije ;za njega, onda kaže 
zbogom dušice i zaboravi joj ime, oči, ručice, ka i 
sva ona sredstva, kojimi ga je očarala. .. o 
Kad sam dovršio, opazim da se Jankovo čelo lo 
smrknulo. | 
— Nije 1 tako?: dpitam ga uz zlovađi mA 
— Ti si luda! odsječe mi na to on drzko. Tako 

ne govori prijatelj ni naobražen ' čovjek. Čitaš cieli dan 
pjesmice i .sentimentalne: romane, -a govoriš kao kakvi 
trgovac. Ako mi Bog — tu rieč izušti on važno isveto 
— dosudi, da dobijem učiteljsko mjesto, koje bi toliko 
. donosilo, da mogu. uzdržavati ženu, ja ću pa bilo preko 
svieta potražiti Pavku, umolit . za oprost, ponudit joj 
ruku, ako hoće, aka'ne će — eh, onda — 

— Onda? . ' 

-— Onda! ostavit ću ju, što ću drugo. 

Ja okresnem:svieću i okrenem se na drugu stranu. 

«Poslednja odluka. Jankova kosnula me se živo. Ni- 
sam mogao dugo usnut od uzbune.: Kasno već, prema 
jutru činilo mi se kao da čujem, gdje Janko: plače. 

— Što ti je? upitam ga plaho, al se on. ne oda- 
zove, i od onda žzamukne njegovo jecarije. * ; | 

. “Na vazmene :svetke spremi se Janko k ujaku. Su- 
deć po sjevu njegovog oka, po drhtu kojim je spominjao, 
polazak, zaključim, da su mu sladke .nade-obajale .dušu. 
 —“Ti ćeš dakle i opet: pokušati? —: zapitam ga 

večer prije odlazka, spremajuć se u krevet. 

“ -— Daj, daj, ugasi svieću, ne znam što te to za- 
nima! uleti mi on u rieč a glas..mu je drktao,; kano da 
mu je zima, pa kad vidi, da ne a nI svieću, ugasi 
ju hitro sam. ni ia 

U isti «čas. odpremim se.i ja" “kodi Yazam: i. Božić, 
to su:dva. svetca, koje djak radostnim srcem: izčekiva, a 
8 onak $pominje. S 

Brzo li» minu! Uz kolače: i Side u se: roditeljska 
lica. zaboravim posvema ua Jankoyu tugu, ali me za to 
tim veće čudo snadje, kad sam, povrativ se natrag u 
Zagreb, žagledao: Jankovo: lice: mračnije : i: tužnije,. nego 
li ikada prije. 


— 282 — 


— Ta za Boga, što se je dogodilo? upitam ga uz 
neki strah, izljubiv se š njim u junačko lice. 

Janko odvrne lice, trgne ramenom i zapita me kako 
sam probavio svetce. 

— Po navadi, dobro, odvratim mu ja, a ti — ti? 
okrenem se opet k njemu. 

— Drugi put ću ti pripoviedat, sad me nije volja, 
odgovori mi on i podje se šetat. 

Nekoliko dana iza toga nagovorim ga, neka izpuni 
obećanje. — Nemoj zamjerit, rečem mu ja, ako te pi- 
tam kako je s Pavkom izpalo, jer me stvar vrlo za- 
nima, pošto si mi toliko o njoj pripoviedao. 

— Da, zbilja!... Da pravo kažem nije šta pripo- 
viedat . .. _ | 

— Eh, kaži samo, kaži, dragi moj, znam ja da nisi 
doživio Bog zna kakovih pustolovina, ali ipak Pavka .. 

— Pavka? — nisam je vidio. 

— Nisi? kako to? 

— Osam dana prije, nego li sam prispio k ujaku, 
ode ona . . 

Ja pogledam u čudu Jankovo lice, taj: ode ona 
reče on toli bolnim glasom, da sam suze potražio u nje- 
govu oku. s. 

— Otišla možda kući praznikovat? . 

— Ti si kao kakva stara baba, izdere se Janko 
na mene, udariv nogom u tlo, kao da nisam sve rekao! 

— Ali nemoj se dragi srditi, po tom, što si do sad 
rekao, ne da se jošte zaključiti, zašto je otišla, kamo 
je otišla, jesi li umirio vaje srdca, jesi li sretno sproveo 
svetce ? 

Janko se izpravi, pogladi one sitne brčiće, što su 

mu na njegovu veliku radost dosta tamni iznad ustnica 
probijali i strese glavom, kao da se pita bi li ne bi li? 

— Ja sam dakle prisiljen, uze on govoriti, pripo- 
“ viedat ono, što se obično ne pripovieda, il što nije vriedno 
toga. Dobro, neka ti bude. Na vazmeni četvrtak u večer 
prispijem k ujaku, pozdravim se š njim, s tetom, s nje- 
zinom djecom te potražim okom Pavku. Ja gledam 
ovamo, ja gledam onamo, idem u ovu, idem u onu sobu, 
— nje neima. To mi je bilo malko čudnovato. — Čuješ, 
upitam jednoga dječarca, gdje je Pavka? — Otišla je 
prije osam dana. — Kamo? upitam opet. — Ne znam, 
odgovori mi dječak i pripovjedi mi uz djetinji smieh, 
da se je posljednje dneve Pavka često plakala, pa kad 
ju je teta upitala zašto se plače, odgovori: da je bo- 
lestna. 

Čudno te čudno, odasla u sebi, bolestna je i 


ostavlja u najnesgodnije vrieme svoje zaštitnike! Željan | 


- razjašnjenja upitam kod večere ujaka, zašto li je Pavka 
otišla. a. 

— Hm, će mi on, otiruć brkove namočene u čaši 
vina,- to -ti je- kratka -pripovjedka. Četrnaest -dana -tomu 
nazad dodje ona k meni i rekne mi, neka si potražim 
. drugu učiteljicu; —+ a: zašto? upitam ju. — Ne prija 
mi ovaj zrak, odgovori mi ona, pak bi malko rada vi- 
djela i ostali sviet. — Dobro, pomislim ja, izplatim Joj 
dug i poželim joj sretan put. 

— A što je rekla, kamo će? upitam ujaka. 

— Nismo je pitali, a sama nije ništa rekla, odgo- 
. vori mi ujak. 

— Da, ali si možda štogod saznao? 
— Ništa. 
Ujak zine, kano da mu je dosta takovih pitanja, a 


OBE 


ja zamuknem. To ti je sve, što sam saznao 0 njoj. Jeli 
ti sada dosta? upita me sada Janko. 

Ja se izrazim, da mi se ta stvar čini čudnom, a 
osobito ona okolnost, što se je Pavka često plakala. — 
PO: mom sudu, rečem ja aka se Pavka s istih rana. 
8 kojih i ti. | 

—— Ah, idi molim te, šta ti sve ne misliš, strese se 
Janko-i nasmije se malko, kao da mu moje iznašašće | 
mije previše neugodno. 

—'A što si ti sada namjerio učiniti? zapitam ga 
iza kratke stanke. | 
*  — Zaboravit ju. 
 — Zaboravit, jel" moguće? 
4 = Kako te volja, ja;mislim da jest. 

— Živio Janko! viknem ja, to je zaista onnii 
nije, što si u svom životu smisliv. Z 

.oJahko se nakašlje i umoli me; neka mu više ni- 
kada :ne spomenem: Pavke. | 


IV. E 

siruitnie dvie godine ko dva dana — “nitro: i tiho 
dane osjetismo njihova odmicanja. Janka smjeste. u 
1:::. nšku župu za seoskoga učitelja. 

:Poznajete li život seoskog učitelja? .Ne? Ne ima | 
ljepšega za čovjeka krotke čudi, ali za mladića, kojemu 
se maštom viju južnimi čari izkićeni ideali; kojemu :srdce 
prekipljuje od žarčine, kojemu se duša zanosi neobuzda- | 
nom snagom preko gora i poljana bujnih — oh, taj 
plače u seoskoj tišini i proklinje život i sviet. . 

Janko — no vi poznajete Janka. 

Kad zvonce zazvoni sa tornja, ustaje namrgodjena 
lica — a to.je upravo u pol osam u jutro > oblači se, 

kako se već oblači, hlače, čizme, prsluk, kaput,: umije 
se, okefa se, pogleda zatim u.ormar .je.li štogod ostalo 


od večere, ako je ostalo, pojede, ako. nije, obriše: usta - 


te podje u školu, gdje ga školska mladež uz urnebesnu 
viku dočekuje, no čim se samo njegova. ruka pokaže 
zamukne namah, kao da su joj jezici na prozor od- 
lećeli. 

Od tuda će Janko s djecom | u crkvu. On se guli 
prei orgulje i zaigra nešto, što je vrlo čudno čuti, a 
djeca zapjevaju i pjevaju sve dotle, dok pop ne rekne: 
ite misa est. 

Kad se dovrši misa, povrati se Janko natrag u 
školu. Sad počimlje predavanje. Jedna djeca uče se či- 
tati, druga katekizam, treća pravopis, četvrta pravo- 
slovlje dok ne knene jedanaesta ura, no čim je ova kuc- 
nula, uznemire se djeca, kao da ih na sve strane svrbi. 
— Mir! zagrmi Janko kia basom :a djeca se 
razidju poput uplašenih ptica. - 

Iza toga će Janko u je Da ne e zamrlja hlače 
priveže si oko. pojasa kecelju, zapali zatim na kominu 
trieske, naloži na ove koju kladicu, skine sa police lonac 
i pristavi meso. 

Dok meso zakipi, izpuši i Janko lulicu ; kad. je. meso 
zakipilo baci u juhu .soli, povrtelja i sve k tomu po- 
trebne stvari itd. dok ne zgotovi objed. = ga 

Ta.je |! to moguće? zapitat će koja. od čitajućih 
gospodjica, da si mužkarac sam objed kuha? — Ali 
kad ne ima koga, tko bi mu skuhao? — Pa neka uzme 
služkinju. 

, — Jok, draga moja, ne će. m Janko. CEmi da 
plaća. čeljade, kad može sam obaviti posao!. 

Kad se je Janko naobjedovao, zapuši opet. ulicu, 

prevali se po divanu, ako je smjeti kakovu kuštravu ne- 
man tim imenom nazivati, zapovjedi Sokolu, neka se ne 
grebe odviše, te zadriema malko. 

U dva sata probudi ga halabuka mladeži. Tu stoji 
trka, da se stiene tresu; jedan dječak viče kao svraka 
a njemu se odazivlje sni djevojčica, kojoj je oka 
dječak razčupao kosu. 

— Prokleti derani ala viču! šta je, koj je to? 
osvane na jednom dugom brezovom metlom u ruci medju 
djecom Janko, i dohvativ njom prvoga najbližega, umiri 
odmah jaka lišenu djecu. 

U četiri sata dovrši se opet iretlas tie običnom 
vikom. Odilazeći kući, opaža mali narod, da je danas 
učitelj bio zlovoljan, te odluči u plahome srdcu naučit 
se za sutra što bolje pjesmu šarenom leptiru, koja se 
već čitava tri mjeseca uči. 

Čim se je smrklo, spremi se Janko na šetnju, pri- 
veže Sokola na konopac, očisti kefom pahulje: sa odjela 
i pozatvara vrata. 

Okolica ...ske župe vrlo je liepa. Humci i po- 
ljan izmjenjuju se nepravilnim, ali prijatnim redom. 
Jedan od tih huma predje Janko i stane izpred nizke 
kućarice, ogradjene i osadjene vrtom, u kom su pokraj 
rumenih ruža bujale repe, cikle, široke glave kupusa i 
druge biline, koje gospodje ne običavaju hvaliti, ali se 
uzprkos tomu marljivo brinu za njihov naraštaj. 
| U toj kućarici stanuje seoski bilježnik, mlad čovjek 
okoj rado pripovieda, kako je težko živjeti na svietu, 
tužeći se uz to na svoje lahkoumlje, po kom je on ne- 
kadašnji klerik sašao sa spasonosna puta, koj vodi — 
po njegovom mnienju — u kraj, gdje se govori: alaje 
liepo živjeti na svietu. | 

Svakoj tuzi imade utjeha, tako je i njemu Bog 
udielio ženicu, koja bi na takove lamentacije dometnula: 
a. bi li te ja onda grlila, da si pošao onim putem? -- 
Naravski je, da se iza toga bilježnikove ruke još jače 
sapinju oko biela vrata njegove žene. 

Dok je još Janko na putu, sjedi bilježnik u uglu 
sobe i dimi iz čibuka, motreć kako u drugom kutu nje- 
gova Ančica savija iste pelene oko djetešca, koje me- 
djutim zadire u visoke kajde. 

— Bome su u našega Gjurice jaka pluća, veli bi- 
lježnik i odbije dim, da se je poput tmastih oblaka 
vinuo sobi pod striehu. 

— Misliš da si ti drugačije? Odgovara Ančica uz 
lukavi posmjeh — zbilja kum ... inka rekla mi je, da 
bi dobro bilo skubat djetetu kamilice. 

Kuce... kuc... 

— Unutra! 

— A, Janko, da si mi zdravo! 

— Vi ste, to je liepo! 

Bilježnik i njegova žena lete Janku na susret i 
mole ga namah, porukovav se prijazno š njim, neka se 
sjedne za stol, jer da će večera namah biti priprav- 
ljena. 

Janko sjeda za stol i udari u živi razgovor sa pri- 
jateljem. Medjutim donosi Anka večeru i sjeda do su- 
pruga, metnuv liepo zavita Gjuricu na svoje krilo. 

Janko pripovieda o Sahari i suezkom kanalu, a 
gleda bolno-radostnim okom prijatelja i njegovu ženu, a 
najmilije njihovo djetešce, koje neprestano kiše i žmirka, 
jer mu sitne očice nisu vikle sjaju svjetiljke. 

Bog zna, što si je uz to mislio? 

Kuca deveti, kuca deseti sat, a Janko se sprema 

da: ostavi sretnu, mlađu ds da . M U Svoj sa- 
motni stan. 

.— Snivajte liepo, dovlkaje mu na odlazku Anka. 

— .Zahvaljujem . 

Krasnih li rieči! mine dom može li se komu u 
večer što ljepša poželjeti? Pobožna duša vidi u snu 
obećani raj, junak skršenu oholost neprijatelja, diete 
lutku, starac sretno potomstvo, majka zahvalnu, at 
vječno ljubeću djecu, djevica lice dragoga, a mladić. 
što ti sve ne vidi mladić . 

Pol sata iza toga ježi već Janko u o kraj. 
njega je Sokol, pa se iztegnuo kao objestan dječak, .ili 
oko da mu se krevet čini NIN: za njega i njegovog 
gospodara. 

Sokol je danas. mnogo trčao, zato je pospao, si 
jedva da je zaklopio oči, udari ga Jankov. lakat u rebra, 
da sve zviezde vidi. | 

Da je Sokol misleće biće, bi zaista stao razma- 
trati gospodara, čemu li se toliko okreće, čemu uzdiše, 
pa napokon čemu li ga udara u rebra, . gdje su sisavci 
zaključuje, da. ti udarci io znače ino, nego. — nosi se 
vražje pseto iz kreveta, ili ćeš znati što su čizmine 
pete. Dosljedno tomu, uvuče sokol rep medju noge i 
skoči najednom kao mahnit sa kreveta pod krevet. 

Kako ti on zna što se za njega pristoji, misli na 
to Janko i zamisli se opet: malko, malko se okrene, 
malko uzdahne, dok mu ne dosadi ležati u krevetu. 


Bože dragi, razmišlja on šećuć po sobi, te pušeć 


iz lulice, ala ti je liepo ovomu bilježniku. Kad ga glava 
zaboli, eto ti ženice, da mu ju razhladi, je li se pode- 
rala košulja, tko će ju drugi nego ženka zakrpat, treba 

pripravit objed, pa i to učini žena. Kako li je liepo 
imati ženčicu! Kad ti je samotno i tužno pri duši, ona 
ti guče, ona te tješi, pa tek onda, kad se najednom 
nadje u koljevci djetešce, to sitno siromašno stvorenje, 
koje se ne zna za drugo uhvatit, nego li za majčine 


grudi... bože kako je to krasno! 
A šta da radi Janko? Sam kao prst ili rosna kap 
u pustari. 


Čudna čuvstva, ćudne želje obadju najednam Jan- 

> kovo srdce, glava mu se zavrti, a oči razšire kao da 

.očekiva strašnu viest ili da pada sa tornja. Sve je pusto 

sve tiho; na tavanu ropoću miševi i parcovi, a izpod 
njega škripi pod, kako naglo po njem koraca. 

Pustota strašna, neutješna pustota snadje ga i za- 
roni se duboko u njegovu dušu. On baci lulu u kut i 
pozove obukav se na novo, Sokola izpod kreveta. Sokol 
se ni ne makne, bijaše ga već svladao tvrdi san. 

— I taj me je ostavio, uzdahne Janko i poleti u 
tamnu noć. 

Bilo je to prvih dneva proljeća. Zrak bijaše topal, 
uzljuljan i vlažan, duše prvih cvietova nadahnule ga 
osobito pojnim mirisom, nebo bijaše jasno i svietlo, a 
po njem se uzdiže polako, ali dostojanstveno mjesec, 
kojemu se kao izkusnoma čovjeku mogli opaziti nabori 
i brazgotine na licu. 

Iza Jankove škole ima vrt, zasadjen starimi voć- 
kami, a u sriedi toga vrta stoji plitak zdenac, po kom 
su žabe razplele zelene mreže. Kraj zdenca stoji gr- 
bava vrba, a izpod nje drvena klupa klimavih nogu. 

Janko dodje do zdenca i sjede na klupu. Od uzbune 
zaboravio si pokrit glavu šeširem ili kapom, da mu je 

vjetar poigravao razkuštranimi vlasmi i osušio sa ozno- 
jenog čela pot. 

Kao lud stane se Janko ogledlavat po okolici za- 
snuloj odavna tihim spokojnim snom. Možda ne ima na 
milje daleko čovjeka, koga bi u ovaj čas takove nis 
i muke morile kao Janka. 

Na jednom ustane i stane do zdenca, nagnuv s se na 
njegov polurazvaljeni zid. Na povišini vode odsievalo 
je jasno lice mjesečevo, samo mu čelo oskvrnjuju žabje 
mreže. 

Janku se tako svikne gledati odsjev mjeseca, da 
je odkinuo sa vrbe šibu i raztrgao njome žabine mreže. 

Sad sine još jasnije mjesečev lik u vodi, da se je 
Janko kao djetešce s toga uzradovao. 

— Vidiš, mune na jednom misao u njegovoj glavi, 
mjesečevo čelo zastirale su mreže, a ti si je razkinuo, 
a sad je i ono jasno. Nije li i stobom tako? Ne treba 
drugo, nego da se netko nadje, koj bi ti milo potegnuo 
preko lica, i ti bi svanuo radostan. 

Al baš to je ono težko. Gdje ćeš ti naći takovu | 
ručicu, koja bi bila svagda jednako ljubezna ? | 

Ima doduše jedna, ili tja dvie, koje bi ti se milile 
ali one za te ne mare, ili već glade lice možda tvoga 
neprijatelja. Gorko i težko budne li pri toj pomisli 
Janku; nisu se njegove oči navlačile kao nekoć, već su 
strašne i crne bljesnule u noći. | 

— Ha! pokušat ću! trgne se najednom on i to toli 
jako, da se je stiena, na koju je bio naslonjen srušila 
u zdenac, i polila pljusnuvši preko obala, svega Janka. 

— No hoću li ju naći, i gdje ću ju naći, i kakovu 
ću ju naći, pa nadjem li ju možda sretnu, ne bi li me 

mogla opet odbit kao nekoč? upita se Janko, pogruživ 
se opet u misli. 

U to zapjeva u daljini otegnutimi sladko-bolno le- 
lijajućimi se zvuci prvi slavulj, namah odazove mu se 
drugi; grmlje i lišće zašušti od netom dolećeloga po- 
vjetarca, u potočiću zakrekeće jedna žaba visokim tenor- 
glasom, po zraku zazuji kukac, i udari nespretno u Jan- 
kovo lice, da se je ovaj stresao. 

— Ja ću pokušati, ja ću se boriti, ako padnem, 
onda mi izkopajte grob, bile su posljednje rieči, koje 
je Janko ove noći izustio, umaknuvši u sobu, sav mokar 
i drkćući od zime. 

| . | 

Janko je postajao sve slabijim, sve bliedjim, da je 
to i njegov župnik opazio i dopustio mu, neka se od- 
mori gdje da bilo. Isto opažala i djeca, te bi sve gorja 
p: stajala, umjesto da štede učitelja; tako bi pod nje- 
govim satom lovila muhe i zatvarala u stanice urezane 
u klupe, igrala orgulje, a te orgulje bila dva pera ubo- 
dena u drvo, telegrafirala i to tako, da su dugi užinac 
provukla izpod svih klupa i natezala ga kako je komu 
volja bila. Jedan dječak budne dapače tako drzkim, da 
je učitelju, kad se je ovaj od njega odkrenuo pokazao 
dugi nos i magarečje uši. Svega toga ne opazi Janko. 

Napokon dodje to do ušiju Jankovom ujaku. 

— Znam ja dragane moj, udari se ovaj uz glasni 
hohot po koljenu, što je tebi treba. Onakovo malo stvo- 
renje, što tanko govori a krupno grli. ki dobro. 
Skrbit ćemo i zato. 

Ujak spremi štajerska kolca i odveze se smjesta 
k Janku. 

— Ne pitaj zašto sam došao, nego udari šešir na 

glavu i sjedaj uz mene na kolca, nagovori on Janka 
našavši ga, gdje zamišljen puši u dnu sobe. 

Janko se stane izpričavat, no kad ga ujak uz grožnju 
zgrabio za vrat, spremi se, ostavivši Sokola brizi jed- 
noga dječarca, na put. 

Kola letila su hitro. premda su ih vukla dva mr- 
šava izprebijana vranca. Pod večer nadje se već Janko 
u ujakovom dvorcu. 

Janko je mislio, da će mu ujak dati svjetlu sobu, 
mekan krevet, mastno jelo i da će ga ostaviti nebizi, 
ali se drugčije zbude. 

Još isti večer uhvati ujak Janka izpod ruke, pa kad 
ga je ovaj upitao: kamo to smjera, odgovori mu: ne 
brini se, ja znam, što je tebi treba... no modre oči 
ima, kažem ti. 

Janko se dosje i pusti se, da ga ujak vodi po 
volji. Četvit sata po prilici daleko od dvorca stajala u 
selu trgovina nekog Joška Trkeljića, čovjeka dobre ćudi 
i volje, a osim toga vlastnika od nekoliko hiljadica 
forinti. 

Taj Trkeljić imao osim trgovine, forinta — još i 
staru mršavu štedljivu ženu, a što je još važnije kćer 
od kakovih sedamnaest godina, milo i liepo. djetešce, 
komu je ime Tinka. Sedamnaest godina — bome mu 
treba tražiti supruga, 

Ujak odvede Janka ravnim putem k Trkeljiću u kuću. 

Stari Trkeljić premetao na stolu stare račune i bi- 
lježio u ogromnu knjižurinu, Trkeljićka krpala je, žmi- 
reći kroz velike košću obrubljene očale, čarape i ko- 
šulje, dočim je Tinka mlela kavu. 

Trkeljićevi uzraduju se veoma novomu gostu i po- 

klone mu se prijazno i laskavo, jer im je Jankov ujak 
mnogo krasnih stvari o njem pripoviedao. | 

Kad se svi upoznali, smjeste se kod stola. — Janko 
morade naravski kraj Tinke sjediti — Trkeljić donese 
vina, Trkeljićka pečenke i tako zavede se prijatan raz- 
govor, od kojega se čovjeku umiruje srdce u grudi. 

-— Vi ste u ovoj okolici sasma samotna? upita 
Janko Tinku, smlešeć se prijazno kako treba. 

Tinka odvrne lice i zaklopi na pol oči. 

— Jeste li samotna, ili da kažem ne imate nijedne 
drugarice u ovoj ... 

Trkeljićka sjedeća nasuprot 'Tinki, dade ovoj ljuti 
znak migom oka, neka za Boga odgovori, ali se Tiuka 
samo smieši i zacrveni. 

— Dakle niste samotna? opet će Janko, ne znajući 
kako da pomogne čednosti svoje drugarice. 

— No, odgovori drago diete, umieša se na to stari 
Trkeljić krupnim i titravim glasom. 

— Nisam ... odgovori Tinka, odvrnuv sasma krasnu 
glavicu od Janka. 

— Pa koga to imate? upitat će ljubopitno Janko. 

Stara Trkeljićka turi nogom izpod stola Janka, mi- 
sleći da je turila kćer. | 

— Ja sam ljubopitan, koga vi to imate? 

— Cocu. . | 

— Cocu, tko je taj Coca? 

Tinka se nasmjehne, kako bi se ljubice nasmjeh- 
nule da mogu. 

 — Mačak. 

— A tako. 

Već se odavna nije Janko od srdca nasmijao, sad 
se nasmije hohotom. 

— A je li liep Coca? 

— Jest. 

— Bi li ga moći vidjeti? 

— Ne. | 

— Ne? kako to? zar ne prebiva u vašoj kući? 

— Prebiva, ali kavu jede. | 

— To je druga stvar. 

Janko se nakašlje i stane slušati Trkeljića, koj je 
razlagao, kako bi se državi izplatilo, a osobito Hrvatskoj, 
da se kraj njegova dućana sazidje pruga za željeznicu, 
a da se iz njegove kuće načini postaja. 

Iza Trkeljića stane govoriti njegova žena. Ona je 
kroz čitavi sat dokazivala, da je brezovo lišće puno 
bolje proti zimljici, nego li rebarbara, bazgina kora, 
babin vrat i sve te druge biline, koje ona nikad nije 
niti ne će upotriebiti. 

Oko dvanaeste razidje se družtvo. Janko budne još 
trezniji, nego li je bio, došavši ovamo, dočim se njegov 
ujak pošteno natrusio, i hvalio se, da će on, akoprem 
šuti i nikomu ne kaže, učiniti za kratak čas nešto ta- 
kovoga, od česa će se cieli sviet stresti, jer da Kopernik, 
Galilej, Nevton, to su bili sami patuljci, cincari, koji su 
na prste račinali ... uz to bi se ujak toli jako udarao 
šakom u prsi, da su ječala kao bubanj ili bedanj. 

— No što veliš, nije li ujak dobar? upita ovaj 
Janka, razilazeć se s njim na spratu. 

— Dakako, dakako. 

— Deset hiljada sigurno, bit ćeš, tepče jedno, bo- 
gatiji, nego li ja... a šta je bio Nevton i Kopernik ? 
ništa, šuplje glave, tikve, kakve na mojem polju rastu, 
žute tikve, ja! ja! sam sve, gospodin svega, tako mi 
glave, ako nije istina... 

Ujak se uhvati za nekakva vrata, ova se otvore i 
on padne u sobu kako je bio dug i širok. 

Janko ode u svoju sobu i legne u krevet; ujak uz- 
nemirio ga još većma. Sad tekar svane u njegovoj duši 
jasna i krasna, prem na dugo i sve na silu zaborav- 
ljena Pavka. Volja, da ju potraži i zamoli, postane u 
njem još silnijom. Odmah sutra odluči on spremit se na 
potragu. 

Kad je već bio jasan dan, snilo se Janku, da je 
šušnulo nešto kraj njega, a sve mu je nešto šaptalo da 


je to bila Pavka. . Pavčice... Pavčice... stane on 
vikati, ali mu glas zapinjao u grlu... 
— Sta sve zaljubljeni ljudi ne čine! ... oglasi se 


najednom kraj njega teta i suzdrži mu ruke, kojimi je 
kao lud mahao po zraku. 


| VI. 

Kad je Janko s ujakom ostavio Trkeljićeve, htje- 
doše se ovi razplinuti od milinja. Tinka razlupa još isti 
večer od prevelike radosti tri zdjelice, i njezina ju majka 
za to ni ne ukori. 

— Vidiš, zaljubljena je, obrati se ona k suprugu. 
— Pa neka je! Janko nije loš dečko, odvrati joj > 
ovaj. | 

 Tinka izadje iz sobe crvena kao rak, koj se je 
četvrt sata i sedam minuta kuhao u kropu. 

Dva dana iza toga prirede Trkeljićevi goste, tobože 
da počaste prijatelje, no da su slutili da Janka ne bude 
na njoj, ne bi bili ni kruha dali speći, 

— Trkeljići nas pozivlju u goste, hehehe, razumiješ 
što će to reć? reče ujak Janku kod obeda isti dan, kad ' 
su imali poći na gostbu. 

.— Ja ne idem, odgovori namrgodjeno Janko. 

— Šta ti ne ideš? Ujak skoči sa stolca, a oči mu 
se razšire, kao da će najedanput prozriet, stanuju li u 
mjesecu ljudi ili ne. | 

—-- NE. 

— Ti si dečko poludio, ja ću te poslat palencegrom 
u Zagreb. 

Janko se ustane i ode smrknuta čela u svoju sobu. 

— Čuj, dečko, tebi su pauci moždjane pojeli. Čuj 
glupane... nemoj tako naglo... čedo moje, deset hi- 
ljada ... golube... ujak ko: za Jankom i htjede ga 
uhvatiti za vrat, ali mu Janko izmakne. 

— Smušenjak, luda, šenuta glava; tikva bez koš- 
čice... stane sad vikati ujak, razpaljen od gnjeva, i 
udari kom po stolu i stieni, da su se pauci sakrili 
za Slike, a muhe zaletale u stakla. 

Kad ujak viče, čuje teta i dobjegne sve naherene 
kapice u sobu, gledajući toli čudno, kao da misli dva 
ranjena u krvi ogreznuta tiela naći pod stolom. 

— Za boga šta je? stane ona zaduhana pitati 
glasom gusline žice, koja će odmah poslje odstrujala 
zvuka pući. 

— No šta je? izdere se na nju suprug. 

— Ti si vikao. | 

— Nisam. 

— Tko je dakle? 

— Nosi se van! 

Teta si izpravi kapicu, pogleda izpod oka muža i 
ode u kuhinju, da izpsuje služkinju, jer ju je suprug 
toli bezobzirno odpravio. 

Bio je tih večer; mjesec navodio otajstveno svjetlo 
na zamirući sviet. Mjesec! Ja bi želio upoznat se mje- 

 secom i razumjeti titranje njegovih bliedih trakova, ko- 


liko novela, . koliko romana, tragedija, drama, veselih 
igra, groznih i smješnih historija, anekdota, i kako se 
sve to zove, svanulo bi tada u svietu, i Schakespearova 
slava zamrla bi u jedan dan. 

Imade li čovjek na svietu, o kom ne bi znao mjesec 
nešto zanimiva pripoviedati ? 

= Kad bi se sve one suze, koje je mjesec obasjao 
kod ljubovnih sćena, pretvorile u biserje, ulice se zaista 
ne bi nasipavale pieskom, nego onim biserjem, i zagre- 
bačke bi se gospodične tužile, da je vrlo krupno. 

Ujak je cieli popodne razmišljao o Jauku. Njemu 
se činilo Jankovo sustezanje mladenačkim stidom, te je 
stalno vjerovao, da će Janko u sedam satilr_ osvanuti 
kod njega i umolit ga: Dragi ujače, ja sam ludo uradio: 
no ti ćeš mi prostiti i poći sa mnom k Tinčici. 

Ujak je sjedio do osam i po, ali Janka dočekao 
nije. Da svoj gnjev sakrije, zavio se u toli gusti du- 
hanski dim, da ga mule ne bi mogle probiti. 

U devet sati skoči on poput ranjena lava na noge 
i krene _ koracajuć nimalo slabije od kakvog omirskog 
junaka, u Jankovu sobu. | 

— Ti si... stane on grmiti ulazeći, no grozne 
rieči zamru mu u grlu, kad opazi, da je Jankova soba 
pusta kao bure u jesen, dapače, da ni Jankovog šešira, 
ni kaputa, tja ni kovčežića u sobi ne ima. 

— Vidiš ti tepca, klikne on od čuda, dočim mu se 
obraz promienio poput mjesečevog kad izadje iza magla, 
otišao Tinki. a pred menom se gradi, kao da je odlučio 
poći medju kapucine. Da, al kovčežić, no toga je valjda 


moja žena nekamo zatrpala po navadi, ta nije valjda 


otišao kuda! 

Ujak pogladi sitne brke, zakopča kaput, i pohiti 
što se je brže dalo k Trkeljićevim. 

Približavajuć se njihovi kući opazi, da su joj okna, 
sjajno razsvietljena i da se vesele slike iza njih i kraj 
njih pomiču. | 

Sav uzradovan udje on u sobu. U sredini stajao je 
dug stol prostrt najbjelijim stolnjakom, finimi tanjuri, 
srebrnimi žlicami, pa da je ujak zaboravio, gdje je 
zadnji puta sjedio Janko, mogao bi se sada domisliti, 
«jer je na njegovom tanjuru na osobito nježan način bio 
savit ubrus. | 

— Gdje je Janko? upitaju u jedan mah Trkelji- 
ćevi sa ujakom, razširujuć ruke svaki na svoj način. 
= — Zar tu? | 

— Nije s vami došao. ; 

— Ta vi se šalite, on mora da je s vami došao. 

Mislite gi sada dragi čitatelji, i još draže čitateljice, 
kako se je začudio ujak, a kako prestrašili Trkeljićevi. 

Tinki, koja je stajala od stida u dnu sobe, mal da 
ne pukne puce na košuljeu. Ujaku naježi se kosa, a 
njegovi brci podignu se u vis, kao dva bajoneta. 

— Ja ću, ja ću ga... stane sad ujak vikati i 
udarati nogami po tlu. 

— Što ćete, što ćete? upitaju naglo Trkeljićevi. 

— Ja ću ga ubiti! vikne biesno ujak te otvori toli 
jako vrata, da im je jedna os pukla. 

-- On će ga ubiti! zajeca Tinka i suze joj svanu 
u modrim očima. 

Jankov se je ujak inače znao obazirati na blato, 
jer su čizme skupe, ali ga je sada, odlazeći od Trke- 
ljićevih, toli nesmiljeno gazio, da je ono skakalo u vis 
do njegovog prsluka. 

re Čekaj ti dečko, ja ću ti već pokazati, kako se 
iz ujaka, — tu se a ako se grudi uzdignu od ponosa — 
pravi luda, ta to je nečuveno, nevidjeno! Ja mu hoću 
dobro, hoću mu priskrbit liepu i imućnu ženu, a on... 
idi do biesa! 

— Jeste li vidjeli Janka ? zagrmi on, ušav u kuću. 
Nekoliko lica pomoli se na to pitanje pred njim, medju 
ostalimi i lice njegove žene. | | 

— Nismo, odvrati sve plahim glasom. 

— Vi ste svi čoravi! odmah da ga potražite i da 
ga živa ili mrtva pred mene izvedete. Ja ću mu ve 
pokazati, kako se zviezde broje. . 

U takovom su slučaju sluge vazda mmm bitro 
poslužiti gospodara, a osobito žensko. Pak to su si one 
i na neki način prisvojile. Tajne ljubavi, zabranjeni sa- 
stanci, cielovi, izmjeni pod krilom tamne noći, doglaši- 
vaju se roditeljem redovito po takovih osobah. 

Takovih doduše prekršaja nije mogao o Janku nitko 
odkriti, ali se ipak nadje ščrbava kuharica, koja je znala 
pripoviedati, kako se Janko, kad se je počele smraćivati | 
noseć pod desnom rukom mali svežanj, odšuljao nekuda 
u šumu. 

Na dar tomu odkriću dobije ona od Jankovog ujaka 
čusku, da joj je i posljednji zub izpao, tom primjetbom 
da joj je to valjalo namah kazati. 

Kao odana služkinja, zahvali se kuharica na tom 
daru sa dubokim poklonom umoliv, neka ju za Toga ne 
otjera iz kuće, jer da će budući put bolje paziti, 

— Janko snuje nešto crna, zaključi ujak i razturi 
na sve strane telale i viestnike. | 

»Mnogo vike a za ništa“, zove se jedna vesela igra 
od Sehakespeara, mnogo vike a za ništa podigo je Jan- 

kov ujak. On je smislio, a tomu imao, je nekoji razlog, 
motreći Jankovo tužno, probliedilo lice, njegovo samo- 
tovanje, propadanje da je Janko namjerio počiniti nešto 
osobita, možda grozna — možda samoubojstvo. Dosadio 
mu sviet, traži zabavu, a obična ga zabava običnih ljudi 
ne zadovoljava. Samo toga nije mogao pojmiti ujak, kako 
mu se nije svikla Tinka i one hiljadice, koje bi mogao 
S njom ponjeti. Pa da je odmah rekao, ja ne ću Tinke, 
Tinka mi je preružna, preprosta, prebedasta, — dobro; 
dobri bi se ujak bio pobrinuo za drugo djevojče. Ali 
tako, ostavit ga na cjedilu, da se osramoti pred po- 
znanci, — tu se mora da uvriedi ujakov ponos, tu se 
on mora razgnjeviti i kazniti nemarnika. | 

Zato odluči ujak pozvati preda se Janka, i reći mu 
u svoj mogućoj ozbiljnosti: ti si se Janko samnom ružno 
našalio, neka ti je; ja te ostavljam vlastitoj brizi, ne 
dolazi više k meni, a ja ću još manje k tebi. 

To bi naravski po ujakovom mnienju, dirnulo Janka, 
i on bi se pokajao, umolio ujaka za oproštenje, ujak bi - 
mu na prvi mah odvratio, pričinjajuč se što više uvrie- 
djenim: ne ćemo ne, tako; no kašnije bi mu oprostio 1 
obećao, da će mu, ako se popravi, naći drugu djevojku. 
Ali Janka ne ima. Sluge i služkinje pretrčale cielu oko- 
licu, sve krčme, crkve, dučane, ali ga nigdje ne nadjoše. 

Kuharica s izbijenim zubom budne s dvojnom. Ako 
se šta nesretna s Jankom zbude, pade i na nju krivnja, 
što ga nije pretekla u strašnoj namjeri. 

Što je dakle s Jankom? upitat će koja od znati- 
željnih čitateljica. 

Odmah, draga moja, odmah. 

Janko je namjerio potražiti Pavku, došav sve na 
silu k ujaku, a ovaj ga odmah zapleo u roman, koj mu 
na nikoji način ne može, da prija. 

Što će dakle? U večer ga čekaju, neka pokaže što 
misli, a on se ne usudjuje kazat istinu s raznih obzira. 
Tu treba razsjeći uzao, a pazit da ga njegovi užinci ne 
udara po obrazu. U sili je čovjek dosjetljiv. 

Janko splete u svežanj svu potrebnu robu za put, 
vrže ga pod ruku i ostavi pješke, ne oprostiv se s nikim 
ujakov dom. Da ujaka ne spopadnu kakove sumnje, na- 
piše očitovanje i stavi ga na ujakov pisaći stol. To oči- 
tovanje nadje on tekar drugi dan u jutro, kad je već 
Janko bio u Zagrebu. | 

Da, u Zagreb, drage moje odpravio se Janko, pa 

sve pješice. Zagreb nije velik grad, ali imade u njem 
ljutih jezika, malo ljudi, dvadeset i dvie, dvadeset i tri 
hiljade, ali ti ljudi mnogo govore, mnogo preklapaju, a 
malo pametna. Šta znamenita težko ćeš saznati u Za- 
grebu, ali kad ti treba ući u trag kakovoj sitnariji, ući 
ćeš joj u Zagrebu. 
Ne ću jošte tim reći, da je mlada djevojka sitnja- 
orija, — bog sačuvaj! Mlada je djevojka kadra učiniti, 
da mi misleći ljudi, jaki spol hodamo na glavi u mjesto 
na nogama. Al pustimo to, i pogledajmo što radi Janko 
u Zagrebu. 


VII. 


Čudno li je bilo Janku na prvi mah u Zagrebu. 

Ne bje dugo, što ga je ostavio, ali mu se ipak sve 
pričinjalo drugačijim. Zagreb je vazda prijatan grad, 
no čudnovato — njemu ne bijaše nikad tako ne prijatan, 
neskladan, kao sada. 

Od dosade posjeti nekoliko prijatelja. Nekolicinu 
ne nadje kod kuće, drugi mu se prikazali posvema pro- 
mienjenimi. 

Nekoji ga omjerili od glave do pete, kao da će 
reći: Vidi se, da stanuješ u selu; i u istinu, Janko koj 
je nekada veoma pazio, kako li mu je odielo skrojeno, 
nosio sada nespretan sivi kaput od debelog, dlakavog 
sukna, krupne čizme, koje su dale slutiti, da se izpod 
njihovih peta krije podkova. 
| Pa ovratnik! Mastan i razdrpan visio na njegovom 
vratu nimalo ljepši od kakovog užineca. 

To sve opazi sam Janko i zastidi se od sama sebe. 

Ti njegovi drugovi hode ulicom: visoko uzdignutih 
glava, kao da su im grudi izpunjene najkrasnijimi na- 
dami, njihove oči zastiru sad crni, sad svjetli. evikeri, 
te podavaju njihovim, inače glupim očima, duhovitost, 
smjelost. | | 

Naivećma ga raztuži, kad je čuo nekadanje dru- 
gove govoriti njemački o kuharicah iz petrinske ulice, i 
to veoma žestoko, neka se čuje kako li se divno iz nji- 
hovih ustiju -izlieva pusti, njemački jezik. 

U večer posjeti kazalište, gdje su glumili neku — 
glupu komediju od Kotzebua. 

Janko stane na kraj partera i prisloni se na stienu. 
Iz početka pripazi na igru, nu kad mu ova dosadi, ogleda 
se po ložah, da razmotri lica, 

Gle čuda! Djevojčice, koje su prije godinu dana 
sitne i smetene hodile u kloštar na nauku, sjaju se tu 
krasno razvite, od milinja i dragosti. Njihove oči pre- 
liću toli vješto, toli ukusno preko mladića, i zadjevaju 
se čas ovdje, čas ondje. 

Nakon konca morade Janko još poslušati ocjenu 
glume, koju su govorila dva mlada, ne brkata čovjeka, 


stojeća do njega. Sudeći po njihovom licu morali su biti 
juristi i to inteligentnije vrsti. 

— Ja der Kotzebue, das ist ein Mordkel, reče -je- 
dan, pun umjetničkoga uzhita. 

— Nicht wahr, natiwlich, dakako . .. napokon . 
ich hitte nichts dagegen, m dadu Sehakespeara toj 
put, so dan und wann. 

— Kotzebue iiber alles, genijalna glava, boga mi! 

Janka spopade želja, da te mladiće izčuska, no 
okani se toga, promisliv, da bi mogle donjeti sutrašnje 
zagrebačke novine njihovu obranu, i to jedne u tri, 
druge u dva, a treće u jednom stupcu, dočim njegovoj 
protuobrani ne bi valjda nijedne mjesta ustupile. > 

Turajuć se Janko sa gomilom svieta iz kazališta - 
tako je bio zlovoljan i raztrešen, da je dvim gospojicam 
prilično duge povlačake (šlepe) poderao, a nekomu go- 
spodinu sa svojom podkovanom petom nemilo na kurje 
oko s.upio. 

Našav se pred kazalištem, razmišljao bi jedan čas. 
kamo bi okrenuo, da li k najbližoj Rennerici ili do ka- 
vane na Jelačićevu trgu, dok se napokon ipak odluči 
te ode u kavanu, da razgleda novine. Kako je bio uz- 
rujan sjede u najskrajniji kut, dokle je jedva HOpirno 
sjaj svjetiljke. 

Na stolu ležale bečke novine, on ih uzme i stane 
čitati poviest umorstva, koje je počinio neki desetgo- 
dišnji dječak. 

Kao pravoga pravcatoga učitelja navede taj do-- 
godjaj Janka na razmišljanje kako li se imadu gajati 
djeca. 

Kad se je najljepše zanio u takove misli, udari ga 
iznenada netko krupnom rukom po ramenu. 

— Tko je? zapita on i okrene glavu. 

— Ta ja sam, zar me ne poznaš više? odvrati mu 

mlad čovjek od kakovih dvadeset godina, visok, crn, ši- 
rokih ledja, krupnih noga i ruku, te sjedne do njega. 

— Ati si? 

Janko segne opet za novinami i stane dalje čitati. 

Mlad čovjek, koj je do njega sjeo, bio mu drugom 
u školah kroz više godina. Rodom bijaše iz Slavonije iz 
mjesta Z Slavonski Hrvati odlikuju se često spretnošću 
i dosjetljivošću ali je Avramović bio utjelovljena nespret- 
nost i glupost. 

— No, kako je, odkuda ti? uze Avramović krupnim, 
tromim glasom pitati. 

a1 Noel: | 

— He! ja sam mislio, da su te već vjetrovi raz- 
nieli po svietu. 

— Zašto? 

— Ej, brate, mislio sam tako; tko bi uviek znao, 
zašto ovako ili onako misli. 

Janko stane prekapati po džepu. 

— Pa ima li tamo kakovih djevojaka? zapita opet 
Avramović. 

— Ima. 

— Boga mi, ne ima takovih kao u mene, još da 
se okladimo? 

— Briga mene zato. 

— Idi do vraga! govoriš kao da si jučer sa ču- 


prije pao u vodu. 


Janko se namrgodi i htjede ostaviti kavanu, ali ga 
Avramović uhvati za kaput i prisili, da opet sjedne. 

— Deder, opiši dakle te djevojke, kada ih toliko 
hvaliti znadeš, veče Janko, da se bar kako tako zabavi. 

— Nu, jedna je na primjer, stoji upravo preko nas, 
ni visoka, ni nizka, ali boga ti, ima oči kao ona voda 
u kojoj babe košulje moče. 

— Kakova to voda? 

— Ta znaš ona modra. 

— A, tako, dalje... dalje... 

— Eh, kako ti je mudra, da znaš! 

— Tako, liepo. 

— Bila je već učiteljica ili hofmajsterica, ne znam 
kako to zovu 

Gdje, gdje? Janko se trgne i nagne se ljubopitno 
k Avramoviću, kao da se nada ući u trag izgubljenoj 
Pavki. | 

— Možda ne vjeruješ? bila ti je tamo negdje blizu 
Karlovca, ah divna djevojka, samo je malko preohola, 
ali ću ju ja izmuštrati, ako Bog da. 

— Kako joj je ime, molim te HI ipada mu 
žurno u rieč Jauko. | 

— Čekaj... odmah... da, Pavka, Pavka se zove. 

— Pavka!? zavikne: Janko, da su se svi njemu 
blizu sjedeći gostovi okrenuli. 

— Tako je, Pavka. 

— Dragi, ljubezni, nije li možda udata? opet će 
istom žurbom Janko, nepazeći, kako li ga motre sa strane. 

— Ta kako bi bila! izmrmlja Avramović, raztežući 
široka ramena. ' 

— Dakle nije? ah... ah... 

— Gle biesa! možda ju poznaš ? 

— Poznam ju, ona je bila kod mojega ujaka, dakle 
nije udata. Ne znaš, je li jošte tamo kod tebe? 

— Kako ne bi bila. Njezina je majka tamo, imaju 
malu kućaricu i živu zajedno. Ja sam bio često kod 
njih, pak mi je njezina majka čudne stvari pripoviedala, 
0 njoj, tobož kao da je zaljubljena u nekoga... 

Janko se sav raznjihao na svom stolcu, lica mu se 

upalila od navaljujuće krvi, a oči sjale začudjenim i ra- 
došću u jedan mah. 

— Ta je li moguće, ta je li moguće? klicao on . 
razširujuć ruke i ponudi namah Avramoviću pivo i ve- 
čeru: uzmi što te je volja, danas ja plaćam. 

Naravski da je Avramović ovu ponudu objeručke 
primio, pojeo dvie porcije svinjetinje, izpio sedam čaša 
pive i pripoviedao medjutim sve potanje, što je znao o 
Pavki i njezinoj majčici. 

Napokon ponudi se Janku, da će ga, ako ga je 
volja, na svetke poći Šš njim, predstaviti Pavki i raditi 
za njega, hvaliti ga, kako je uman mladić, kako je bo-- 
gat itd, no znaš, da se ja u to razumijem, kad treba 
pomoći prijatelju, završi Avramović 

Drugi dan nestane već Janka iz Zagreba. 

Ljudi, koji su polazećega slučajno popratili okom, 
pomisliše: ili je taj mladić poludio ili bude poludio. 

Dva dana iza toga osvane Janko u mjestu Z... 


Bila je krasna noć, kad je onamo prispio, ali ou ne 


propusti, da ne pregleda 2... od konca do kraja. 
Sasma na kraju mjesta nadje malu kućaricu, malenih 
okna, visoka krova. Pred njom stoje dvie stare kruške 
i zakrivaju žute stiene kućarice. 

Okna su bila u onaj par zastrta bielimi Loto: 
iza posljednjega zastora titrala svjetiljka i gdje koji 
tračak udari po strani u noćnu tamu u kojoj drktao 
Janko. | 

Ona je... ona je... šaptao on, dok su mu se 
oči mutile suzami. 

VIII. 

Janko ustane ranim jutrom, probudila ga ševa, koja 
se blizu njegovog okna digla sa rosne poljane u vis, 
cvrkutajući pronicajućim, jasnim glasom. 

Kako je godjer tvrdo spavao, ne osjeti se ipak 
zdravim i smirenim, živci kao da sumu se odapeli, a 
glava mu bila težka, reć bi guste, zadušljive magle po- 
čivale su za čitave noći na njoj. 

Uza sve to obuče se on hitro i pohiti u svježi zrak, 
Sunce se upravo otelo oblačiću, koj ga je na čas sa- 
krivao, i obasjalo živim blistavim sjajem cielu okolicu 
budeću se iz tiha driemeža. 

Rosne kapi zaljuljale se u cvietovih i svježi, vlažni 
miris digo se sa tla u vedru visinu. 

Na pragu kućarica pojavljivali se ljudi, jedan bi 
otirao zaljepljene oči, dočim je drugi skidao sa odjela 
perje i pahulje. 

Kad je Janko prolazio ulicami, pojavila se ovdje 
ondje iza stakla okna lica, motreći ga ljubopitno. 

Jedna služkinja, koja se upravo spremala na zdenac 
po vodu, začudila mu se toli, da joj se škaf skotrljao 
iz ruke. 

Briga za to Janka! 

On koraca sve brže te brže, dok se ne nadje kod 
zadnje kućarice mjesta. 

Na kruški izpred kućarice sjedi jato vrebaca 1 če- 
vrlja glasno i neskladno, kao da će probuditi ukućane. 

Zastori su malih prozorčića odtrgnuti, ali nije ni- 
koga moći opaziti iza njih, pa su i vratašca jošte za- 
tvorena, jasan znak, da se još nitko ne pušta u kuću. 

Bože moj! kako li je Janku zakucalo srdce, kad 

je prolazio uz nju. 
| Sve ga nešto duši u prsima; ne osjećano dosad mi- 
linje, silno, nejasno čeznuće, zima i vrućina, slast i bol, 
sve se to u njem komeša i smućiva još većma i onako 
previše smućenu glavu. 

Što da uradi. 

Tajan glas savjetovao ga, neka pokuca na vrata, 
neka se urita je li Pavka kod kuće, pa ako jest neka 
ju umoli na kratak čas, da se s njom porazgovori. 

Ne će li se ona porazgovorit, onda je jasno, da 
treba okrenut natrag, i učiti djecu kao i do sad počet- 
nicu; hoće li se, onda joj se kaže: Zlatna Pavčice, tako 
je i tako, ja sam došao dva dana daleko, da tebe po- 
tražim i da umolim za tvoju ruku, ljubiš li me, hoćeš 
Ji mi vjernom ženom biti, a ti hodi, ili ćemo zajedno 
k majci, kažimo joj tajnu, neka nas blagoslovi i — da 
ali je Janko plašljivac, on se jednostavno boji, kao da 
se sprema na ubijstvo 

Kako se je Jarko, kolebajuć se i smućivajuć se 
ovako, šetao uz kućaricu, opazi na jednom, gdje se u 
vrtu iza nje nešto pomiče. 

On otare oči i pogleda življe. 

Mlada djevojčica, odjevena u modru suknju, šulja 
se po stazi i sjeda izpod na gusto razgranjenog grabra 
na klup, spustiv biele ručice na krilo. 

Jedan čas sjedi mirno, kao da razmišlja o snu, što 
ga je ove noći snila, zatim uzdigne glavu i krene sjaj- 
nima očima gledat krasnu okolicu, jasno sunce i evieće 
uzljuljano prvimi trakovi jutarnjega povjetarca. 

Ona je, ona! cikne u to Janko i skoči preko ceste 
zakrene oko vrta, nahrupi svom silom na vratašća, i 
stane iz nebuha kao šumski duh izpred Pavke. 

I što mislite, što je uradila Pavka, kad je ovako. 
iznenada svanuo pred njom Janko? 

Možda pobjegla po običaju, ili se onesviestila, - kao 
što to običavaju činiti mnoge gospodične, ili kriknula 
neka joj ljudi pomognu, nije, nije, drago moje, ona: se 

trgnula, dahnula sino i pala pred noge Janku, obuj- 
mivši mu koljena. | 


* 
* 

— Mila, sladka majčice, to ti je Janko, to... 
on je došao po me... da , na. 

— Jel dtinas- i misli li ozbiljno ? 

— Što želite, da vam dokažem.-koli ju silno ljubim ? 

— No ljubim; ljubit je lahko, ali se -pita, možeš 
li hranit ženu i dječicu sitnu? | 

— Mogu, a da budete sigurni, potražit ću kola 
odvest ću vas u moju župu, da se upitate, da vidite 
sami... | 
= — Vjerujem sinko, Bog vas blagoslovio! . .. 

— Majčice!. pam dlaga 

— Moja lac: 

Dvie trudne, suve tike šik se > iznad dvijuh mla- 
dib, niežno sastavljenih glava . 

j *k ci (*& . ; 
> Odkad je Janko ostavio školu, opustjela je ova sa- 
svim. Djeca se nabacivala na nju blatom, seoski psi sa- | 
stajali se pred njom o ponoći, seljaci prolazeći uz nju, 
pokimavali čudno glavom, pitajuć se medjusobno, što se 
je dogodilo s njihovim učiteljem ? 

Jedini stvor, koj ju je obitavao, Sokol, sušio se od 
dana do dana sve većma, da je vrlo čudno izgledao 
sjedeći na pragu osamljene škole. | 
| Po prozorih razpleli pauci svoje mreže, a gusta 

prašina naslagala se na njihove okvire. 

Neke burne noći odkine vjetar jednu polovicu okna, 
da se je ovo naklonilo. Čim je najneznatnije povjetarce 
pirnulo uz kuću, namah bi naklonjena polovica okna 
udarila o stenu, te zazvonila čudno i neugodno. 


> £ _ i s 3 === 

— Ne bude li našega učitelja više, govorili na to 
seljaci, morat ćemo se za drugoga pobrinuti. 

— Ne treba drugoga, ne treba, jer bi opet morali 
u školu, vikala djeca, skačući od veselja, da ne će više 
učiti slovnice, ni katekizma, ni onaj težki jedan krat jedan. 

Dok su jedni ovako, drugi onako sudili o učitelju, 
došumi najednom iz daljine kočija sa učiteljem i još 
dvima ženskinjama, koje čitatelji znadu. 

Nu to ti je tekar bilo čudo za seljake! 

Sada ti oni stali nagadjati, tko su one ženskinje i 
pošto li su došle, dok se napokon jedan od njih ne do- 
sjeti, da bi ona mladja mogla biti ženom učitelja, a 
starija njezinom majkom. 

Čitavi tjedan dana dvojili oni i sumnjali oni, kad 
im najednom župnik navjesti u crkvi, da se njihov uči- 
telj ženi, i da uzimlje Pavku... 

.Jankovo je dvorište bilo do sada pusto i zarašteno 
travom, al gle čuda! za dva, za tri dana oživi pilići, ko- 
puni, tukci, patkami a to su sve donjeli začudjeni seljaci. 

*& 
* * 

....I ja sam bio na svadbi. Moj prijatelj ne za- 
boravi mi poslati dugi list, u kojem me je pozivao, neka 
prisustvujem veselju. 

Ni ujak Jankov nepofali. | 

Dobri starac sjeo u dnu sobe, i motrio tihom ra: 
dosti lica dvijuh sretnih. | 

— Pa šta kažete vi? upitam ga ja, sjedeć uz njega 
mili li vam se žena moga prijatelja ? 

— Eh, da sam ja to znao, bili bi oni već odavna 
avoji, odvrati mi on i nasmije se blaženo, opaziv kako 
je Janko poljubio Pavku u rumena, sitna ustanca. 


NA JEZERU. 

Tko te zna, tko te razumi, 
Srdce djevice? 

[ mora dubine, 

1 neba visine, 
Al tebe ne! 

Koliko je sunec sjajno, 

Toliko si tamno, otajno. 
Ti jesi noc u kojoj 
(irozovit snivam san, 
Pa ipak šapcu ustne: 
Ne svanuo još dan .-. 


Sjećam se ga živo, kako se je bio zavalio u fotelj, 
zapušio finu, mirisnu smotku, te uzvinuv nekoliko putih 
svjetle, pronicave oči, začeo pripoviedati o svojoj lju- 
bavi glasom, u kojem su zvučale i prodrhtavale nježne 
strasti. | | 

Ne znam više, na koj se je način Ivan Airolović 
upoznao s mojimi roditelji, nu znam, da su ga moji na 
prvi mah vanredno zavoljeli, govoreći o njem nekim 
osobitim poštivanjem, kao čovjeku, koji je mnogo iz- 
kusio, mnogo proživio, a neokaljao duše prostimi griesi, 

Moja baba zaljubila se na primjer na toliko u nj, 
da bi svaki put, kad je stupio na prag sobe, tanko 
kriknula, i nasmijala se za tim, razkrivajuć do kraja 
golozuba usta. Moja mala sestrica ne bi se nikad mogla 
suzdržati, a da neigra toli dugo lančićem njegove ure, 
dok ju ne bi uzeo na koljena i pogladio po vlasih, i 
poliubio tiho u čelo, dodajuć: ti si moja. 'Te rieči kazao 
on toli nježno, tolikom milotom, da su se oči svijuh za- 

dahnute istim čuvstvom zaustavile na njegovom oblom, 
dobrostivom licu. | 

Cas poslie napreglo se isto dobrostivo lice hladnom 
 smjelošću, dočim mu je Sjajno crno oko izbijalo striele 

priezora, ublažena tihim sažaljenjem. 

Airolović. bijaše vazda elegantno odjeven, ali mu se 
na jednom sviklo obući se u otreane hlače, zamrljan 
kaput, puštat kose, neka se od nebrige naježe, da poslie 
tim ugodniji i miliji izlazi, da se tim jače iztakne oča- 
ravajuća strojnost njegova tiela. Airolović bijaše bogat 
čavjek, ali ga je sav imetak dopao po bogatih rodjacih, 
što bi često spomenuo, veleći: ja nisam još ni novčića 
 opriradio trudom ruku svojih, ja sam pijavica... 

— Ali prijatelju, kako možete tako govoriti. ... 
saleti ga u to moja baba, žalostivo nakloniv glavu. 

— Ne? nasmjehne se on i zaviri u usta babe. 

Namah zatim ustane sa stolca, stane koracati po 
sobi, poigra nekoliko putih novčići, što su mu bili ra- 
zasuti po žepu, i zamisli se, kao da kani naći prispo- 
dobu sebi. 

To bi trajalo pet do deset časaka, onda se opet 
smiri, sjedne do kojega od nas, i zapreda razgovor. 
Meni je vazda bilo, kad sam ga tako slušao govoriti, 
kao da sam zašo u hladnu, gustu osjenjenu šumu, koju 
na čas zapari silna, zadušljiva žega. 

Znam dobro, kako me je jednom našao, gdje čitam 
Byronovog Don Juana. | 

— Ne čitajte toga mnogo, opomene me on ogledav 
naslov knjige, to vam napunjuje dušu željami, koje se 
samo u snu izpunjaju. 

— Mislite u obće poezije? upitam plaho ja, ne ra- 
zumiv u prvi mah smjer njegovih riječi. 

— Jest... u obće... odvrati on nebrišno, i obrati 
se, položiv knjigu preda me, k mojoj sestrici, da se 
š njom uz čudno smijuekanje zabavi. | 

No da opetujem, što je on pripoviedao. 


1. | 

Moji su roditelji pomrli rano, i ostavili me jedinca 
brizi moga strica, brata otčeva, koji me je veoma ob- 
ljubio bio. Moj je stric bio dobroćudan čovjek, kakovog 
nisam nikad poslie sreo, njegova žena. bila je isto tako 
dobroćudna, samo bi se kadikad tom dobroćudnošću znali 
potresti razdraženi živci. Zato je ona bila isto tako suha 
kako je moj ujak debeo bio. 

U njih bijaše plavokosa, suha i slabašna djevojčica, 
koju su zvali Ienom, Lenkom, Lenčicom, i drugimi va- | 
rijanti, i tupoglav dječak, kojega su obijali svi mogući 
magistri, te informatori. 

Kako rekoh. stric me je veoma: obljubio, te šiljao 
na nauke, kad bi godjer poželio. 

Svaki semestar prava sprovedoh skoro na drugoj 
univerzi, a ponajviše sam se klatario južnom i srednjom 
Njemačkom. 

Pridesilo se vazda tako, da sam svagdje naišao na 
kojega genijalnoga mladića, skojim bi onda sve vrieme 
sprovodio u razgovoru o poeziji, o francezkoj revoluciji, 
o luči slobode, veriga robstva, krvi tirana itd. 

Nu što sam to začeo! 

Airolović stepe pepeo sa smotke i stane, zapiljiv 
se očima u plamečak svietiljke, koju su upravo stavili 
na stol, dalje pripoviedati. 

 Poslie svršenih izpita, doktorskim vieneem ovjenčan 

vratim se kući, kao čovjek, koji se kani posvetiti službi, 
u kojoj bi se koli toli dala sačuvati osobna sloboda. 

Moram pripomenut, da se do toga časa nisam sjetio 
ženitbe, premda sam često i prečesto dospievao u ženska 
družtva, i osjećao se ondje ugodno, da, djevojke su sve. 
veoma pazile, i kamo bih po koji puta dospio, tamo su 
me svom mogućom prijaznošću i susretanjem obuhvatile. 

Istina je, da su me žene više motrile, nego li ja 
nje. Kakovo krasno oko, biel vrat, u nježnih oblicih 
svijajuća se ručica, znali mi pomutiti san jedne noći, 
no čim je sunce svanulo, uminuše i čaji, koji su mi 
smutili dušu ili krv. | 

Kako su me izpiti bili izmučili zaželjeh iz sve duše 
mira i počinka, s toga odlučim smjestit se kod strica, i 
potrajati bez brige koj mjesec. 

Kad sam stricu i strini iztumačio doktorsku diplomu, 
zagrliše me kao za okladu u isti mah, i povlade posve 
moju nakanu. Ta imao sam i onako časa, moglo mi je 
biti za onda dvadeset i četiri godina. 

Lenka, koja je tada dorasla bila do petnaeste g0- 
dine, i razvila se prilično, poljubi me sa strane u lice, 
prišaptnuv mi: kako ti je ime dragoj ? | 

Ja ju potreptam po ruci i odvratim nekako tiho 
uzrujan, da si je dosada nisam našao. 

Lenka strese na to nepovjerljivo glavom, te izleti 
poput lastavice iz sobe. 

Što se je godjer dalo udobnije uživati, to sam po- 
kušao, i doskora obuze me lienost, od koje nisam ništa 
ni misliti ni čuvstvovati mogao. 

Sa prozora moje sobice, kod kojega sam mnogo 
vremena bio sprovodio, motreći nezgrapne vrabce, kako 

se naganjaju po. lipi, što je stajala širom razgranjena 
pred prozorom. | | 

Jednom po podne — baš o zapadu sunca — uži- 
vajuć hlad, koj je iz vrta strujao u sobicu, opazim kako 
Lenke na kraju vrta nestaje sa još jednom djevojkom, 
odjevenom u modro odielo iza grmlja... gdje se za čas 
opet pomoli, opet izgine, dok napokon djevojaka sasvim 
nestade u tamnom pozadju vrta. 

Kao da mi je netko iznenada pustio hladnu kap 
vode na uznojeno čelo, stresem se; nagnem se na sve 
strane prozora, ne: bi li ih još gdje zagledao, nu kad 
to bude uzaludno, domislim se hitro i obučem novi kaput, 
da podjem za tragom neznane djevojke. 

— Ta bog zna, ludo jedna, nije li koja od soba- 
rica preodjenuta, našalim se putem, ali s su mi noge ipak 
reći bi postupice letile napred. 


II. 

I nadjoh je. 

Sasma na kraju vrta sjedila Lenka sa stranom dje- 
vojkom na klupi, nad koju se nadvilo zgrbljeno gra- 
-brovo drvo. i | 

Kako sam s daleka stao iza djevojaka, nemogoh 
razabrati, kakova ti je ona, koja me toli uznemirila, 
premda joj još ni u oči prozrio nisam. | 

Lenka šaputala nešto uz žestoko razmahivanje ruku 
prijateljici, nu ova se ne potrudi ni da makne glavom 
ni da štogod pripomene. 

Baš hoću da vidim, pomislim ja, te stanem iza grmlja, 
u kom me one spaziti ne bi mogle, pa da su 1 svrnule 
oči na nj. 

Dugo sam čekao, Lenka je šaptala sve žešće, do- 
čim se je neznanka nekuda zagledala. 

Najednom doleti s obližnjega busa ptičica i sjedne 
upravo pred djevojke, skakutajuć preko sitnog kamenja 
kojim je bila staza posuta. 


Dva, tri puta prodje ona kraj klupe, dok se sa- 
svim ne približi neznanki. 

— Moja je! cikne ona najednom i skočiv put srne, 
spusti se na ptičicu, koju je bila naglo bačenim rubcem 
pokrila, 

Nu da vidiš čuda! Ja ostadoh poražen sa djoka 
neznanke. Mislite si vitu, nježnu jednu djevojku, koja 
sjajnim dostojanstvom uzdiže glavu u vis, oko koje se 
viju crne, svietle vlasi, ožarene u taj par zamirućimi 
traci sunca, kako ju opet istim dostojanstvom sagiblje 
k ptičici, koju je obujmila rukom, da ju plahu i trza- 
juću se cjeliva u kljunčić, ah, milota, koja se za toga 
razlila njenim bliedim, elegijskim licem, občarala me toli 
silno, da sam kliknuo i uplašio djevojke, da su od straha 
izpustile pticu. 

Na moj klicaj stanu se one obazirati na sve strane. 

Sada tek opazim, koli su krasne oči u neznanke; 
modre, mirne poput gorskoga yrela odsievale one zami- 
ranje prirode, pa kad su stale na grmlju, za kojim sam 
bio skriven, ne mogoh, a da ne pokunjim glavu, i da 
se ne odšuljam kao grešnik, koji je zabludio drzovito u 
sveti hram. 

Kad sam prispio u moju sobicu, bacim se na krevet, 
te stanem kao Jud piljiti u stienu. Ne bi dugo, i glava 
me silno zaboli od uzbune. 

Oko devete pozvaše me na večeru, no ja im po- 
ručim, da sam večeras nakanio postiti. Misleći, da će se 

moji rodjaci time zadovoljiti, svučem se i legnem u 
krevet. | 

Prodje deset časova, i netko zakuca tiho na vra- 
tima. 

— Tko je? upitam glasovito ja. 

— Ja sam, Lenka, odazove se moja rodjakinja, 

— Što želiš? 

— Došla sam, da te upitam, treba li štogod. 

— Ne treba ništa, odgovorim ja i prevrnem se u 
krevetu, da je škrinuo. 

Lenka se okrene i ostavi tihimi stopami vrata. 

— Lenko, Lenko! prisili me neki bies vihati, i ja 
poleiim sve razodjeven k vratima, — dodji samo na 
čas, molim te... kod tebe je bila večeras prijateljica, 
ne, draga? | 

— Tko ti je to kazao? | 

.— Vidio sam sa prozora... bi li ti meni kazala, 
tko je i kako se zove, je li možda susjeda ? 

Lenka se nasmije kao razuzdani dečko. 

— Skoro da si pogodio, odgovori ona tankozvuč- 
nim glasom, ona stanuje nedaleko od nas... šesta... 
sedma kuća... Zbilja pitao si me za ime, zove se Ma- 
rija; ali Ivane, što ti je to banulo u glavu? i Lenka 
nasmije se opet radostno kao i prije. 

Ja zatvorim naglo vrata i bacim se opet na krevet. 
Marija... Marija... opetujem nekoliko putih, i zvuk 
toga imena smirivao me toli utješljivo i blago, da mi je 
zahladnjela glava. 

Krotki, tihi sni vijali se za ove noći mojom dušom. 

III. 

Jutrom nagovori me Lenka, hoću li ju sprovesti do 
prijateljice. Naravski da nisam ni čas oklievao. 

— Kakovi su ljudi roditelji njezini? upitam putem 
Lenku, misleći još neprestano o Mariji, i jutrom čim 
sam otvorio oči, zaleti se prva moja misao za njom. 

— Malko čudnovati, vidit ćeš u ostalom, meni se 
ne ljube. : 

— Jesu li ponosni? 

— Ah! 

— Zlobni? 

— Vidit ćeš dragi, ja ne umijem opisivati ljude, 
ja bi ti možda sasma druge stvorila, nego li jesu. 

Lenka me prijazno pogledje u oči, strese vlasima i 
nastavi šuteć dalje koracati sitnimi stopami. 

Kako je hila rekla, stadosmo kod sedme kuće. Bila 
to kuća odieljena od drugih, obična, biela na jedan kat, 
visokog krova, dosta malenih prozora, a širokog ulaza, 
na koj bi dvoja kola ne dirnuv se ušla. S desne i lieve 
strane kuće bio vrt, zagradjen zidom, preko koje je tu 
i tamo pružila kvrgastne grane: kruška ili jabuka. Vi-| 
djelo se namah, da razi zemlje izim žida, koj je posto- 
jano pred smrdljivim dućanćićem, nakićenim bičevi, loja- 
nicami, osušenimi kobasami i slaninom, pisankami za 
djecu, brašnom i drugimi sitnjarijami, projazeće nago- 
varao, neka ogledaju dobru, liepu i najljepšu robu, nitko 
bolji, do li družine ne stanuje. 

Zadnje okno prvog kata odlikovalo se od_ ostalih 
cviećem i tamno crvenim zastorom, i zato naslutim, da 
iza njega Marija prebiva. 

— Ta posljednja sobica je Marijina? upitam Lenku 
stavši pred ulazom. 


— Ja se čudim, kako ti to pogadjaš, nasmjehne se 
ona, i lukavim začudjenjem Ssjevnuše joj oči — a sad 
s Bogom, ja bi te predstavila prijateljici, ali je prerano. 

Nešto zvekne iznad nas, i mi se ogledamo gore. 

Zadnji se prozor otvori i na njem se pojavi zaogr- 
nuta crnim rubcem, polu razpuštenih ali nježno pada- 
jućih niz bielo čelo i vrat vlasih, Marija. 


— Lenko! zazvoni sa njenih ustanca, dok su polu- | 


snene oči poput rosnih cvietova sievnule nama u susret 

— Ti još spavaš, dok sam ja obašla cieli grad, no 
liepu, liepu imam ja prijateljicu, pozdravi ju Lenka. 

Sada se tek naklonim Mariji, ali ne opazim, kako 
mi je odvratila, jer sam nekako smeten spustio oči. 

— Ti mi se danas rugaš, a što je ono bilo kad 
sam te našla u krevetu, gdje — 

— Čekaj malo, onda me je boljela glava, prekide 
ju Lenka i skoči od objesti u vis. 

— I mene danas glava boli, izpriča se Marija. Ja 
dignem glavu, i opazim zbilja tragove boli u njenom 
licu, crne velike trepavice padale su toli umorne preko 
očiju, kan da se nisu složile ciele noći. 

Lenka se sa mnom oprosti i odskakuće u kuću. 
Kako sam bio željan upoznati se s Marijom, moradoh 
to odgodit na zgodniji čas. Ja se opet naklonim, no 
ovaj put zaustavim oko na Mariji, dok nije izginula iza 
. zastora. Činilo mi se, kao da mi nije ničim odvratila, 
ni naklonom glave, ni migom oka, i to me je porazilo. 

Odmaknem do deset koračaja i ogledam se na Ma- 
rijin prozor, pa vidim; da se je u isti mah trznula u 
nazad. 

Dakle je ipak pogledala za mnom? upitam se ja. 

Za kim drugim? | 

Obazrem se ulicom gore, dolje i mal da ne udarim 
glavom o glavu mlada čovjeka, koj je išao meni na su- 
sret. Bio to čovjek od kakovih dvadeset i pet godina, 
moje veličine, svjetla rumena lica, plavih vlasih i brčića ; 
na ove, činilo se, da. je mnogo truda potratio, dok ih je 
zavinuo u vis, dosta ukusno, prem nešto prećerano 
odjeven. 

— Prostite, izpričam se ja. 

— Praštam, odgovori on drzovito, i podje žurno 
dalje švignuv tankom šibkom po zraku. 

Nisam se mogao suzdržati, da ne stanem, i da ga 
ne popratim prezirnim smiehom, ali to kao da ga nije 
diralo; lahkimi koraci nastavi put do Marijine kuće, i 


udje, na moje veliko čudo u nju, pogledav prije na Ma- 


rijin prozor. 

Nešto strese svimi mojimi živci, možda još nikad 
toga u životu osjetio nisam. Zalud sam pitao zašto? Ja, 
koj sam dosele tolikim hladom motrio žesske čare, drh- 
ćem sada od nepojmljive želje za njom, i puštam roniti 
dušu u bezdno, iz kojega riedki sretnimi izlaze. 

Došav kući, izvadim iz ormara Petrarku i stanem 
preokretali listove. Petrarka ugadja samo nevinoj, ženski 
djetinjoj ćudi, i meni nisu mogle nikad ugoditi, kamo li 
me zanieti njegove ljubovne sitnice. Stanem kod 88. 
soneta. 

S' amor non &, začnem čitat, che dunque & quel 
ch? i* sento ? | 

Ma s egli & amor, per Dio, che cosa e quale? 

Per dio, che cosa e quale? opetujem ja i banem u 
grozan smieh, da se je stol i stolica tresla, koli smiešan, 
koli lud, glup. djetinjast pričinio sam se samu sebi. Ne- 


— 323 — 


milosrdno bacim Petrarku un kut, da izvadim Sehoppen- 
hauera. | 

-* Nekoliko redaka pročitam pazljivo, zatomljivajuć 
nježna čuvstva filozofskim hladom, nekoliko raztrešeno, 
da ih nisam razumio, kod kraja lista zagledam se u pod, 
i prije nego li je minuo četvrt sata, šaptala su drhćuć 
moja usta: Marija!... Marija.... 0... 


IV. 

Prodje osam dana, da pisam vidio Marije, osam 
dana, u kojih je prijašnju lienost zamienila uzbuna. Jedva 
da bi se na čas smirio, kad opet navale nejasne želje, 
uzrujavajuć mi dušu i tielo. | 

Po objedu kolaju mojom glavom najprozajičnije misli 
a srdcem najprozajičnija čuvstva, i u takav mah znao 
bi se upitat, što ćeš? 

Ništa, ta ništa nisam ni znao odgovoriti. Marija je 
liepa djevojka, vidio si ju dvaputa, doći će vrieme, kad 
se budeš š njom i pobliže upoznao, nu pa šta hoćeš 
više ? 

Najsmiešnije mi je bilo, kad bi me Lenka našla za- 
mišlena, i pogledala, kao da će reć: znam kojoj su se 
zviezdi tvoje misli vinule. 

Jedan dan reče mi Lenka, da je Marinijim rodite- 
ljem pripoviedala o svom krasnom rodjaku, i da su ga 
zaželjeli vidjeti. — Ako želiš, možemo danas popodne 
zajedno onamo, dakako, ako te je volja, reče ona. 

Ja se stanem sustezati, prem sam silno žudio onamo, 
dok napokon ne privolim. 

Mi udjosmo u prostranu sobu, zapremljenu običnim 
pokućtvom. Kod prozora stajao šivaći stol, a pred njim 
sjedila zgrbljena žena, šijuć odielo. Lice joj je bilo ši- 

ljasto i žuto, oči crne i svjetle, oko ustiju nabrala se 
koža u ružne nabore. | 

Kad smo ušli, uzdigne žena glavu i pogledje me 
zlobno, kanda joj nije po volji, da sam došao. 

— Moj rodjak Ivan, predstavi me Lenka, dobar 
mladić, kako sam vam rekla, ali odviše triezan. 

Staričine oči zasvietle se smiehom, dočim se nabori 
oko ustiju još gušće stisli. | 

— Veseli me, progovori ona tankim glasom, upo- 
znati čovjeka, o kom moja mala prijateljica toli rado 
govori, izvolite sjesti, Marija, gdje si? krikne starica, 
ponudi gospodinu Ivanu stolac. 

Ja uhvatim najbliži stolac i sjednem do starice, 

Na staričin poziv ne javi se nitko, i Lenka za- 

mahne u drugu sobu. 

Više pol sata govorio sam sa staricom o prašini, 
muhah i glavobolji; u tom razgovoru pustila ona i koju 


rječ o svojoj kćeri, da je naime liena, prepuštajuć majci, 


neka joj odielo šije, zatim o mužu, koli je čudne volje, 
dok napokon ne navrne govor na nekoga Luja. 

Čim je to ime spomenula, otvore se vrata i u sobu udje 
čovjek, kojega sam nedavna sreo na ulici, i vidio ući u 
ovu kuću. 

— Dobar dan, boli vas glava? ali je to sparina, 
zašto ne spustite zastore? no danas sam se nahodao, 
— izgovori on hitro nezvučnim glasom, i baci se svom 
mogućom bezobzirnosti na kanape, što je stojao u kutu 
sobe, zatim izvadi iz žepa smotku i zapuši ju, pljuc- 
kajuć prema mepi. 

Ja ga oštro pogledjem i on okrene glavu prema 

— Lui, obrne se u to starica prema njemu, vi ne 
poznate gospodina, to je Ivan Airolović, doktor, ne? 

— Jest, potvrđim ja i ustanem uzlovoljen. 

— Lenkin bratić, nastavi starica, vratio se nedavno 
iz tudjine, učena glava, valja, da ga poštujete. 

— Drago mi je gospodine doktore, nakloni se. Lui 
prema meni, uzdigav se lieno gornjim tielom sa kana- 
peja, da se opet natrag zavali. 

— Gospodine Ivane vi poznajete mladoga grofa? 
okrene se sada starica prama meni. 

— Nisam bio toli sretan, odvratim ja. 

— Grof Lui M..., onaj grad, što se vidi s juga, 
jest njegov. 

Kako sam od djetinstva malo boravio kod strica, 
bilo mi je mjesto R..., kao niegova okolica i stanov- 
nici skoro sasma nepoznato. Taj mladić je dakle grof, 
pa šta traži ovdje? upitam se — sigurno dolazi radi 


Marije, i silna me želja spopade da saznam, u KS OVOM 
odnošaju stoji Lui prema njoj. 


V. 

Pod večer pozove nas Marijina majka u vrt na kafu. 
Mi posjedosmo oko stola, zapremljena zdjelicami, tanjuri, 
čašami, a usred stola stajala čaša, u kojoj se hladio 
sitan ružin pupoljak. Zašto samo jedan? upitam se. 

Starica stane natakat kavu i upita me, ljubim li 
crnu ili bielu. Odgovorim joj, bielu. 

Vas su modre oči očarale, primjeti ona. 

Lui, koj se medjutim lieno naslonio na orah, sto- 
jeći iza stola, nasmije se još lienije, i opazi, da su sve 
oči jednake vriednosti, samo se pita, u kakovom su 
okviru. 





— 326 —. 


Opazih, da su se staričini nabori oko ustijub na 
smieh stisli. 

Upravo se nagnuh, da dohvatim pecivo, kad me 
Lenka potrepta po ruci — to bi ona češće činila, reć 
bi navikla tomu — upitav me, kako li se zabavljam? 

— Vrlo dobro, preteče me Lui na bezobrazan način 
i ponudi Mariji, koja je s Lenkom došla; mjesto uza se. 

Drugi tko bi mu srdito odvratio, nu u meni su ta- 
kove primjetbe od vajkada budile dosadu -— a kad mi 
je dosadno, onda šutim. 

Čas sam šutio, a šutili i ostali, kad se zaleti na 
Marijinu ruku kukac; ona krikne i stane tresti rukom, 
ali ne stepe kukca. Ja izpružim svoju, hoteći nečedna 
gosta bacit u travu, no u isti mah, kad je moja ruka 
lebdila iznad Marijine, udari Lui po mojoj i Marijinoj 
toli silno, da se je Marijina zacrvenila. 

Mislio sam, da će mu Marija očitovati negodovanje, 
ali se prevarih. Ona sjedne tiho na svoje mjesto, i spusti 
oči. Što to čudna, kao gniev pritajen ledenim strahom, 
zaplovi njezinim licem, i zadrhće na njenih ustnah i ove 
probliede. 

Kvli sitna bila su ta ustanca, koli dražestna, šta 
je pupoljak u čaši naprema njim! 

Dugo sam ih motrio izpod oka, dugo je bludila 
moja misao preo lica Marijina, zaogrnuta, možda tek 
meni, koprenom otajnosti, dizajuć krilima čarobne oči, 
nad kojimi se, reć bi mekanično, dižu i spuštaju duge 
crne trepavice; na jednom se ove otvore i bljesnu pri- 
jaznim, vlažnim, da suznim sjajem meni u susret. 

Ah, pogled taj zalio ja more nepojmljive boli i 
sreće u moje srdce, gdje se još i dan danas, pa valjda 
do vieka, ljulja i uzdiže... sve je prošlo, ništa mi nije 

van tužne uspomene ostalo od onih dneva, al pogled 
taj sieva u mraku moga života kao rajska luč... 


VI. 

Kad se je smračilo, oprostimo se ja i Lenka. 

Na izlazu nagovorim Mariju, ona je bila sama stala, 
motreći jasno nebo, kako zažariva izlazećim mjesecom, 
dok je Lenka njezinoj majci ljubila ruku. Lui zaostade 
negdje u vrtu. 

— Vi me valjda ni ne poznate? upitam plaho ja, 
glas mi je drhtao i sav sam drhtao. 

— NE, poznajem vas, kazivala mi o vami Lenka, 
pa da i nije — tu se ona ogleda natrag — ja sam vas 
namah prepoznala po licu. 

Ja joj pružim ruku, 1 ona dirne prstima jedva 
osjetljivo moju. 

Mi se razstadosmo. Udaljiv se ponešto, ogledam se 
natrag; na izlazu stajala ko prije Marija okrenuv glavu 
za nami: I opet vidjeh bljesnuti njezine oči, ali posvema 
drugim žarom, nego li prije. 

— S Bogom, doviknem još jednom i mahnem joj 
rukom. Činilo mi se, da je i ona tiho šaptnula sbogom, 
i htjela podići ruku, nu kao da se u isti mah upitala: 
čemu to? | 

Čemu to? upitao sam se noćju, ležeći u krevetu, 
zamirući od čuvstva, koja su sad tiho zaplovila mojom 
dušom poput bielih oblačića za ljetne noći, sad opet 
silno navirala kao rieka, grozeći, da me zaduše. 

Čemu to? — ali oči bljesnuše u mraku... Ja sam 
vas namah prepoznala po licu; nije li to pjesma, koja 
ti sladkimi zvuci očituje tajnu: ti si mi mio. 

Razmišljajući često o ljubavi, pričini mi se, da ni- 

sam kadar zaljubit se, dok su moji prijatelji pogibali 
od te strasti, susretale su moje oči hladom dosade čare 
krasota. 

Ja sam zaljubljen, šaptnuh ove noći zaljuljavajuć 
se u san. 

Prema jutru snilo mi se, da vidim u maglenoj da- 
ljni Mariju; hoću joj se približit, a ona mi umornom 
rukom domahiva, neka stanem. Ja stanem i osjetim, da 
je nešto preletilo iznad mene, pogledjem gore, a to ona 
u bieloj prozirnoj odori, na kojoj se lašte zviezde, ne- 
staje daleko u visini medj crnimi oblaci... .. Htjedoh 
kliknuti, ali mi grlo suho kao drvo. 


VII. 

Drugi dan probudim se kasno. Prije, nego ću ostavit 
sobu, otvorim širom prozor, da se naužijem svježa zraka. 
Noćju pala nagla kiša, i ostavila vlažan trag na stazi, 
travi, lišću i cvietu, sve se je blistalo i odsievalo na 
žarkom suncu; na mojoj lipi poskakivali vrebci, sve jedan 
drugoga naganjajuć, pa bi se te drzovite ptice u žestini 
prepora ća na moje okno zaletile. Dvoje vrebaca zapo- 
djelo upravo žestoku borbu, i lipino granje pričini mi 
se preuzan krug za njihovo junačtvo; skoči tuda, skoči 
onuda, dok se ne nadju u zraku, i napokon na zemlji. 

Popratim ih okom u travu, al na moje čudo spazim 
pod lipom Lenku i Mariju, gdje medjusobno šapuću. 
Lenka imala na glavi veliki slamnati šešir, koj je za- 
krivao cielo gornje tielo, Marija je pako bila gologlava. 
Nekoliko kaplja rose blieštilo se u njezinih vlasih poput 
dragulja, na gradima joj bio zataknut pupoljak ruže, 
valjda onaj iz čaše, samo se nešto pri vrhu razširio; 

u ruci je držala zatvoren suncobran i udarila kadikad 
njime po tamno-sivom odielu. 

Čim sam pružio glavu za vrebci podigne ona slu- 
čajno glavu k prozoru, i naše se oči sretoše u jutar- 
njem sjaju. 

Zaželim joj dobro jutro i pohitim radostno uzrujan 
u vrt, Porukovav se kao stari znanci, pošećemo se uz- 
kimi puteljei: Lenka bi odskakala napred, dok smo ja i 


. Marija govorili o krasnom jutru, srebrnoj rosi, cvieću, 


žegi i hladu. 

Marijine primjetbe odavale hitru misao i svietlu 
maštu, njezin prijatni, iskreni govor, izviruci iz srdca 
svemu krasnom i plemenitom naklonoga, proizvodio je 
čuvstvo, koje je bilo nešto srodno onomu, koje bi se 
prodilo u meni, kad me je pokojna mati poslie kazne 
pogladila po licu. 

Prodjem kraj nasada sirotica i naše se oči zaustave 
na njem; sve _ vrsti svih boja smiešale se tu u šareni 
skup, u sredini uzdizala se tamno-modra velika sirotica, 
i na njoj sjala rosna kap. Ja ju uberem i pružim Ma- 
riji. Zahvaliv mi se šaputajuć, zadjene ju ona na nježno 
nabujale grudi kraj ružinog pupoljka. 

— Nije li to isti pupoljak, što sam ga jučer kod 
vas vidio na stolu u čaši? upitah ja, da nešto pitam. 

Marija se nasmjehne i zapita me, hoću li ga? 

— Ako bi ga pregorjeli? -- izlanem ja. 

— Uzmite ga onda neka je vaš, odvrati mi hitro 
ona i pgledje me ljubezno u oči. 

Ne znam, je li ona mislila, da ga sam skinem, ili 
ne, nu moje drhćuće ruke odieliše ga svom mogućom 
nježnošću od sirotice, prije, nego li je ona razjasnila 
svoje rieči. 

Blažen ja, dirah prstima Marijine grudi, za kojom 
mi se duša otimlje — to se ne da izkazat ni riečju ni 
zvukom !... 


VIII. 

Nekoliko dana iza toga pripovjedi mi Lenka, po- 
vrativ se od Marije, da ju je našla u suzah. Upitam ju, 
znade li zašto? ' 

— Ne znam pravo, ali mislim, da će biti kriv Lui, 
grof neki — zbilja, vidio si ga tamo; taj se čovjek 
često puta toli bezobrazno vlada prema Mariji, znaš ja 
bi pobjegla, da meni što takova uradi, reče mi Lenka 
uz sažaljenje i gniev. 

— Pak zašto se Marija ne protivi tomu? opet ću ja. 

— Kako? kaže li štogod roditeljem, a oni na nju, 
kakova si ti djevojka, on je grof, a ti si sirota, izgrdi 
li njega, on još bezobrazniji, pa što će onda? urita to- 
bože Lenka tresuć rukom. | 

Propitkivajuć amo tamo Lenku, saznam iz svega, 
da su Marijini roditelji na neki način odvisni od grofa, 
da ji ovaj podupire, a da se često puta gradi, kao da 
se zanima za Mariju, da štuje njezinu ljepotu i duho- 
vitost, grdeći aristokratke. 

Sve me je to veoma smutilo. Nisam se nikako mogao 
zadovoljit onim, što sam saznao, mora da je nešto više 
— puno više! upiljim si u glavu. 

Pod večer banem Marijinim roditeljem. 

Ko. stola, na kom su stajale dvie butilje vina, na- 

djem staricu, kako škilji u poderanu čarapu, do nje 


Lujo, koj se naslonio lieno po navadi obima rukama na 


stol; njemu na suprot sjedio suhi dugonja, duga lica, 
riedke bielimi nitmi protkane brade, modrih, nečistih 

očijuh i čelave glave, čelo mu se upravo u šilj svrša- 
valo. Bijaše odjeven u lovački sivi kaput. uzke sive 
hlače, koje su do koljena zastrle čižme od krupne kože. 
= Starica mi ga predstavi kao svoga muža i Marijina 
otca. Lui primjeti tom zgodom, zahohotav silno, da se 
ćudi, kako je od takvoga klipa mogla toli liepa kći 
proizaći. | i 

Marijin otac zasuče na tu primjetbu dugi tanki brk 
i natoči Luju i sebi vina. 

Porazgovorim se sa staricom, i naš razgovor zadje 
opet na muhe i i glavobolju. 

Dok smo u razgovoru bili, otvore se vrata; u sobu 
udje Marija, blieda, oborene glave, kosa joj bila ne po- | 
češljana, spusliv se niz čelo i ramena, na njoj je bilo 
crno. iztrošeno odielo, i na prvi mah opazim joj na de- 
snoj ruci ranu, kav da ju je netko noktom ogrebao. 

Pozdravim ju, ona ponikne glavom, munuv plaho 
vlažnim očima preko mene, te izadje na druga vrata van. 

— No, što je pak ovoj? upita smijuć se drzko Lui, 
poprativ ju očima, dok nije izašla. 

— Tko bi znao! odmahne rukom njezin otac; sta- 
rica zadube se opet u čarapu, kao da će u nju uljezti. 

Meni budne tiesno, nisam se mogao snaći u bujici 
mislih, koje su križale mojom glavom. Marija mi se pri- 
čini nesretnom djevojkom, koju roditelji sile, da bude 
pustomu bezobrazniku. To me još više obuze, ja poželim 
silno biti njezinim spasiteljem. Boli očajanje, koju sam 
čitao na njezinom licu, stane me gnjesti poput težka 
crna oblaka, koj je sjeo na cvietan kraj. 

Do kasne večeri ne vrati se Marija natrag. Čuo 
sam odlazeći, kako zovu, ali je nigdje ne mogahu naći. 
Mune mi glavom, da bi ona mogla siti negdje daleko u 

vrtu, plačuć osamljena tugu, koju neima komu povjeriti, 
. i ja stanem sve upornije mislit o tom, ne bi li ju 
gdje našao i utješio. “ 
Kad sam došao kući, htjede Lenka na svu silu 
spazit suzu u mojem oku. | 


| IX. 

Smislih. Kroz gusto šikarje našega vrta izvezem se 
do neuredne staze, koja je tekla u smjeru, kojim mi je 
duša letila. Nekolike puti udari me šiba po licu, neko- 
liko puti zagreznem u blato, tu ondje prhnu u vis upla- 
šena ptica, a njezinom kriku odazivlje se sa tornja župne 
'crkve sova. 

Noć je bila tamna; tanki bieli oblaci slegli se po 
nebu, te stoje nepomično i gluho; gdje gdje provirne 
zviezda, zatitrav iskrivo, da se opet sakrije u svoj modri 
dom. Sve tiho, sve mrtvo, pa šušne li štogod, pričini ti 
se, da je prhnuo uz te duh. 

Zadihan, uzrujan, drhćući stanem napokon do plota, 
kojim je bio ogradjen vrt Marijinih roditelja. Pred me- 
nom se kočile u vis tamne, tankovrhe jele i smreke, 
napunjajuć zrak osobitim mirisom; jednoj i to najvišjoj 
odkinut je vrh, a na njem sjedi nešto, kao sova, 

Dugo sam stajao neodlučan, dok ne razstavim dva 
kolca i uljeznem kroz gustu i visoku travu.. Oprezan i 
pazljiv na svaki šuštaj udjem u smrečje, dok ne na- 
basam na stazu, koja se je razilazila na sve strane. 

Krenem jednom, ne misleći, da će me ona dovest 
do cilja. Pred menom svane čistina, a u njoj stoji raz- 
deran, razkliman pavillon, jedna žaluzija objesila se na 
os, druga leži u travi, na krovu fale daske, a iz puko- 

tina vire tanke trave, njišuć se nježno. kad bi dahnuo 
vjetar. 

Sad me obuze strah, uplašim se sama sebe, čemu 
si došao ovamo? zapitam se. Što mutiš ovaj mir, koj se 
je slego na ovo zapušteno mjesto. Zar misliš Mariju 
ovdje naći, što da joj kažeš, čime da izpričaš ovakav 
postupak ? 

Htio sam se već okrenut, ali me neka tajna sila 
privuče gledat u pavillon. Nisam bio na pragu, kad 
nešto krikne, te izleti, šumeć odielom, na druga vrata. 

Nisam stao, i ja izletim, gonjen žudnjom razaznati, 
tko je, i spazim Mariju, gdje se puteljkom gubi u tami. 

— Marijo, ja sam, stanem što tiše dozivat, ja... 
Marijo .,. noge mi hrlile napred, glava mi se zavrtila 
.. . letim, letim, i eto tije, gdje se zaklonila pod smreku 
misleći valjda, da ću ju mimoići. 

— Marijo, prostite, ja nisam mogao inače . , . mu- 
čilo me da vas upitam ... da vam sve kažem, i zato 
sam došao ovamo... saletim ju ja, pružajuć joj ruku. 

— Toli kasno, sam? . . šapne ona, i ogleda se 
plaho na sve strane. | 

— Vi drhćete, vi se bojite? 

— Mislila sam, da je on? dahne ona strahom. 

— Tko, zar Lui? 

— Jest Lui, to je grozan čovjek, uleti mi ona u 
rieč. 

— Možda bi vas ja znao utješit, pouzdajte se u 
me, 0 vi ne znate, koli silno. . , 

Marija mi hitro poda ruku, kao da je htjela za- 
tomit naviranje mojib čuvstva. 

— Kuda želite, ja ću vas popratit, rečem ja, pri- 
bližavajuć sve većma njezinu ruku k sebi. Bilo mi, da 

joj panem oko vrata, n&, pored noge, i da joj kažem 
sve, sve, što toli silno i toli krasno izpunjuje sve moje 
mišljenje. 

— Idemo natrag, odvrati mi ona. 

Udjemo u pavillon, ona sjedna na klup do prozora, 
i nasloni se, skloniv glavu na grudi, na stienu. 

Čas stajah pred njom, a onda ju umolim, smijem li 
se do nje sjesti, 

— Kako ne? Ja sjednem sasma blizu do nje, odielo 
njezino diralo je mene. 

— Vas mori nešto, vi ste nesretna, možete li se 
pouzdat u koga, kažite mi ja ću sve učinit, da vam 
olahkotim bol. 

— Vi mi ne bi pomogli, ja sam u nerazkidivih 
mrežah, mene ne može više nitko spasit ... nesretna ja, 


što sam učinila, da me je tako... Marija zarida, uhva- 


tim opet njezinu ruku, nešto vrućega kane na nju, suza 
iz njezinog oka, kako da izkažem, što sam osjećao u 
taj par. 

Sa iztoka dune vjetar; smreke se stresu i pavil- 
lonov krov zaškriplje užasno, sad se smrači, sad se raz- 
jasni nebo, i na čas svane jasnim sjajem mjesec. 

— Vam je možda neugodno, da vas pitam, recite 
samo, ja ću zašutit... | 

Marija podigne glavu, mjesec sine, i dadne _ mi ra- 
zabrat sve crte njezina lica, sve boli, što no se poput 
zmija vijale ovim. Jest, suza je bila kanula na moju 
ruku, dvie njezine sjajne sestrice ostale su na svom mo- 
drom izvoru, da mi se začude. 

— Vi me pitate, jel mi neugodno, oh, da vi znate, 
koli mi je ugodan vaš govor, no ja ga ne smijem slu- 


m 
Ako. . 

šati .. . zbilja, što ja ovdje radim ? prekide ona hladno? 
sama sebe, nastojeć ustati. | 

Ja ju pridržim rukom... Marijo... Marijo! va- 
pilo je moje srdce. 

— Prostite ludjaku, ako vas je uvriedio, uzmem ja 
pentati, sagibljuć se sve više k Mariji, prostite, ja vam 
hoću kazati, ja vam moram — 

Marija se kao iznenadjena k meni okrene — ja 
vas ljubim silno, neizmjerno! kliknem ja, i pritisnem že- 
stoki, dugi cjelov na njezinu ruku. 

Ne začuh odgovora, vjetar utihne, nebo se smrači, 
Marija stade nepomična, ja se zapanjih začaran, nu mir 
taj kanda je izčekivo još jaču buku. 

— Što ste vi to kazali, da me ljubite? zapita ona 
za čas hladno; razaberem, da je u isto vrieme o nečem 
razmišljala. 

Ja pritisnem na novo moja goruća usta na njezinu 
ruku, ni ovaj put ju ona neuztegne. 

— Ne ljubite me, odgovori ona odrešito, mi se ne- 
smijemo više vidjeti, — i ustane. 
| — Ne ima dakle ini najneznatnijega čuvstva u vas, 

koje bi moju nadu sahranilo, da ne utrne? upitam zdvojan 
— s bogom onda, prostite, ja vas neizmjerno ljubim, 


prostite . . . . ja se naslonim na vrata i uhvatim za 
glavu. 

— 1vane! 

— Marijo! 

— Kleknite. 


Nisam se začudio toj molbi, jest molba je to bila, 
ne zapovjed; ja kleknem. 

Marija se sagne nad mene, začujem kucaj njezina 
srdca, osjetim njezine vlasi na mom licu, dah njezin 

opojan i žestok, ruke njezine na mom čelu, i — zašto 
nikad poslie? — cjelov nad okom, cjelov — nu što su 
rieči? 


— Usta će vam poljubit sretnija, izusti ona na po- 
sliledku, trgnuv se od mene — 

Htjedoh se kao crv svinuti pred njom, ali je već 
bila izginula u mraku, 


X. 

»Mi se nesmijemo više vidjeti“, reče ona, i nije 
rekla u pusto. Nekoliko puti poslie posjetim njezine ro- 
ditelje, ali se ne sretoh š njom. Ona bi vazda ostala u 
sobi; vikali, zvali ju roditelji, koliko ih godjer volja. 
Luja nadjoh tek jednom ondje, i onda je bio na polu 
pijan. 

Upitam njezinu majku, znade li ona, zašto se Ma. 
rija sakriva. | | 

— Idite, molim vas, boji se toga grofića, kao da 
će ju ujesti, odsječe mi ona. 

Lenka mi pripovjedi, da je Marija sasma propala, 
da neprestano sjedi u dnu sobe, sakrivajuć lice medju 
ruke. 

— Pa što se razgovaraš š njom? upitam ja. 

— Ništa, već ti se osam dana razgovarala nisam, 
neprestano me moli, neka šutim, neka ju ne tješim, jučer 
me je dapače umolila, neka ju više ne posjetim. 

Mislite si sad, kako je meni bilo. Smišljao sam sve 
moguće, da odgonetam zagonetku, ali sve uzalud. Marija 
je nesretna po roditeljih i Luju, za nju je bio taj krug 
ljudih ogavan, ona je zavriedila nježne, obzirne ljude, 
jednom riečju, morala bi poželjeti, da se od njega od- 
kine. Ja joj pružam ruku, a ona ju odbija. Bog znao, 





ame 


što sam ja sve zaključio, što se je za čas opet razpli- 
nulo u magli protivnih razloga. 

Bilo mi je strašno, dušilo me upravo. Ciele noći 
nisam spavao, a dne sam sprovodio, bludeć kao lud vr- 
tom i šumami. Da me nije Marija poljubila bila, ili bar 
da nije rekla ,usta će vam poljubit sretnija“, bio bi si 
mislio, ona ne osjeća ništa za te, pa jeli se pokazala 
kad sklonom tebi, pokazala se od pomilovanja. 

Prebijajuć se svimi stazami ljubovnih muka, sta- 
nem se napokon odiicati. Zbilja života mahne mi blud- 
no rukom, ija svrnem za njom moje misli. Stanem triezno 
razmišljati i uvidim, da je ludo otimat se za djevojkom, 
koja osjeća, da te ne smije sliediti. 

Samo kadkad znalo me zgrabiti, reć bi, krasna 
ptica sjela se na moje srdce, da mi oštre pandže sad 
uroni u nj, sad izvuče. Nu ta ptica dolazila sve redje 
na moje srdee, ja potonem u gorkom ravnodušju. 

To je trajalo do dva mjeseca. Domislim se, da će 
najbolji liek proti mojoj boli biti, krenem li na put. Re- 
čem moju nakanu stricu, i moj stric privoli. | 

Eto me tako nekog dana spremna na put u Švi- 
carsku. Nu taj dan bio je najgrozniji. Nagnalo me, da 
pošto po to vidim za posljednji put Mariju, i da se 
š njom oprostim, da joj kažem s Bogom na sve vieke. 


XI. 
Udjem u sobu i nenadjem nikoga tamo; ogledam 
se, pričekam, al nigdje nikoga. Bože! pomislim, nije li 
možda Marija u svojoj sobici. Prodjem kroz dvie sobe 
i stanem neodlučan pred njezinom. Kako mi je srdce za- 
kucalo, kako se je sve uzburkalo u meni, da poludim. 


22 

Napokon pokucam, al mi nitko ne odgovori. kia je 
neima, otišla je kuda s roditelji, 

Htjedoh okrenut, al mi nešto silno nedalo mira, da 
bar zavirim u njezino svetilište. 

Pokucam opet, opet tiho. Pritiskivajuć polagano 
kvaku otvorim vrata. Soba je bila dosta uzka. Naprema 
meni stajao stolić, po kom je bilo razbacano sila knjiga, 
većina njih otvorena, a listovi nekojih ležali su raza- 
suti po tlu. Nad stolom visila slika liepe ruke, slikana 
žarkimi bojami; za okvirom bilo je zataknuto nekoliko 
uvenutih cvietova. 

Misleći, da neima nikoga, udjem sasma u sobu, nu 
moja smjelost zadrhta, kad opazim u dnu sobe Mariju. 
Ona je sjedila na ole i polegla gornjim tielom na 
krevet, uroniv lice u zeleno pokrivalo. 

— "Iko je? — tko je? skoči ona, kad sam se 
trgnuo, da uzmaknem. | 

— Ja sam, prostite, da sam tako smion, nisam ni- 
koga našao kod kuće, a došao sam se be: i od vas 
Marijo, stanem se izpričavat. 

— Ali kako ste mogli ovamo doći? upita me ona, 
reć bi, htjela je biti uvriedjenom. 

— Rekoh vam, da ne ima nikoga kod kuće — 
hlad me obadje po svem tielu, i gorka tuga, ta kako je 
mogla, sad gdje se razstajem od nje, možda na uviek 
ovako pitati? 

— Vi ćete prostit, da istinu kažem, nisam mogao 
želji odolit, vidjeti vas posljednji put. 

Marija trgne rukom preko čela, i očima stane kao 
uplašena na mom licu, ali jih odma opet spusti. 

— Vi odilazite — sasvim? — uze ona šaptati, — 

zbilja niste nikoga našli u sobi, majka mora da je kod 
kuće ? 

Opet se nadjoh u smetnji, i ona je bila smetena. 

— Dozvolite Marijo, zamolim ja zdvojno, da koj 
tren uz vas sprovedem, vi ne znate, koli je težak po 
me ovaj razstanak. 

Marijino se čelo smrči, ona odmahne rukom i podje 
k prozoru. 

— Vi ste zaboravili, što sam vam rekla? upita ona 
gledeći na cestu. 


— Nisam, nu — 
— Jeste zaboravili, jer ne bi ovamo došli, 0, ni- 
sam ja to uzalud kazala, to je moralo tako biti, — ja 


sam sve učinila, jest sve sam vam dala, što sam smjela, 
nadoda ona hitro. , 

— Ne ću toga nikad zaboraviti, ja uživam u toj 
uspomeni, zbilja želju vašu, da se nikad više ne vidimo, 
upravo sam sada namjerio izvesti, zato se nemojte lju- 
titi Marijo, da sam još jednom prije toga došao, da vam 
rečem s Bogom. . 

— Dakle jeste, to mi je drago, vi ste uman čovjek 
okrene se ona k meni i pruži mi ruku. 

Pogledam joj u lice, sada tek opazim, koli se pro- 
mienila, izpod očiju nabrala se modra pruga, smrtna 
bljedina slegla se na čelo, i oči su, reć bi, zamirale kao 
svjetiljka, kojoj pofali ognjiva. | 

Ah, žestoko sam stisnuo njezinu ruku, bilo mi je 
da se za nju uhvatim, kao čovjek koj se utapa, i da 
ju nikad više ne izpustim. 

— Spremate se daleko? upita medjutim ona. 

— Daleko, u Švicarsku, — nisam se usudio kazat, 
zašto toli daleko. 


* 


ez 

— U Švicarsku? vidjet ćete liepih stvari, Alpe, 
zar ne? mene su od vajkada Alpe očaravale, — prem 


ih nisam nikad vidjela, primetne ona hitro, pokušav na- 


smjebnuti se. 


Bacim nekoliko zanosnih riečih u slavlje Alpa i 
Švicarske, razložim smjer, kojim sam kanio putovati. 

Marija bi me na čas pogledala, a onda bi uznemi- 
rena amo tamo okretala glavom. mahnula rukom kanda 
nešto traži. Najednom sjede umorena na obližnji stolac, 
uzdalnuv težko, duboko. 

Ja zamuknem i stanem motriti taj tužni ženski lik. 
Sve se je to u nje kidalo, odielo od tiela, duša od tiela, 
ona sagne glavu, neobziruć sena me hoće li mi se čudno 
činit, na ruke. 

Najednom se trgne, onda opet umiri, uzdahne —- 
dox ne začujem tiho ridanje, težko pridržani plač, suza 
jedna uteče kroz prste, kojimi je zastrla lice, i pane u 
prašinu. 

To potrese svimi mojimi živci, poput oluje obujmi 
me i baci pred nju na koljena. 

— Marijo — milost — stanem ja vapiti, i trgnuv 
joj ruke sa lica; pritisnem je na moja goruća usta, sad 
mi je bilo, da sve, sve izkažem. 

Nu prevarih se. Marija skoči kao luda u vis, vlasi 
njezini razprše se, kanda se je bura zadjela u nje, oči 
joj bljesnu divljom očajnosti. — Bježite od mene, vi 
ne znate kamo ste zabludili, bježite — bježite — vi- 
kaže ona, kidajuć iz sebe pojedine slovke; drhćućom 
rukom uhvati se za moju i povede me na vreta. 

Ustobljen kao da me je munja porazila začujem još 


kako su se iza mene naglo zatvorila vrata, škrinu ključ, 


od 

šušnulo odielo — a onda opet tišina, grobna tišina za- 
vlada — — — 

"Te sam noći plakao, 0, kakove su to suze bile, ta- 
kove se riedko rone niz lica mladića — mehke su ih 
ručice otirale, nježne ko andjeoske, — bile su to Lenkine. 


| XII. 

Oprostim se od mojih rodjaka, stric me je svega 
izgrlio, dočim su strina i Lenka plakale. | 
— Što ću ja sada sama, poginut ću od dosade, 
Bože moj, da barem još mjesec dana ostati hoćeš, na- 
govarala me Lenka otiruć suze; nu ja sam se vladao 
hladan, dok je prekipljivalo u srcu mojem. 

 Obećav svimkolikim, da ću se skoro vratiti, i mnogo 
pisati, skočim na kola, zamoliv kočijaša, da što bjesnije 
konje potjera. Kao striela munusmo kraj Marijinog doma. 
Spazih kako se zastor zanjihao, nu nikoga iza njega, 
bilo je valjda povjetarce 

Letismo kao munja, kočijaš zavijao neprestano bi- 
čem iznad konja, pucketajuć, da ti je poskočilo srce. 

Bilo je krasno jutro. Sunce se podiglo nad tamnu 
šumu, obasjav poljane, što no su se poput sladkih sa- 
gova pred nami sterale, blistavim žarom. Po grmlju uz 
cestu cvrčali vrebci, biegajuć pred kolima od grma na: 
grm, dok se ne zalete u žitno polje. Svrake graktaje 
na vrbah i topolah, mašući dugim, zelenim repom. Se- 
ljakinje i seljaci naprteni čim god pozdravljali me sa 
»Hvaljen Isus“, dočim se guščine pastirice sakrivale za 
grmlje. * 

Sa svim sam se tim praštao, u drugi kraj, u posve 
drugi sviet imao sam stići. 

Hitro se je to mienjalo ispred mojih očiju, samo 
Mariju ne uzmogne nitko zamieniti. 

Iza osam dana kojekakvoga puta stanem u Mljetcih. 
Nijedan grad možda na svietu ne otme te možda to- 
liko tvojoj brizi, i ne prisvoji sve tvoje nanimanje, ko- 
liko Mletci. Nigdje se toliko oči i usta ne otvaraju, kao 
u Mletcih. 

Bez bojazni bacim se u vrijući život, hoću mnogo 
zatrošit, rekoh si. Svaki tren, koj sam tamo proveo, 
uživah novu zabavu, nu nisam se podao razkošju. 

Sad sam sjedio pod procuratiama, srčući sladoled, 
sinovi sviju narodnosti prolazili kraj mene i svakoga 
poprati moje oko, za tri dana izbrojih sve krasote koje 
su se onuda običavale šetat, koliko žestokih očiju srete 
tuj moje oko! s 

Sad sam stajao na skalini giganta, razilazeć se u 
iztočnom razkošju duždove palače, nešto šušne kraj mene 
to je miada, vragoljasta Hispanka, praćena od otca i 
zaručnika, koj mrko gledje poput razbojnika Sierre Mo- 
rene. Malo poslie sjedjah pred ugrabljenom Europom 
Pavla Veroneza.: 

Najednom mi se svidi letit pustimi kanali, gondola 
se skliže kao po staklu tamno-zelenim površjem vode, 


palače se mienjaju kao za okladu kraj mene, tu ondje 


svane krasna palača, možda dom slavnih plemića, nu 
sad se na njezinih prozorih viju krpe i poderana odiela, 
govoreći gorku satiru na svjetski sjaj. 

Prodjem Markovim trgom i bezobrazni poderanac 
ponudi mi kukuruze, bacim mu soldo, te namamim tisuć | 
sivih golubova _u moju blizinu, jedan se usudi sjesti na 
moju ruku, otimljuć plaho od onuda zrna. 

— ]st das hercig, cikne tanki ženski glas iza mene, 

ja se ogledjem, a to je zlatovlasa Germanka, smješeć 
se sladko poput jabučića, kad dozrievaju. 
Večer je; na uglovih je oglašena Offenbachova ope- 
reta ,Orfej u podzemlju“. Krenem onamo. 
Pjevači se deru, pjevačice cvile, iznad mene u loži 
bljeskaju se oči Poljakinje, s kojom sam se putem upo- 
znao. Ja hvatam njezine striele i uzdahnem po koj put. 
Kao da je to opazila njezina majka krupna Volhinka» 
mahne mi lepezom neka jih posjetim. | 
Ja ih posjetim i zabavim se s njimi do konca ba- 
leta, panna je Maryla genijalna djevojka: znade pol 
Mickievicza na pamet, za to ona mrzi Ruse, da bi sa- 
moga velikoga kneza odbila, kad bi ju zaprosio. 
Hitro je letilo vrieme, bio sam sasma zaboravio da 
sam nakanio u Švicarsku. | 
Medju pismi, koja mi je moj kameriere svjestno do- 
nosio sa pošte, nadjem jedne večeri pismo, pisano meni 
posve nepoznatom rukom. Otvorim ga žurno i stresem 
se, nešto dahne lagano kao eviet hrvatskih poljana. 
 Razvijem tanki prozirni papirić i nadjem u njemu 
povenutu siroticu. Na papiru bilo je napisano: 
Prosti! 
Drugi me je svladao, ja sam robinja drugoga — 
Prosti! 


XIII. 


Krasno je gledat kad izhodi sunce, 
Tužno je tužno, kada ti mr, 
Opet sam ono zgledao lice, 
Sto mi je prve smutilo sne. 


Mnogo je godina minulo. Vrieme juri poput olujom 
gonjena oblaka, mi uzdižemo ruke, hvatamo se za nj, 
ali ga je na jednom nestalo iznad naše glave. Sretan 

onaj, koj je štogod dohvatio, kojemu je bar hladna kap 


pala na zažareno čelo. 


Mnogo sam doživio, mnogo izkusio, mnogo oćutio“ 
dobra i zla, i moja prva ljubav ostade mi u uspomeni 


kao krasna pjesan, koju sam čitao za sretnih dneva 
mladosti. Zvonjelo je to, zvonjelo neprestance otajstve- 
nim žamorom za tihe noći i bučnoga dana, i moja bi 
duša zadrhtala od onih davno odstrujalih zvukova . . 
Zvoni pjesmo, prim .. nu ja osjećam tvoje za- 
miranje . Na : 
Nekog jesenskog dneva pozove me moj mladi pri- 


jatelj, grof X .., s kojim sam se upoznao na njemačkoj | 


universi, na večernju zabavu. Grad moga prijatelja stoji 
u veoma krasnoj okolici medju brdinami, sasma osamljen ; 
šume šumore uzanj, potoci mrmore do njega, pljuskajuć 
bistre valove o mahovinom obrašteno kamenje, jastre- 
bovi i vrani gavrani oblieću mu mrke zidine, a moj pri- 
jatelj je najljubezniji čovjek, što si ga pomislit možeš, 
ljubitelj zemaljskih slastih, ali nipošto objestnik. 

Kotrljav sam se pol dana na seljačkih kolcih, na- 
težuć lice na gorko i kiselo, dok ne stignem na ure- 
čeni večer k ujemu. 

Viktor, tako se zvao moj prijatelj, pohiti mi raz- 
širenim rukama u susret, i uvede me namah, nedopustiv 
mi, ni da se pristojno uredim, u dvoranu. 

U uglu žamorila dva glasovira, na stienah blieskale 
se svietiljke, bacajuć čaroban sjaj na bučnu vrevu go- 
stova i gostinja. Zaigraše vals i par za parom krene, 
vijući skladno i smjelo preko ugladjenih parketa. Bi- 
serje i diamanti sievali tuj poput letećih zviezda, a oči 
sad mile, sada žestoke biju strielami, koje proražaju 
dušu i srdce Svila zašumi, vlasi prhnu, miris, opojan 

miris ruža i ljubica dahne kraj mene; vidjeh sniežne 
grudi i rujna _ustanca, sitne nožke i tihi smiešak. koj 
bi bio kadar pomutit zviezde _modroga neba, te jih bacit 
u beztrag svemira. | 

Viktor me povede do svoje mlade rodjakinje, con- 
tese Emilije, predstaviv me kao genijalna čovjeka i lje- 
vicu svoje desnice, preporuči me njezinoj obzirnosti. 

Emilija je vita i strojna, u nje su labudove grudi, 
orlov nos i golubinje oči. 

Zaplešemo: Emilija je plesala lahko poput duha, i 
bio bi mislio, da je duh, da nisam osjećao njezinu nježnu 
ručicu u svojoj, da nisam vidio oble grudi i na njih 
ružin pupoljak, 0, taj pupoljak zavede moje misli u pro- 
šlost ... zaigralo je opet nešto u meni... 

— Smijem li pitat conteso, boravite li vi ovdje 
stalno, ili ste samo na večerašnju zabavu ovamo došla? 
zapitam moju plesačicu, da se ne izgubim u sjeti. 

— Ne boravim stalno, ja sam inače kod majke u L.. 

— Prispjela ste valjda danas? 

— Ne, prije osam dana — diamantova. igla stade 
se gibati iz vlasih Emilije 

 -- Izpast će diamant, opomenem ju ja. 

Ona stane i naravna ga opet, svijajući dražestno 
oble ručice nad čelo; ja sam medjutim motrio ružin pu- 
poljak. 

— Zastidio se od contessinih očiju, primjetim, kad 
mi je opet ponudila ruku. 

Božanstven smiešak preleti preo ustanca Emilije i 
javi se u tankih, omamljivajućih zvucih. 

Obašav dvoranu, stanem i zahvalim se dubokim po- 
klonom i tiho šaptanimi frazami na milosti. 

Potražim Viktora i umolim ga, neka mi protumači. 

figure, koje su kraj nas prolazile, što on i učini običnim: 
svojim humorom i dosjetljivošću. 

—.Iti se dobro zabavljaš? upitam napokon, — 
kako mi se čini, taj ti zrak bolje prija od Heidelberž- 
koga, ti si se dobro udebeljio; čuvaj se, ne smiješ za- 
boravit, da si aristokrat. 

— Ja da se zabavljam, Bože Hrvata! — Viktor 
zievne na glas - gdje, s kim? 

— Otmeno družtvo, krasote, blagostanje — 

— Valjda si me zaboravio, uleti mi Viktor 1 rieč, 
.ja sam se s najlošijom Heidelberžkinjom, koja mi je na 
silu cvieće urivavala u zapučak kaputa, bolje zabavljao, 
nego sa svim tim što ovdje vidiš. 

— Gledaj tamo, bit će valjda bogata baronessa, 
pokažem na zlatovlasu krasotu, kojoj je škiljava mama 
naravnavala nabore oko širokog rukava. 

Viktor se grohotom nasmije, da je i mene stresao. 

—. Pa što misliš, kako se s tom razgovara, poče 
on uzvijajuć oči, kad je prvi puta uzdahnulo cvieće za 
sunčanimi traci, otvorim oči, i od onda ne dirnu više 
Morfej moje čelo, moje bolne misli letile su preko cvie- 
tnih poljana, tražeći vilinski ideal, kojemu su vlasi sjaj- 
nije od mjesečevih zraka, oči milotnije od rose, što za- 
blista na licu prve ljubice, hahaha, idi molim te, ta 
znaš kakvi sam ja. | 

Nasmijem se od srdca Viktorovoj satiri na ćutlji- 
vost mladih aristokratka, koli ie to smiešno glasilo u 
njegovih ustiju. | 

— Ti se dakle još ne kaniš ženiti? upitam ga ja. 

— Ženit, bah ni na kraj pameti, tome ima još vre- 
mena do tridesete, četrdesete godine, izim da se nadje liepa 
djevojka, koja bi na svojem skutu doniela milijun. 

— Pa što mi ti onda radiš sve to vrieme? opet 
ću ja. 

— Zievam, brate, zievam, letim od jedne poljane 
na drugu, iz jednoga trsja u drugo, znaš, moram, moram, 
da me ne varaju sa svih strana. Kad prištedim nešto, 
onda ću ti u Pariz, pa makar u Lizabon, znaš ova žen- 
skadija ne prija mi, sve je to tromo, glupo, samo se 
neprestano smije, a kad poljubiš ruku, onda se naježi, 
kao da si odgrizao sedam ušesa i dvadeset i devet 
ustnica. 

— Znam ja, Žilka se je tebi milila, eh, bile su to 
riedke oči, nevidjene ustnice, grudi kapitolinske Venere, 
da zbilja, jesi li ju u Heidelbergu ostavio ? 

— Zar ne znaš, začudi se na moje pitanje Viktor, 
pobjegla s onim dugim Englezom, što je u kafani vazda 
preko tri stolca izpružio noge. Šta! našao sam ja nešto 
boljega, nježnijega, zaljubio sam ti se no, — dva Mont- 
blanca preke glave, nježno stvorenje brate kao iz etera, 
kad bi god došao k njoj, pogladila mi brčiće, a za onda 
bilo ih je kruto malo — i poljubila me izpod nosa, kao 
da me je zviezda dirnula, eh, kad sam odlazio, bili mi 
svi žepovi puni njezinih suza. 

— Pa zašto si ju ostavio, zašto ju nisi sobom 
poveo ? 

 — Morao sam, otac mi umre, mati oboli, što sam 
htio, ništa zato ništa, uredit ću ja sve to, samo dok 
nadjem valjana ekonoma. 

Viktor se zamisli, valjda su ga obuzele uspomene 
iz vremena djakovanja, i mene obuzeše misli, no posve 
druge, mutne, nejasne, neizrecive čeznje dizale mi prsa 

. šetasmo se jedan čas na okolo dvorane, šuteć, bilo 
u ljudih, da si se jedva okrenuti mogao, i sve više na- 

dolazilo njih, da sam se začudio, odkuda ih je Viktor 
smogao. 

— Ne će li se tvoje aristokratke uvriedjene naći 
medju sudci, učitelji, gradjankami? upitam Viktora spaziv 
da je tu ljudi svakoga stališa. 

-— No i te kako, — | 

— Kako onda to, da su došle, ili da ne odlaze? 

— Znaš, tomu sam ti povod ja, moraš znati, da tu 
ima jedno pet kontessa i možda isto toliko baronessa, 
koje bi se povadile za me, a poznadu me, poznadu. 

Čega dosad nisam smotrio, zabavljen razgovorom, 
smotrim sad, striele plemenitih očiju križale su Viktora 
sa svih strana. Tihi i glasni posmjesi pratili su svaki 
mig njegove ruke. 

U to izpade nekomu ružin pupoljak i dokotrlja se 
do moje noge. Misleći da je Emilijin, podignem ga i 
pružim — nu kako da izkažem moje čudo, toli ne iz- 
čekivano! — pružim ga Mariji, da, ona sama stajala je 
predamnom čudno promienjena od onda, kakovu sam ju 
ostavio, blieda 1 poražena kao duh, koj je odavna pre- 
gorio slasti raja. — 

— Zar vi ovdje? stanem snehbiven. 

— Zar vi ovdje? isto će tako i ona. 

— Koli je čudan usud, opet nas je sastavio, gdje 
smo se na sve vieke razstali — 

— Na sve vieke, 1 on je toli zloban — zašto, čemu 
to? nadajmo se, da je posljednji put. 

Još uviek ista, čudne li žene! pomislim ja. — Vi 
ćete dozvolit, rečem, da vas umolim za četvorku, spo- 
minjat ćemo dneve mladosti? 

— Tiho, šaptne tajinstveno ona, staviv prst na 
ustne, i ne stane je na jednom poput obsjene u vrevi; 

nekoliko listića razkidanog pupoljka ostade za njezinim 
tragom, 

Drhćući od uzbune, uhvatim se za Viktora — Ovdje 
je Marija L., kaži mi dragi, što je š njom, kako je 
ovamo prispjela, jel udata? | 

Viktor otvori širom oči, zatim se nasmiehne, nije 
brate udata, reče, čini mi se, nadoda, da su te porazile 
njene modre oči? ha: 

— U koga je dakle, jel kod roditelja? žurno, 
sladki. 

— Kakovih roditelja! kod Luja je, dvori ga, kad 
ga zabole, ej, nije loša, pa interesantna, mene bi vazda 
obašla neka strava, kad ju pogledjem. 

— Kaži mi jošte, znaš li, što je s njezinimi ro- 
ditelji? 

— Ne znam za stalno, odvrati Viktor, ogledavajuć 
se za njekom sitnom crnkom, do petica razpuštenih 
vlasi, ali mi se čini, da se njezin otac na lovu ubio ili 
utopio, a da joj je mati umrla već prije nekoliko go- 
dina. 

— Jeli i Lui ovdje? opet ću zapitat, uzrujavajuć 
se sve većma, dah mi je nestajao u prsima. 

— Ma dakako da jest, ta s njim je upravo došla, 
vidiš ga tamo na ulazu, onaj s nafrkanimi brčići pokaže 
Viktor na vrata. 

Sad sam pojmio sve — 


XIV. 
Odkako je Marije nestalo u dvorani, ne pojavi se 
više tamo. Tražio sam ju, izčekivao, nu uzalud. Upo- 
znam se s nekoliko seoskih gospodjica, i moji razkidani 

razgovori morali se njih čudno dojmit. — Vi ste bo- 
lestan? upita me jedna. — Zašto? — Vaša ruka drhće? 

Poslie ponoći ukradem se umoren i strt iz dvo- 
rane. Sadjem u perivoj. Hladan vjetrić pirio u moje lice, 
šušteći požućelim lišćem topola i jablana; — nebom se 
povlačili poderani sivi oblačići, zastirući na čas bliedo 
lice mjeseca. 

Kuda je nestala i zašto? pitao sam se neprestano. 
i svaki puta obadje me jeza po tieiu. 

»Ne smijemo se više vidjeti“ šuštilo što to otai- 
stveno kraj mene u odgovor. 

Naglimi koraci obadjem sav vrt, i naišavši na pustu 
stazu, zadjem u šumu, koja se pred menom uzpinjala. 
Sve sam više uzlazio, i hlad mi je šumski upravo godio, 
što sam bio više, sve mije laglje bivalo, reć bi dosplovao 
sam u tanji zrak. 

Ne bi dugo — i ja dodjem na vrh brda. Oko mene 
širok vidik, a pod menom se ljeska lahko uznjihano po- 
vršje jezerca, koje se razlilo u kotlini dvijuh brda; mje- 
sečevi traci titraju na njem, lišće drveća, porasla na 
njegovoj strmoj obali, dariva ga posljednjimi darovi — 
povenutimi listići, dugo lišće šaša, štršeć čudno olovno 
iz njegova dna, drhtne koj puta, valja se ribica zadjela 
o njegov koren. Sjajno mu lice zabliešti mi na prvi mah 
oči, no kad su se ove tome priučile, spazim nešto tamna 
u njegovoj sredini, pogledjem oštrije i razaberem čamac, 
na kom sjedi ženskinja u svjetlom odielu. 

To je Marija! ciknem, pa što radi ovdje? zapitam 
se u strahu, to mi je bilo, da pravo kažem, grozno vi- 
djeti. 

Oblaci vaskvaja mjesec, i sad sam mogao sasma 
jasno razabirati njezin lik. Ona je sjedila na dnu čamca 

i naslonila se, uprvši glavu o ruke, na njegov rub. Nje- 
zin se pogled gubio u tamnih dubinah jezera, reć bi, 
nasluškiva pjesmam povodnih vila. . nedaleko od čuna 
plovilo veslo .,. 

Četvrt sata stajah kao stup, izčekivajuć nekom 
grozom, što li će učinit? 

Najednom se podigne u čunu, ovaj se zanjiše izpod 
nje, i njezine su ruke, kojimi je nastojala suzdržati rav- . 
novesje, nalikovale krilam ptice, koja se od trudnoga 
leta umorila... postoji čas, trgne se i sagne, kanda 
se kani spustit u jezero . . . 

— Marijo, za boga! viknem ja očajno s brda, te 
pohrlim niz brdo k obali, krupno kamenje odlomljivalo 
se izpod mvjih stopa, i kotrljalo se užasnim štropotom 
u vodu, da je cielo jezerce zatitralo od sitnih valova. 
Nu nisam dospjeo do obale, strma pećina omedji me od 
nje, s koje se nije dalo bez pogibelji života dolje saći. 

Na moj krik podigne Marija glavu u smjeru prema 


meni i stane nepomična . . . vidio sam iskre u njezinim 
očima, razumio namjeru njenu... zdvojan sklopim 
ruke, moleć ju, nebi li me uslišala . . . Marijo! . . 


povičem i jeka opetuje tri put njezino ime. 

To ju strese, bojazljivo pogledje oko sebe, ali ju 
očito davno promišljena nakana opet svlada. Pokimav 
glavom izpruži prama meni desnicu i mahne mi po- 
sljednji pozdrav ....lIvane!.... začuh iz pljuska 
vode, meni se zamrači pred očima, skoro da ne skočih 
sa hridi . .. 

Kad sam se opet razbistrio, vidjeh prazan čun i 
blizu do njega bielu točku, od koje se odbijali vali, 


kružeć sve šire krugove. 

Kad sam drugi dan pod večer odlazio iz grada, 
predjem tamnim spratom kraj kapele, u kojoj je po- 
čivala na odru Marija. Crna je koprena zastirala nje- 
zino meni toli milo, nikad nezaboravno lice, tim se je 


bujnije smješkao na njezinoj grudi posljednji ružin pu- 


poljak . .. od njega se praštalo moje suzno oko 

